
Põtri de vanitö il avait encore 
plus de cette espöee d'orgueil gui 
fait avouer avec la mme indiffe- 
rence les bonnes comme les mau- 
vaises actions, suite d'un sentiment 
de superioritõ, peut-6tre imagi- 
maire. 


Tire d'une lettre particuliõre. 


Ei uhke ilma lõbuks loonud 
ma lustimeeli luuleteost, 

kuid sulle oleksin küll toonud 
ja pühendanud sõbrapeost 

siin värssides ma vägevama 
romaani, mille mõttering 

ja tunded oleksid niisama 
leekpuhtad, lihtsad kui su hing. 
Mis parata — mu pooldajana 
eks võta heaks nii kirjus loos 
need ideaalsed, verihaljad, 
lihtrahvalikud, nukrad naljad — 
kõik, mis mu kerges esmahoos, 


mu virge vilipäeva kestes, 
mu elu põuapaine alt 
külm aru koges inimestes 
ja süda varus valusalt. 


ESIMENE PEATÜKK 


Tal elada on rutt ja tundma tõttab meel, 


Vürst Vjazemski 

«Mu onu tõtt ja õigust tundis 
kui taibukas ja tubli mees: 
ta puruhaigena veel sundis 
aukartust tundma enda ees. 
Kui tüütu aga, minu jumal, 
on päevavalgel, küünlakumal, 
kui jalagagi toast ei saa, 
vaest kannatajat valvata! 
Kui alatu on peita pilku 

ja lõbustada nagu last 
poolsurnud vana sugulast, 
tal murelikult anda tilku, 
siis õhata ja mõelda nii: 
miks juba kurat sind ei vii!» 


> 


jõi 


Postvankris lennates nii mõtles 
noor võrukaelast reisija, 

kes Zeusi tahtel maale tõtles 
kui suguvõsa pärija. 

Te loal, Ruslani ja Ludmilla 
head sõbrad, sõnu ma ei pilla 
ja tohin esitleda vast 

ka mu romaani kangelast: 
Onegin — kelle kätki kiikund 
kord Neeva kaldal, — teiegi 
ehk olete seal kunagi 

kui mina kergel sammul liikund. 
Kuid “minule, mis parata, 

teeb liiga kare põhjamaa. 


III 


Tal isa mundrit ausalt kandis, 
kuid võlgu sõi ja võlgu jõi, 

kolm ballipidu aastas andis 

ja lõpuni kõik läbi lõi. 

Jevgenit helde saatus varjas: 
Madame ta juukseid esmalt harjas, 
siis toodi Prantsusmaalt Monsieur. 
Et last ei tüütaks õppetöö, 
Monsieur Abbe tal tarkust jagas 
poolnaljatades nii ja naa, 

moraali tuima tuumata, 

aeg-ajalt üsna pisut pragas, 
misjärel Suyeaeda siis 

ta poisi jalutama viis. 


IV 


Kuid kevadmaru põues virgus, 
täis lootust oli päev ja öö, 
Jevgeni nooreks meheks sirgus 
ja välja visati Monsieur. 
Onegin ruttab suurde ilma, 
seal kõikidele hakkab silma 

ta nõtkus, ta masurka-tants, 
ta briti dandy elegants, 

ta ülikond, ta juustelõige, 

ta kergelt voolav prantsuskeel, 
ta vaba hoiak — mida's veel? 
Kõik oli täiuslik ja õige! 
Maailma otsus kõlas nii: 

tark, meeldiv noormees igati. 


V 


Eks kuidagi ja kuskilt ole 

me midagi kõik õppinud 

ja kasvatuse puudust pole 

meil karta, jumal tänatud. 
Oneginist küll väitsid paljud 
(kes olid kohut mõistma valjud): 
jah, õpetatud, kuid — pedant. 
Ning ometigi edu pant 

tal oli kindel: vestes juttu 

ta leidis ainet siit ja sealt, 
suurt vaidlust kõrgilt kuulas pealt 
ja daamihuuled imeruttu 

võis naeratama võluda 

ta epigrammitulega. 


VI 


Ei ladina lektüürist keegi 

me päevil õiget maiku saa. 
Onegin siiski, asi seegi, 

võis epigraafe lugeda. 

Kord vale kirjade finaalis, 
kord «Aeneis», kord Juvenalis 
koos värsiga täis konarust 

ta jutusse tõid jumekust. 
Maakera muistsed perioodid 
ei huvitanud tolmu all, 

kuid Romulusest peale tal 

me ajani kõik anekdoodid 
jäid meelde, nii et kindlas reas 
see kroonika tal oli peas. 


a VII 


" Tal puudus kõrge, kirglik tahe 
kõik ohverdada heli eest, 
trohheuse ning jambi vahe 
jäi talle täitsa segaseks. 

Ta sarjas Homerost ja suges 
Theokritost, seevastu luges 
küll Adam Smithi, nii et lust. 
Ta tundis rahvamajandust, 

8. 0. võis rääkida, kust lisa 
saab riigi rikkus, ja miks maa 
agraarse tulu andjana 

ei vaja kulda. Aga isa 
ükskõikseks jättis see tiraad: 
ta läks ja pani panti maad. 


VIII 


Jah, palju teadis veel Jevgeni, 
kuid kõigest, mida mõistis ta, 
ma tuua täielikku skeemi 
siin ajanappusel ei saa. 

Mis aga täitsa valdas teda, 
kus võis ta vabalt valitseda, 
kus geniaalse sära said 

ta rõõmud, piinad, oli vaid 
õrn armuteadus, mida luules 
kord kuulus Naso õpetas, 
mispärast päevad lõpetas 
Moldaavias ta stepituules, 
kus meenus kauge unena 
õnn, hiilgus ja Itaalia. 


x 


Kui noorelt võis ta olla jahe, 
ükskõikne, siiras, häbelik, 

nii usaldav, nii vaikselt mahe 
ja oh kui silmakirjalik! 

Kuis oli ta küll teravkeelne, 
kõrk, armukade, kurvameelne, 
nii sädelev, nii sumejas 

ja õrnas kirjas lohakas! 

Kuis oskas ta, kui võttis voli 
kuum igatsus ja mõttelend, 
nii huupi unustada end! 

Kui palju õrnust, julgust oli 
ta pilgus, kus võis korraga 
nii harras pisar särada! 


XI 


Kuis oskas näida igal juhul 
ta ülbelt üllatav ja uus, 

kuis oli mõnel õrnal puhul 
tal varuks valmis ahastus, 
hell meelitus või lõbus ohe, 
kui tormiliselt ründas kohe 

ta lapselikult tõsiseid, 

veel rikkumata südameid! 
Kuis mõistis ta neid varitseda, 
liig ranget süütust sõidelda, 
poolvargsi kätte võidelda 

siis rendez-vous ja pärast seda 
ka õppetunde õhinal 

veel anda nelja silma all! 


XII 


Kui varakult ju oskas köita 
ta kuulsaid koketeerijaid! 
Kui aga väärata ja võita 

ta tahtis oma võistlejaid, 
kuis oli ta siis õel ja valvas, 
kui sapiselt siis keel tal salvas! 
Vaid auväärt naisemeestega 
jäid soojad suhted püsima: 
ta sõprust hindas õel ja õige, 
niihästi mees ä la Faublas 
kui sarvekandjast abikaas, 
kel käis maailmas üle kõige 
ta kalli mina kõrge kraad, 
ta naine ja ta linnupraad. 


XIII. XIV 


XV 


'Ta voodis vaevalt silmad avas, 
kui kirjakesi tuuakse. 

Vist kutsed? Mis on täna kavas? 
Üks maja palub ballile, 

siin lastepeole kutsub teine 

ja kolmandas on õhtueine. 
Mis teeb ta? Kuhu läheb ta? 
Küll hakkama saab kõigega. 
Nüüd esialgu aga köidab 

mu võrukaela vaid bulvaar. 
Peas laiaäärne bolivar, 

seal ennelõuna-ehtes sõidab 

ta ringi, kuni virk bregee 
lööb kõlisedes lõunale. 


XVI 


Ju pimeneb. Ta istub saani 

«Eest ära!» hüüab kare hääl, 

Nüüd siis Talon'i restorani, 
Kaverin juba ootab sääl! 

Õhk hõbetab ja traav on kärmas, 
ta piibrinahka krae on härmas. 
Uks avaneb — ja silmapilk 

kork lendab lakke pudelilt! 

Ennäe: roast-beefilt veri tilgub 

ja trühvlid, trühvlid — moodne toon, 
Pariisi kokakunsti kroon, 

juust Limburgist, mis kihab-vilgub, 
Strassbourg'i kuulus pirukas 

ja helekuldne ananass. 


XVII 


Veel nõuaks veini paar pokaali 
kuum, rasvast särisev kotlett, 
seal annabki bregee signaali, 
et alanud on uus ballett. 
Teaatri tõre tooniandja; 
aukodaniku tiitli kandja, 

kes jumaldas nii võluvaid 
kulissiriigi graatsiaid — 
Onegin kähku sinna jõuab, 
kus teeb furoori entrechat, 
kus igamees Kleopatra, 
Moina etteastet nõuab 

ja Phaedra välja vilistaks 
(et teda ennast märgataks). 


XVIII 


Oh imemaa! Su võlupiiris 
kui vabaduse sõber siin 
Fonvizin säras kord satiiris 
ja teisi jäljendas Knjažnin; 
siin rahvas nuttes kiitust hõikas, 
kui Ozerov nii ohtralt lõikas 
Semjonovaga loorbereid; 
siin me Katenin suurt Corneille'd 
taas elustas ta omapäras; 
siin lavastati lärmakaid 
vürst Šahhovskoi komöödiaid, 
siin kä Didelot veel eile säras, 
siin, siin kulissitaeva all 
mu noorus möödus tuhinal. 

» 


XIX 


Mu jumalannad! Teile, teile 
nüüd kajab minu kurblik hääl: 
kas olete veel need, kes eile? 
või säravad ehk teised säi 
Kas kuulen kunagi te koore? 
Kas näen veel, vene Terpsichore, 
su hingestatud lendamist? 
Ei näitelavalt leia vist 
ma enam teid, ja pettund vaatel 
lornjeti läbi mõõtes uut 
suurilma võõrast publikut, 
mul tundub haigutuse saatel 
teaatriõhtu tüütult pikk 
ja meeles mõlgub minevik. 

Fi 


RX 


Teaatris iga loož ju särab; 
täis publikut on kubinal 
parterr ja toolid, rõdu kärab, 
eesriie kerkib kahinal, 

Kui kuuluks ta vaid õhuvalla 
ja võlupoogna võimu alla, 
nüüd seisab nümtisalga ees 
Istomina. Näe, keereldes 

jalg liigub tal, kuid samal viivul 
selg nõtkub, sirgub hüppehoos 
ja nagu haaraks Aiolos 

ta äkki kaasa õhutiivul, 

piht lennuli tal vibab-vaob, 
üht kepsujalgä'teine taob. 


XXI 


Aplaus. Onegin vaatab ringi, 
lornjeti silmadele säeb, 

kesk toole tallab teiste kingi, 
pead kallutades loože näeb, 

kus võtnud võõrad daamid aset; 
takseerib ehteid, maitse taset, 
kuid pettub rängalt sedamaid; 
siis tervitab ta isandaid 

ja hajameelselt vaevalt näinud 
hetk hiljem näitelavagi, 

ta haigutas ja sõnas nii: 

«See kõik on ajast-arust läinud, 
uut midagi ballett ei too, 

mind juba tüütab ka Didelot.» 


XXII 


Veel laval, mis kui mõiakatel, 
kupiidod, kollid sagavad, 

veel kammerteenrid kasukatel 
eesruumis raskelt magavad, 
veel kestab elevus ja sagin, 
naer, köha, nuusked, käteplagin, 
veel sees ja väljas laternad 
kõik heledasti põlevad, 

veel kutsarite kari tammub 
kesk härmatanud hobuseid, 
teeb tuld ja kirub härraseid: 
Onegin aga saalist sammub 
ja sõidab koju. Aeg on just 
nüüd vahetada riietust. 


Jevgeni Onegin 


XXIII 


Kas aga seda kabinetti 

sulg täpselt kirjeldada saab, 
kus frant, kes tunneb etiketti, 
moekohaselt end riietab? 

Peen pudukaup, mis London loonud 
ja üle Balti mere toonud, 
kõik, mis ta laadib laevadest 
siin meie puu ja rasva eest, 
kõik, mida leiutades loodab 
suurt menu näljane Pariis 

ja ärivaim galanteriis 
ekspordiks luksusele toodab — 
kõik säras lausa külluses 


mu noore filosoofi ees. 
» 


XXIV 


Siin türgi piibud, millel kallis 

ja läbipaistev merevaik, 
parfüümid, mille jaoks kristallis 
on vääriline panipaik, 

siin käärid, viilid, kammid, harjad 
ja harjakesi terved karjad, 

et ülim elegants ei kaoks, 

küll hammaste, küll küünte jaoks. 
Kord tehes karmi analüüsi 
Rousseau'le tekkis väike vimm, 

et tema nähes kuulus Grimm 
poleeris oma sõrmeküüsi. 

Tõtt, priiust kaitsev tormlane 

siin polnud päris õiglane. 


XXV 


Võib tubli olla omal alal 

ka mees, kel meeles küüneviil — 
miks moega seista sõjajalal? 
Liig suur despoot on aja stiil, 
Nii kui Tšaadajev moemaailmas 
Onegin pidas kombeid silmas 
prestiiži pärast kui pedant 

ja oli nõnda-öelda frant. 

Talt nõudis tualeti peenus 
kolm pikka tundi peegli ees, 
kuid kabinetist väljudes 

näis ta kui vallatleja Venus, 
kes frakis, torukübaras 

on maskipeole minemas. 


XXVI 


Nüüd uhiuusi moedetaile 
ja rätsepate kunsti peaks 
me valgustatud lugejaile 
serveerima siin meeleheaks. 
See oleks julge, piltlik pala 
ja kirjeldused on mu ala, 
kuid pantaloonid, frakk, žilee — 
kõik võõrad vene keelele: 
Jah, paraku on võtnud voli 
hulk võõraid sõnu niikuinii 
mu vaeses värsis, olgugi 

et kunagi mul kombeks oli 
aeg-ajalt. Akadeemia 

suurt Sõnastikku sirvida. 


XXVII 


Kuid sedapuhku pole siiski 
meil küsimuses keelepõld, 
vaid balliõhtu, kuhu viiski 
Jevgeni voorimehetõld. 

Ju pimenevad kõrged hooned 
ja vikerkaare-värvi jooned 
on sõiduteel, kus helgivad 
nii rõõmsalt tõllalaternad. 
Viib uhke maja ukse ette 
trepp tulukestest särades; 
fassaadi kõrgeis akendes 
näeb daamipeade siluette 
või möödub nagu tuuleiil 
ka raoodsa veidriku profiil 


XXVIII 


Me sangar nagu linnutiivul 
nüüd möödub esikus portjeest, 
kesk marmortreppi samal viivul 
veel äigab loki lauba eest 

ja ongi saalis. Rahvavoogu 
masurka muusika toob hoogu, 
ju kõlavad kui kuljused 
kavalergardi kannused, 

ju kisub kaasa mõtted-meeled 
nii mõni tibatilluke 

parketil tantsiv jalake, 

ju viiulite võimsad keeled 

on summutamas kadedat 
moenaiste Salasosinat. 


XXIX 


Mind ballid vaimustasid varem, 
kui elu oli lausa lust: 

kus oleks pidada veel parem 
galantset kirjavahetust? 

Kus armuavalduse-moodus 

veel oleks nõnda imesoodus? 
Tõepoolest, iga naisemeest 

ma hoiatan siin balli eest. 


Teil, mammad, valvas vaade loitku, 


et püsiks püha etikett — 
jah, otse sihtige lornjett! 


Või muidu tütred... issand hoidku! 


Ma sõitlen sellepärast nii, 
et olen ammu patust prii. 


XXX 


Ja kuigi elus head ja kallist 
mul palju rikkus pidusaal, 

ei loobuks ometi ma hallist, 
kui just ei manitseks moraal. 
Mind võlub metsik noorus, kära, 
kesk tunglemist ja tulesära 
nii armas on mu pilgule 
koketse daami jalake. 

Kas leidub Vene riigis aga 
kolm paari päris saledaid 

ja nõtkeid jalgu? Mulle said 
kord kalliks oma graatsiaga 
kaks jalakest... Mu rahu nad 
veel nüüdki unes häirivad. 

XXXI 


Kas kusagil on kõrbealad, 

kus meeletul ehk unute? 

Oh jalakesed, kaunid jalad, 
kus kevadlilli muljute? 

Teid heidutasid põhja hallad 
ja kunagi te kingatallad 

ei puudutanud lumist maad: 
me hangest olid armsamad 
orientaalsed vaibad neile. 

Mul polnud meeles loorbereid, 
ei vangistust, ei koduteid, 

kui mõtlesin vaid teile, teile! 
Nüüd noorusrõõm on kadund nii 
kui luhal teie jäljedki. 


XXXII 


Nii võluvad on Flora põsed 
ja kütkestav Diana rind! 
Kuid Terpsichore jalakesed 
veel rohkem vaimustavad mind. 
Neis ikka midagi on säärast 
pooltõotavat ja ebamäärast, 
mis rahutuks mu rinna teeb. 
Silm nende ilu imetleb, 
Elviina kallis, eine ajal 
laudlina varjus põrandal, 
raudresti najal kaminal, 
õrnrohelisel niidurajal, 
parketil ja «kesk lagedaid 
graniidist kaljumürakaid. 


XXXIII 


Mul meenub meri enne äikest: 
kuis kadestasin laineid ma, 

mis randa tormasid kaht väikest 
ja kallist jalga embama! 

Kuis oleksin ma laineks muutund 
ja huultega neid kingi puutund 
kui merevoog sel minutil! 

Nii polnud ilu kusagil 

mu üle varem võimust saanud, 
veel iial polnud valge rind, 
Armiida punahuuled mind 

nii suudlusele ahvatanud — 

nii polnud kired iialgi 

mind viinud piina piirini! 


XXXIV 


Veel pilt: ma sadulasse aitan 
noort kütkestavat iludust, 
jalgrauda unistades paitan, 
peos tunnen talla puudutust — 
ja juba kõik mu rahu kaobki, 
ju süda hullus taktis taobki 
ja närbund hing ei tunne muud 
kui üht: ma olen armunud!... 
Miks, lüüra, on su hääl nii virge, 
kui ülbet ilu ülistad? 
Need jumaldatud graatsiad 
ei vääri laulusid, ei kirge, 
sest nende jalad, silmad, suud 
ühtviisi kõik on petlikud. 

XXXV 


Mis teeb Onegin? Ballisaalist 

ta sõidab sängi. Töö ja turg 

ju virgub trummide signaalist: 

ei tunne puhkust Peterburg. 

Ju poodnik, voorimees on jalul 

ning Ohta noorik valge valul 

teel piimanõuga rutates 

käib rudiseva lume sees. 

Ju korstnast kerkiv suitsusagar 
b õhku sinisambana 

ning aknal kokamütsiga 

on akuraatne saksa pagar 

ja lahtigi ju lõksatas 

paas korda tema wasisdas. 


XXXVI 


Päev oma virge valgusega 
ei pääse läbi kardinast 

ja miski magades ei sega 
nüüd luksuse ja lõbu last. 
Keskpäevani tal vältab uni, 
siis kordub jälle hommikuni 
see kirju kava täpselt nii 
kui eile, tunaeilegi. 

Jah, lausa lõbust, võidusärast 
tal helkis eluahelik — 

kuid kas ta oli õnnelik? 
Kas mõne tundetormi pärast 
noor, vaba 'frant ehk tervise 
riskantselt pani kaalule? 


XXXVII 


Ei: pidustustest peagi pettus 

ta hing ja muutus jahedaks, 

ja iluduste truudusetus 

läks varsti päris igavaks. 

Ka sõpradest ei olnud mõnu: 
ei saa ju teravmeelseid sõnu 
niisama käisest pillata 

ja kasta siis šampanjaga 
strassbourgi pirukat, beef-steaks'i, 
kui miskipärast — mine tea — 
tal kippus valutama pea. 

Ta tundis ägeduse leeki, 

kuid pikapeale tüütasid 

ka tülid, mõõk ja püstolid, 


XXXVIII 


See haigus, mida polnud meeles 
veel meedikutel uurida, 
mis aga spleen on ingliskeeles 
ja vene keeles on handraa, 
see tõbi vähehaaval oli 
ju võtnudki ta üle voli — 
ta siiski maha lasta end 
ei proovinud, ei kavatsend. 
Childe Harold'ina tumm ja tume, 
salongidesse ilmus ta, 
kuid kauni koketeerija 
õrn ohe, pilk ja õhkuv jume, 
intriigid, kaardilaud — kõik see 
ei puutunud ju temasse. 

” 


XXXIX. XL. XLI 


XLII 


Suurilma veidravõitu daamid! 
"Teid esmajoones jättis ta: 

ei saa ju etiketi raamid 

me aastates meid võluda. 

Küll mõni daam polemiseerib, 
küll Say'd ja Bentham'i tsiteerib, 
kuid nende kõned enne muud 


on talumatult lapsikud. 

Nad on ka lisaks nii moraalsed, 
nii täpsed, ettevaatlikud, 

nii targad, majesteetlikud, 

nii vooruslikud, ideaalsed, 

et neid ju nähagi on piin 

ja mehesüdant valdab spliin. 


XLIII 


Te kenad, noored kepsutajad! 
Jah, teie, keda mürinal 

öö varjus troskad sõidutavad 
veel Peterburi tänaval — 

ka teie seltsi jättis maha 

mu priiskaja nüüd seljataha 
ja kabineti vaikuses 

ta kirjutada kavatses. 

Töö, karm ja raske, tüütas teda. 
Esseest ei tulnud midagi 

ja loojana ei läinudki 

ta kirjameeste kilda, keda 
ma kogu nende sumptiga 
siin kui kolleeg ei arvusta. 


XLIV 


Kui tühjustunne tasahilju 

ta südant jälle ahistas, 

siis teiste mõtlemise vilju 

hing omaks võtta ihaldas. 

Ta riiulile köiteid ladus 

ja luges, luges — huvi kadus: 
siin tüütu jutt, seal sõge läim, 
see sonib siin, sel puudub vaim, 
kõik lohistavad raskeid kette; 
ju põrmuks langes minevik, 
kuid põrmust jampsib olevik — 
ja tolmunud lektüüri ette 

ta langetas kui leinaja 

öömusta taftist kardina. 


XLV 


Kui temagi mu kombel salgas 
suurilma konventsioonisid, 

siis meie lähem tutvus algas. 
Mu sõbras mulle meeldisid 
näojooned, iseäralikkus, 

natuur, mis unistama tikkus, 

ja teravmeelsus, külm ja napp. 
Ta hinges oli tusk, mul — sapp. 
Lein, pettumused, lõõskav iha — 
kõik polnud kummalegi uus; 
kaasinimeste kavalus 

ja pimeda Fortuna viha 

ühtviisi ootas noorusmaal 

meid ähvardavalt lähedal, 


XLVI 
Kes vaadelnud on sinimesi 
ja võtnud vaeväks mõtelda, 
see lõpuks oma ligimesi 
peab hingepõhjas põlgama. 
Kes elanud on tundmustele, 
see pettub, selle südamele 
on mälestus, on kahetsus 
kui nõelav ussihammustus: 
See kõik nii kütkestavaid jooni 
toob vestlusse, et viimati 
ma harjusin Onegini 
epigrammatilise tooni 
ja naljasõnä salvava 
sappkibeda sarkasmiga. 


XLVII 


Kui suvel Neeva hõbedale 
öötaevas vaatab helkides 

ja kahvatu Diana pale 

ei paista vetepeeglites, — 
kui meenusid me noorusplaanid, 
me armukevad, me romaanid 
ja unelmad — mis imehell 
tumm igatsus neil tundidel 
küll oli südames meil kahel! 
Just nagu vangisolija 

käib unevallas vabana 
õrnroheliste puude vahel — 
nii mälestustes meilegi 

hell noorus tuli tagasi 


XLVII 


Täis kahetsust graniidi najal 
Jevgeni seisis mõtetes, 

nii kui poeet on omal ajal 

end, kirjeldanud värssides. 
Linn vajus unne. Kõikjal vaikus. 
Öö tunnimeeste hüüdeid kaikus 
ja kusagil Miljonnajal 

tõld kihutas veel mürinal. 

Vett pahistasid sõudja mõlad, 
nii pehmelt paitas kõrva siis 
pikk sarvehääl ja lauluviis. 
Kuid oma ilusamad kõlad 

sai öö Torguato sulavalt 
oktaavide meloodialt! 


XLIX 


Oh Aadria! Kord siiski tohin 
sind näha! Sinu kaldal saab 
hing jälle tuld, kui Brenta kohin 
ja sinu hääl mind vaimustab! 
Su vete veeremise müha 
Apollo lastele on püha, 

mu südamesse laulnud on 
sind kõrgil kandlel Albion. 
Itaalia! Kui raugel vaatel 
kesköises gondlis kiigun ma, 
siis võluväel, Veneetsia, 

su noorukese tütre saatel 

saab omaseks ka mulle veel 
kord armu keel, Petrarca keel. 


L 


Sind ootan, hüüan kaldakingul, 
mu pääsmine, mu' vabadus! 

Oh tulge, laevad, purjed pingul, 
oh tule, ilmamuudatus! 

Kas ulguvetele kord viivad 
murdlainetuses tormitiivad 
mind vihurite vihinas? 

On aeg, on aeg! — Mu Aafrikas 
veelagendikul kuumas õhus 
kord igatsen kui rändaja 

su tusast randa, Venemaa, 

kus ahastus mu rinda rõhus, 
kus lein, kus, arm jäi minule, 
kus matsin oma südame. 


LI 


Onegin olekski vist saanud 
tookord mu reisikaaslaseks, 
kui saatus poleks lahutanud 
meid ootamatult aastateks. 
Neil päevadel just mattis maha 
ta oma isa. Raha, raha 
nüüd kreeditorid ägedalt 
talt mangusid kui pärijalt. 
Et pääseda protsessi kärast, 
seepärast rahumeelega 

kõik nõudjatele jättis ta, 
kuid samuti ehk sellepärast, 
et oli kuulnud midagi 

ju onu surmatõvestki. 


LII 


Ja juba valitsejalt samas 

ta sõnumi sai kirja teel, 

et onu surivoodis lamas 

ning ihkas teda näha veel. 
Eks kogema nii kurba stseeni 
nüüd onu mõisasse Jevgeni 
postmaanteel sõita marutas 
ja haigutades arutas, 

et raha pärast on tal vaja 
seal petta, ohata — mis piin! 
(Romaan mul algaski just siin.) 
Kuid vana rikas kannataja 
ju oli pandud lauale 

kui ohvriandam hauale. 

LIII 


Mõis pakkus mõndagi komforti 
ja matustele sedamaid 

maalt valgus kokku igat sorti 
küll iidamaid, küll aadamaid. 
Kui kadunu ju puhkas hauas, 
siis papid, võõrad |peielauas 
sõid, jõid ja läksid laiali 

kui asjamehed kunagi. 
Onegin, pillaja, kes varem 

ei sallind korda iganes, 

on äkki mõisa peremees, 


kuid maadest, metsadest veel parem 


on rõõm, et elus midagi 
nüüd muutub, läheb teisiti. 


LIV 


Kaks päeva tundus uus ja ilus 
ta meelest üksik põllutee, 
lehtpuude sahin metsa vilus, 
meloodiline ojake, 

Siis tüütas nurm ja lillerikkus, 
siis juba uni peale tikkus 

ja korraga ta avastas, 

et külaski on luuramas 

just sama igavuse paine — 
sest olgugi, et puuduvad 

peod, lossid, värsitegijad, 

siis ometi kui ustav naine 

või nagu vari nüüd ka siin 

ta kannul jooksis tuttav spliin. 


LV 


Ma olen sündind vaikseks eluks: 
maal kandlehääl on kõlavam 

ja tasa loovaks mõtiskeluks 

ka unepilt on eredam. 

Siin mõnulen ma omaette, 

käin järve ääres, vaatan vette 
ja vaba lend fantaasial 

on far niente tähe all. 

Ma hommikul jään kauaks voodi, 
loen väga vähe kirjandust, 

veel vähem taotlen menukust. 
Kas nooruses just nõndamoodi 
ei veerenud kord vaiksesti 

mu elu õnnepäevadki? 


LVI 


Arm, lilled, luhad, järvelahed — 
teid omaseks peab mõte-meel. 
Onegini ja minu vahet 

siin rõhutan ma veel ja veel. 
Mu meelest see on tähtis faktor, 
sest mõni laimude redaktor 

või teravkeelne lugeja 

saab hakkama ehk väitega, 

et minagi siin kogu aja 

nii nagu Byron, kõrk poeet, 
skitseerin enese portreed — 
justkui ei suudaks luuletaja 
poeemi kirjutada muust 

kui omaenda isikust. 

LVII 


Üks lisamärkus: luuletajad 
und näevad armuvallaski. 
Ka minul olid armsad ajad, 
kus hellad haldjad areldi 
õhkõrnalt hõljusid mu ette. 
Poolunes nähtud siluette 

on elustanud muusa. Nii 
neist vangidest ma laulsingi, 
kes vaatavad Salgiri voole, 
nii luulesse läks mägismaal 
noor tütarlaps, mu ideaal. 
Nüüd sõbrad pöörduvad mu poole 
ja pärivad: «Eks tunnista, 
kes on su inspireerija? 


LVIII 


Kes meie neidudest on valland 
su laulud?>Kelle silmapaar 

on vaimustust su põue kalland? 
Kes on su veetlev sõbratar?» 
Ei keegi, sõbrad! Mitte keegi! 
Õnn sellele, kes armuleegi 
viib värssi riimitulega 

ja siis poeedi sulega 

Petrarca radadele põikab, 

kus pühas luulehulluses 

meelt jahutab ehk jampsides 
ja lisaks loorbereidki lõikab — 
kuid mina, kirglik armunu, 
vaid olin juhm ja sõnatu. 


LIX 


Arm kadus, ilmus muusa. Meeled 

mul karget eluselgust said. 

Mind jälle hüüdsid lüüra keeled, 

täis mõtteid, imehelinaid. 

Aeg pisarad mu silmist pesi. 

Ei naiste päid, ei jalakesi 

ma hajameelse sulega 

nüüd värsi juurde joonista. 

Mu meel on kurb. Kuid varsti 
lakkan 

ka leinamast ja küllap vist 

ma pärast maru raugemist 

poeemi kirjutama hakkan, 

kus laulusid on kokku siis 

küll vähemalt kakskümmend viis. 


LX 


Ma juba mõlgutasin plaanist, 

peategelase näost ja teost — 

ning avapeatüki romaanist 

nii lõpetades panen peost. 

Siin käsikirjas — karmilt võttes — 

näen vastuoksust mitmes mõttes, 

kuid parandusi ma ei tee. 

Tribuudina tsensuurile 

ja söödaks žurnalistidele 

ma saadan oma sulet 

Nüüd Neevalinnas laineid löö, 

too loorbereid mu kuulsusele 

ja kroonigu, mu värsipõim, 

sind kõmu, keelepeks ning sõim! 
vi 


TEINE PEATÜKK 


Horatius 


0 Pycv! 


I 


Siin lahkes looduses, kus oli 
Jevgenil igavus nii suur, 

vist kiitnud oleks taevavoli 
idüllisõbralik natuur. 
Jõekaldal üsna omaette 
massiivne häärber vaatas vette 
mäe tuulevaikse varju all. 
Kõik lokkas, luhtas. Kaugemal 
käis kari üle rohumaade: 

siit paistsid külad, põllud, veed, 
suur metsik aed ja puiesteed, 
kus mõtlik-tõsiseid drüaade 
lehtpuude haljas hämaras 

ei käinud» keegi segamas. 


1 


Loss oli ehituselt iidne, 
auväärne, mugav, mahukas — 
nii nagu losse kord soliidne 
moemaitse targu ehitas. 

Kuid kõik need ülikõrged saalid, 
kus seinte peal on keisrimaalid 
ja tapetiks on raske siid, — 
need kirjud kahlid ja drapriid 
nüüd luitumas on luksusmajas 
ei tea küll, miks... Tõtt-öelda see 
ükspuha näis mu sõbrale, 

sest haigutama teda ajas 

nii linnalossides kui maal 
antiikne ja ka moodne saal. 


TI 


Nüüd oli tammine ta tuba: 
kaks kappi, laud ja suur kušett — 
pool aastasada oli juba 

siin karmivõitu kabinett, 

kus onu aknast välja vahtis 
ja kärbsepüüdmisega jahtis 
või virtinaga tõreles. 

Veel nähagi võis kappides 

ta tegevuse tunnismärki: 

seal olid nipsud-napsud reas, 
nalivkapudelite seas 

üks kontovihk ja vanavärki 
kalender... Ajanappus muud 
ju lugeda ei lubanud. 

IV 


Siin elas-oli mu Jevgeni 
kui mõtlik mõisaperemees 
ning ajaviiteks uut süsteemi 
ta sisse seada kavatses. 
Despootliku ja igivana 
teoorjuse ta lahedama 
obrokiga nüüd asendas — 
ning ori saatust õnnistas. 
Kuid naabrid oma kolkamaadel 
kas põrnitsesid kulmu alt 
või muhelesid kavalalt — 
üksmeelselt aga leidis aadel, 
et ülikardetav on maal 

sde kentsakas originaal. 


V 


Et naabrid algul sagedasti 
kõik sõitsid" teda vaatama, 

siis õub kaudu enamasti 
tuulkärme doni traavliga 

ta kaduda sel hetkel oskas, 
kui naaber logisevas troskas 
ju lähenes. — «Mis ülbe toon! 
See noormees on ju,farmasoon! 
"Ta ignorants ei meeldi meile. 
Ta käitub taktitundeta, 

joob veini suure klaasiga, 

ei suudle kätt, ei vasta teile: 


aus härra, ei — aus daam, just nii — 


vaid ei ning jah.» — Nii räägiti. 


VI 


Kuid äkki sinnakanti sõitis 
just Göttingenist otseteed 

ja kriitilisi meeli köitis 

uus naabermõisnik ja poeet — 
Vladimir Lenski, noor ja sirge, 
kes kodukolkasse täis kirge 
kui Kanti jünger ja fantast 
tõi udusest Germaaniast 
kateedritõed, kateedritoonid: 
uutvärki vaimutormlase 
suurpiduliku paatose, 
priimõttelised illusioonid 

ja süsimustad, voogavad 
kaootilised kiharad. 


VII 


Ta südames, kus täitsa puudus 
suurilma paheline tusk, 
veel valitsesid arm ja truudus 
ja vankumatu õnneusk. 
Ta imetles maailma rikkust, 
ja liigutavat võhiklikkust 
kui algajal veel esines 
ta nooruslikes tunnetes. 
Nii püüdis meie kõigi elus 
ta esmajoones näha just 
universaalset mõistatust 
ja leidis raskes mõtiskelus, 
et olemise siht ja tuum 
on mingi suur müsteerium. 
PI 

VIII 


Ta uskus, et sümpaatseid hingi 
peab kokku viima elutee, 

et kusagil käib kurtes ringi 
ka tema kallis kaaslane. 

'Ta uskus: vangiraudu kandma 
ja laimajale hoopi andma 

on sõbrad valmis tema eest. 
Ta uskus kõigest südamest, 

et surematu sihi poole 

meid viivad suured nägijad, 
et õnneukse avavad 
maailmale ja inimsoole 

kord vaimukiirte varal need 
hümaansed mõttehiiglased, 


IX 


Kaastunnet, põlastavat viha, 
moraalseid“aateid, hingetuld 
ja kipitavat kuulsusiha 

ta tundis juba varakult. 
Kui kanneldades tutvus aga 
ta Schilleri poeesiaga 

ja rändas Goethe taeva all, 
siis kõrgel kunstiallikal 

ei tulnud muusal häbeneda. 
Uus lüüra uhkelt helises: 
neis vaimustatud värssides 
ei jätnud iial maha teda 

ta mõttelend, ta tundetarm 
ja lihtsuse autentne sarm. 


x 


Ta laulis armust armu sunnil, 
hing lauldes puhas-pilvitu 
kui lapse uni koidutunnil, 
kui kiretu ja kõrge kuu, — 
see õhkajate jumalanna, 

kes hõljub üle taevaranna. 
Ta laulis leinast, rännuteest; 
romantilistest roosidest, 

ta otsis uttukadund kaugust 
ja midagi ja unelmaid, 
poetiseeris pisaraid, 

ta kurtis närtsimise raugust 
ja kaduvust siin päikse all, 
kui ude lõual tärkas tal. 


XI 


Kui andekust ja kõrgeid aateid 
Jevgeni hinnata ehk või: 

siis kahjuks vaimseid väljavaateid 
ei pakkund ükski kolkamõis. 
Ta naabrimehi kohtas harva: 
lärm oli talle vastukarva 

ja vestlus kodusest miljööst, 
liköörist, koertest, heinatööst 
ei sisaldanud luulet ega 

peol sädelenud kõrgema 
seltskondliku finessiga — 

kuid mõistuse ja tarkusega 
just eriti ei hiilanud 

ka nende kallid küljeluud. 


XII 


Poolvenelasest noort poeeti, 

kes oli kuldaväärt partii, 

maal kõikjal kosilaseks peeti 

ja väimeespojaks ihati. 

Kus ilmub kaunis Lenski — ruttu 
poissmehe kurvast põlvest juttu 
teeb targu iga vanapaar. 
Serveeritakse samovar. 

Kõik lõbusasti söövad-joovad, 
virk Dunjakene valab teed. 
«Vaat!» sosistavad omaksed 

ja Dunjale kitarri toovad, 

kes piiksub (issand halasta!): 
Mu lossi jõua kaugelta!... 


XIII 


Kuid abielukütkest kenam 

näis olla enda'peremees 

ja Lenski päevast päeva enam 
Oneginile lähenes. 

Nad olid aga kahekesi 

kui leek ja jää, graniit ja vesi, 
kui värss ja proosa — vastandid. 
Nad kohtusid, nad pettusid, 

siis hakkas meeldima neil kahel 
koos ratsutada, vestelda, 

Siis tuli suur sümpaatia. 

Nii sõprust sõlmitakse vahel 
seepärast. vaid (mu põlispatt!) — 
et pole teha targemat. 


XIV 


Kuid iga sõprus, nagu teame, 

ja tundmused on iganend, 

sest nullideks me teisi peame, 

ja number üheks — iseend. 

Me oleme kõik napooleonid, 

kaastrügijate leegionid 

on meile instrument — ei muud. 

Nii külmalt küll ei kohelnud 

Onegin oma ligimesi: 

ta tundis ja ka põlgas neid, — 

kuid reeglis on ju erandeid, 
ispärast mitmeid inimesi 

nii nagu teiste tundeidki 

ta respekteeris igati. 


XV 


Poeedi hoogne kõnerikkus 

ja pilgus lõkendav ekstaas, 
liig noore aru ennatlikkus — 
Oneginit kõik üllatas. 

Ta naeratas vaid endamisi: 
miks pilgata? Eks tasapisi 
aeg temale kõik selgeks teeb; 
kord kurvalt kokku variseb 
ta täiuslik maailmahoone. 
Küll tuleb tund, küll tuleb tund! 
Las enne aga: õnneund 

ja imekõrgeid illusioone 

toob noorusele nooruslik 
pateetiline palavik. 


XVI 


Nad vaieldes tõid ette faktid 
ja moralistide ideed, 
ürgvanad ühiskonnapaktid 
ning arenevad teadused. 

Nad võtsid arutluse alla 
ööst pimedama surmavalla 
ja saatuse ja inimsoo 
eelarvamiste ajaloo. 

Poeet siis näiteid õhinaga 
tõi põhjamaa poeemidest. 
Onegin lausa lahkusest 

neid kuulas kannatlikult — aga 
tõtt-öelda suurt ei taibanud, 
mis; taotlesid need laulikud. 


XVII 


Neid hämmastas, kui hirmus voli 
on kirgedel:me südames. 

Onegin, kes nad hüljand oli, 
neist rääkis leebelt ohates. 

Jah, õnnis mees, kes kirest joobub, 
kes lõpuks meeltemässust loobub 
ja tunneb tormikeeriseid! 

Veel õndsam, kes ei tunne neid, 
kes haigutab ja muud ei soovi, 
kui pääsu kiretülidest, 

kes tõrvab oma vihameest, 

kes kaardiõnnegi ei proovi 

ja rõõmustab, et alles tal 

jääb vanaisa kapital! 


XVIII 


Kui meelerahu lipu alla 

me läheme kui loobujad, 

kui põues torm ei puhke valla 
ja meile näivad naljakad 

me kirgede kapriisid, armid, 
liig ajakohatud alarmid, — 
siis, kuuldes tulipeade suust 
hasartset kirepihtimust, 

ka meie süda äkki nälgib, 
me kuulatame ahnelt neid 
ekstaatilisi heeroldeid — 

nii keset uljast noorust jälgib 
võib-olla vana invaliid 
husaari sõjalugusid. 


XIX 


Kuid noorus vaikimist ei talu 
ja tundmusi ei talitse: 

kõik oma õnne, hingevalu 
ta lobiseks maailmale. 
Onegin kuulas noort poeeti 
täis väärikust ja graviteeti 
kui teadlik armuinvaliid. 
Nii tunderikkalt kõlasid 
poeedi sõnad ja ta ohe, 

nii siiras oli kõnetoon, 

nii südamlik ta konfessioon, 
et kuulajale selgus kohe 
see noore armu imehell 

ja väga tuttavlik novell. 


XX 


Ah, meie aastadki ei luba 

nii hardalt enam armuda — 
nii võib vaid laulik vaimustuda 
ja hullupööra ihata! 

Ah, igal pool üksainus lootus, 
nii omane ja tuttav ootus, 

nii tuttav melankoolia! 

Ei kohtumised muusaga, 

ei reisirõõm, ei rännurada, 

ei võõrad võlud, kauged maad, 
ei hariduse allikad 

noort südant suutnud paelutada, 
kus endiselt jäi lõkkele 

ta puhas tundetuluke. 


XXI 


Kui armupiinas igatseda 

ei osanud veel poisike, 

siis mängumurul võlus teda 
ta vallatleja kaaslane. 

Need süütud mängud pargis kestsid 
ja nende isad-naabrid vestsid 
ju pulmakroonist lastele. 
Õrn Olga puhkes õitsele 

ja kasvas isamajas üles 
truusüdamliku hoole all 

just nagu metsa lähedal 
maikellukene rohusüles, 

kus mesilased, liblikad 

ei märka õiekarikat. 


XXII 


Hell süda õnneunelmale 

siis avanes — ja noorukil 

tõi armuohke kuuldavale 
eleegiline vilespill. 

Eks jääge terveks, mängurajad! 
Nüüd kütkestasid luuletajat 
mets, öö ja kuu — jah, sama kuu, 
mis paistes läbi padriku 

kord meelitas meid puiesteile, 
kord kuulatas me sosinaid, 
kord hõbetas me pisaraid, — 
nüüd aga sellepärast meile 
veel näikse vahel kumavat, 

et asendada laternat. 


XXIII 


Ilmsüütult naeratama varmas 

ning ikka kuulekas ja kraps — 

õrn Olga oli üliarmas 

ja lihtsameelne tütarlaps. 

Ta sinisilmad, rõõmus tuju, 

blondjuuksed ... kuid see tuttav 
kuju 

piltilusana teie ees 

on kõikides romaanides. 

Ta mullegi kord meeldis varem. 

Nüüd aga hakkab tüütama 

see kenadus... Mu lugeja, 

kui lubate, siis tahan parem 

siin jutustada vanemast 

ja erinevast sõsarast. 

XXIV 


Tatjanaks nimetati teda... 
Romaani lehekülgi ma 

nüüd mõtlen hellalt pühitseda 
nii ebamoodsa nimega. 

Miks mitte? Vanavärki aegu 

ja peretuba meile praegu 

see meenutab küll muidugi, 

kuid kõlab armas ometi. 

Me ristinimed — siiralt võttes — 
on kaunis maitselagedad 

(me värsid — oh kui magedad!) — 
sest-vaimuvalgustuse mõttes 

me paraku ju pole muud 

kui “peenutsevalt pentsikud. 


XXV 


Niisiis, Tatjanaks hüüti teda. 
1Ei õhetanud põsil tal 

õrn puna, mida imetleda 

võis kaunitarist sõsaral. 
Tumm, kartlik, nukrapilguline 
kui laanehirv, kui külaline 
jäi kodustele võõraks ta 

ju pisukese lapsena, 

Ei oma isa ega ema 

ta hellitada tihanud, 

ei lastekillas kilanud, — 

vaid istus nõnda tõsisena, 

kui ununeks kõik ümbrus tal, 
ühtsoodu üksi akna all. 


XXVI 


Ta vaikne sõber, mõtiskelu, 
ju kätkis teda kiigutas 

ja unelmaga ehtis elu 
maatütarlaps fantaasias. 
Kuid õmblusraamil ühtki lille 
siidniitidega lõuendile 

need nõtked, nõelakartlikud 
ja õrnad käed ei õmmelnud. 
Laps ilmselt ihkab valitseda: 
ta nukule dotseerib neid 
hea käitumise juhiseid, 
galantsusi ja kõike seda, 
mis külge poogib temale 

ta elukogend emake. 


XXVII 


Kuid nukkudest end hoidis eemal 

Tatjana juba lapsena, 

ei vestnud ehtimise teemal, 

ei linnaelust nendega. 

Tal polnud isu vallatleda, 

Maast-madalast ent köitsid teda 
pimeduses tuisuhood 

ja hirmutavad muinaslood. 

Kui manna mängima kesk aasa 

käekõrval ridamisi viis 

kõik. Olga sõbratarid — siis 

ta heledalt ei naernud kaasa, 

kui teistele nii lustilik 

näis viimne paar ja pimesikk. 

Ta ootas rõdul koiduvina, 
kui mets ja maa veel magavad, 
kui tantsides kesk taevasina 
kaob tähekeste müriaad, 

kui okstelt langeb kastevesi, 
eelhommik tuleb tasakesi 

ja puhtetuuled puhuvad. 

Kui talviti poolt ilmamaad 
kottpimedus veel hoiab süles, 
veel udusombus kumab kuu 
ja idakaar on hääletu — 

siis virgena ju tõusis üles, 
kui sama tundi näitas kell, 
ta vahaküünla valgusel. 


XXIX 


Ju noorena said armsaks talle 
romaanid, kus nii kaunilt on 


kõik ette luisand lugejale 

Jean-Jacgues Rousseau ja 
Richardson. 

Ta isa, möödund aastasaja 

moestläinud laadi esindaja, 

kui tolerantselt muhe mees 

ei pärind lapselt iganes 

(lektüüri mänglusena võttes), 

mis kurikaval köide tal 

on hommikuni padja all. 

'Ta ema õli selles mõttes 

veel sallivam ja ise just 

täis Richardsoni-vaimustust. 

XXX 


Miks aga kiitis Richardsoni 

nii erilises õhinas 

see vanadaam? Miks Grandisoni 
Lovelace'ile ta eelistas? 

Eks ikka sellepärast vistist, 

et nimetatud belletristist 

kord rääkis vürstitar Aline, 

ta Moskvas elutsev cousine. 
Maaneiu mehele seal anti: 

peig sobiski ja paar sai neist. 
Ta jumaldas üht hoopis teist — 
gardisti, mängurit ja franti, 

ja tundis, et see teine on 

ta ideaalne Grandison. 


XXXI 


Sel teisel istus ikka hästi 

ta munder ja ta ballifrakk — 
kuid mõrsjat sõna kuulda kästi 
ja pandi valmis veimevakk. 
Mees pärast pulmi reisis ruttu 
maakolkasse, kus palju nuttu 
tõi naisele see saatuslöök. 

Siis toibus ta, siis meenus köök, 
siis korraldas ta einevõttu, 

siis harjus ja siis viimati 

ta oli täitsa rahulgi. 

Nii kaotab harjumuse tõttu 
kord okkad vana hingepiin 

ja õnne asendab rutiin. 


XXXII 


Ta mures lohutas ehk teda 
veel enam väike kavalus, 
kuis mehe üle valitseda: 

see oli kuldne avastus. 

Nüüd elu ladusalt neil voolas. 
Ta sügiseti seeni soolas, 
raseeris laupu, sekeldas, 

kõik raamatusse rehkendas, 
kuldkõlisevaid pidas paunas, 
kontrollis künni-, külvimaid, 
sealvahel klähmis teenijaid, 
laupäeviti käis vihusaunas — 
mis imet pidi kõigeks ta 
veel mehelt luba küsima? 


XXXIII 


Sõbrannadele suveniiriks 

ta kirjutas kord verega, 
Praskovjat nimetas Pauline'iks 
ja mõjus imehaprana. 

Ta kitsakest korsetti kandis 
ja hääldamise juures andis 
ta nina prantsuspärase 
aktsendi vene n-ile. 

Siis noorusmälestuste hulka 
läks album, vürstitar Aline, 
õrn luule ja ka õrn musliin, 
Celine'ist jälle sai Akulka 
ja tagatipuks viimati 

ta negližee vateeriti. 


XXXIV 


Jah, kõigeks andis talle voli 
heatahtlik, armastaja mees, 
kes lõunat süües ikka oli 
öökuues ja pantuhvlites. 

Kui süüdati ent kandelaabrid 
ja tulid lihtsavõitu naabrid, 
siis kurdeti, siis kiruti 
maailma imenarrusi 

ja naerdi nakatava hooga. 
Aeg lendab, Olga keedab teed, 
suud naerul, silmad unised, 
koos võetakse veel õhturooga — 
ja väsind jutupuhujad 
kaleskas koju vuravad. 


XXXV 


Nad armastasid muistset laadi 
ja rangelt nagu vanasti 
auastmestiku järgi praadi 
peolauas neil serveeriti. 
Niihästi nende kodukali, 
oraaklilaulud, näärinali, 
pöördkiik ja eluolustik — 
kõik oli ehtsalt venelik. 

Kui rahvas nelipühal tukkus 
kesk venivat liturgiat, ° 

siis nendelgi paar pisarat 
leesputke lehtedele kukkus 
ja neilgi praeti särinal 
pannkooke vastlanädalal. 


e 


XXXVI XXXVIII 


Nii elasid ja vananesid Ka vanemate haual palmis 
nad vähehaaval mõlemad, A Vladimir värsse silmavees: 
kuid mehele siis avanesid aukartus helises ta salmis 
maamullas kalmuväravad. patriarhaalse põrmu ees... 
Truu naine silmavett nüüd valas, Nii paiskab saatus igavikku 
koos lastega ta naaber halas generatsioone järjestikku 

ja leinas kõigest südamest kui külvisaaki sügisel. 

head inimest ja härrasmeest, Uus noorus trügib künnisel... 
Et kadunu ei sallind uhkust, Me tormame barjäärid maha 
siis tema hauakivilgi ja näitame kesk rüselust 

on kirjutatud lihtsasti: eelkäijatele haua-ust, — 

Siin Issandas on saanud puhkust, kuid küllap meidki ukse taha 
kui ära kustus elukiir, ja surmavalda suruvad 
Dimitri Earin, brigadiir. me tragid järeltulijad! 

Teelt koju jõudes otsis üles Kuid, sõbrad, seni tõusku pähe 
noor Lenski selle'häua siin. meil elujoovastus ja lust! 
«Poor Yorick!» mõtles ta, «kui süles Ma olemisest hoolin vähe 

ma lapsena sul istusin ja tunnen tema tühisust. 

ja hoidsin pihus mänguvaljast Mu süda kaduvust ei trotsi, 
või näppisin su rinnal haljast fantoomisid mu pilk ei otsi 
Otšakovi kuldmedalit, — ja kiitust ma ei janune. 

siis lapsukesi kihlasid Kuid lootus lendab kaugele 

sa juba oma mõttes-meeles mu salajama sihi poole: 

ning andsid mulle Olga käe. ma soovin siiski enda jaoks 
Sa õhkasid: eks näe, eks näel...» vist järelkuulsust, mis ei kaoks, 
Ja leinalises luulekeeles et meenutada inimsoole 
sealsamas värssi veeres tal mu kurba elusaatust kord 
eleegiline madrigal. saaks kas või ainuke akord. 


XL 


Võib-olla keset ööd ja raju 
mõnd südant liigutab see toon, 
võib-olla Lethesse ei vaju 


need stroofid, mida praegu loon; 


võib-olla näitab mu portreele 
kord juhmard nagu korüfeele 
ja hüüab kui autoriteet: 

näe, kus Poeetide Poeet! 
Truu muusajünger, tänu sulle, 
kui tulevikus mäletad 

mu lennukat poeesiat, 

kui vanarauga vanikule 

sa kohendad mu põliseid 

ja tuuseldatud loorbereid! 


KOLMAS PEATÜKK 


Elle ötait fille, elle etait amoureuse. 


Maltilätre 


«Oh luulejüngreid! Lähed juba?» 
«Niisiis, Onegin, hüvasti!» 
«Kuid uudishimutseda luba: 
kus viibid sa nüüd õhtuti?» 
«Käin Larinite pool.» — «Ja sinna 
on, Lenski, huvitav sul minna?!» 
«Miks mitte?» — «Veider... 

Laulikut 

siis vististi on võlunud 
nüüd vene pere, lihtne maja 
(kas pole õige mu prognoos?), 
suur südamlikkus, marjamoos, 
jutt, mille aineks kogu aja 
on linakuprad, linnusööt, 
vihm, lehmad-lambad, karjaköök ...» 


TI 


«Ei haava see veel kõrva-silma...» 
«Kuid sisendab küll igavust.» 

«Ma vihkan teie moodsat ilma 

ja hindangi just kodusust, 

mis...» — «Jällegi tsitaat idüllist! 
Kas... näha saaks ehk seda Phyllist, 
kes on su pastoraalide 

õrn inspiraator, kellele 

on pühendatud kõik su luule, 

su ohked, melankoolia, 

su tint ja sulg et cetera?... 

Mind esitle.» — «Onegin, kuule, 

sa naljatad.» — «Oh ei.» — «Või nii? 
See rõõrhustaks neid vägagi. 


Eks läki kohe.» 

'Tõld viib samas 
nad külla. — Nagu ikka maal 
on teeskluseta tervitamas 
neid ülituttav rituaal: 
moos vanavärki tassikestel 
ja kõhukana kõige keskel 
— just nagu nõuab etikett — 
kann tumepunast pohlavett. 


IV 


Visiidilt koju tuhatnelja 

nad kihutavad otseteed. 

Eks kuulatagem tagaselja, 

mis räägivad me heerosed. 

«Onegin, haigutad apaatselt? 

Sul igav on vist ainulaadselt?» 

«Ei, keskmiselt või umbes nii... 

Andrjuška, sõida kiiresti! 

Ööjahedust ju hoovab vainult. 
ülirumal panoraam! 

Naiivselt kena vanadaam 

on Larina... Mind häirib ainult 

veel praegugi see marmelaad 

ja pohlamarja limonaad. 


V 


Kumb, ütle mulle, on Tatjana?» 

«See, kes meist eemal omapead 

nii kurvalt istus kui Svetlana.» 

«Sind võlub noorem?» — «Noh?» — 
«Kas tead, 

ma oleksin kui luuletaja 

küll pigem teise kummardaja — 

sest Olga, sinu kaunitar, 

on võtta-jätta paras paar 

madonnaga van Dycki maalil: 

näost punane ja ilmetu 

ja ümar kui see totter kuu 

seal totra taeva tagaplaanil.» 

Vladimir sähvas, et ei, saa 

siin maitse üle vaielda... 


VI 


Onegin Larinite majas 
aupakliku visiidiga 

ent kõiki üllatas ning ajas 
ka naabrid lausa kihama. 
Naabrinnad aga olid samas 
"Tatjana ümber ennustamas, 
et küllap vist, et küllap vast 
ta kohtas oma kosilast, 

et küllap juuakse ka joodud 
ja sõidetakse pulmateed 
niipea kui moodsad sõrmused 
on juveliirilt ära toodud. 
Healapse Olga määrasid 
poeedile need prohvetid. 


VII 


Tatjana nende luiskamisi 

ei sallinud, kuid salaja 

jäi mõtisklema tasapisi 

sel puhul tahes-tahtmata. 

'Ta südames üks mõte tärkas. 
Aeg oli käes. Õrn tunne ärkas 
nii nagu viljaterake, 

kui lõõskama lööb kevade. 
Ju ammu saatusliku hooga 
ta tundeilm lõi hõõguma 

ja süttinud fantaasia 

nüüd elult nõudis tulerooga. 
Hing aimuspiinas avali, 

ta ihkas, ootas... kedagi, 


VIII 


kes tuligi... Ju helenema 
maailm lõi uues valguses. 
Tatjana ütles: see on tema! — 
ja süda kaasa helises. 

Nüüd unelõõsas, päevakumas 
kui nõiaväel on kangastumas 
need palgejooned igal pool. 
Nüüd hella ümmardaja hool 
on talle tüütu. Nüüd ei köida 
ka külaliste vestlused. 

"Täis pahameelt, et härrased 
veel ikka minema ei sõida, 

ta manab neid nii mugavaid 
ning auväärt jõudeolijaid. 


IX 


Kuis õrn romaan ta huvi koondab! 
Kuis lugejanna osavõtt 

nüüd ehtsaks elamuseks moondab 
pool-illusoorset ebatõtt! 

Kes faabulasse ka ei satu: 

Julie Wolmar'i armastatu, 

noor de Linar, Malek-Adhel 

või mõni vooruslik rebell, 
poeetiline kiremärter 

või meestepere au ja kroon 
(kuid meile igav) Grandison, 
maailmavaluline Werther — 

neid kõiki äkki kehastas 

Onegin ta fantaasias.,, 


x 


"Tatjana haljas metsas eksleb, 
romaaniköide hellalt peos. 

Ta unistab, ta süda peksleb, 
meelt paelub ohtlik lemmikteos. 
Ta muutub ise heroiiniks, 
Julie'ks, Clarissaks ja Delphine'iks: 
ta hõõgub nii, ta õhkab nii 

kui tema kangelannadki 

ja kuuma tundetuhinaga 

ju kujutluses valmib tal 

me sangarile sosinal 

õrn kirjake... Me sangar aga 
— ta olgu muidu kes ta on — 
€i ole siiski Grandison. 


XI 


Kord kirjanduses komme kehtis, 
et sulemees-entusiast 

romaa! voorustega ehtis 
eeskujulikku kangelast. 

See sangar oli, nagu vaja, 
siis ikka süütult kannataja, 
tark, tundehell ja peale muu 
ka välimuselt laitmatu. 

Ning ikka-ilusas ekstaasis 

ta ohverdas end alati 

ning ikka pahet nuheldi 
romaanilõpu viimses faasis 
ning ikka õpetas finaal, 

et võidupärja saab moraal. 


XII 


Nüüd udu voogab kõigi mõttes, 
moraal on tüüdand surmani 

ja pahe, võidupoosi võttes, 

ju laiutab romaaniski. 

Me lugejannadele kallid 

on briti muusa kukerpallid: 
neil unes kummitab Korsaar, 
neid võikalt vaimustab: Sbogar, 
neid võlub Melmoth marutuules, 
Vampiir ja Igavene juut. 

Ning juba esindabki uut 

etappi romantismi luules 

lord Byronil ka egoism 

ja peruksläinud pessimism. 


XIII 


Kuid ometi, kas üldse tasub 
talendikamgi endapett? 
Võib-olla, sõbrad, ükskord asub 
mu sisse teine paharett. 

Siis kohe luuletamast lakkan 
ja halvakspeetud proosas hakkan 
Apollot pahandama vist 

kui vanavärki romanist. 

Ent pilte pahe pimedikust 

mu rahulik romaan ei t00, 

vaid vene perekonnaloo 

ma vestan teile minevikust, 

kus ilmneks vana mõttelaad 

ja õrnad õnneunelmad. 

XIV 


Looks palmin isa lihtsad jutud 
ja kohisevad pärnapuud 

ja laste kiivuse ja nutud 

ja ojaäärsed rendez-vous'd. 

Ma näitan kihluse idülli, 

siis jällegi nad ajan tülli 

ja lahutan, kuid viimati 

nad panen paari nagunii. 

Ma meenutan ka lihtsas vormis 
neid sõnu, mida sonides 

maas kaunitari jalge ees 
noormehelikus armutormis 
kord leiutas mu mõttelend, — 
mis aga nüüd on ununend. 


XV 


Ma nutan sinuga, Tatjana, 
sa meeltemaru mängukann! 
Sind vangistanud võidukana 
on moodne tunnete-türann. 
Sa hukkud, kallis... Enne aga 
sa õndsust hüüad õhinaga, 
sa tunda elukarikast 

saad ihkamise salajast 
meelthullutavat mürgimaiku. 
Sa kõikjal, kõikjal enda ees 
näed maagilises valguses 
nüüd õrna kohtumise 'paiku 
ja kõikjal, kõikjal sinuga 
käib kaasas kuri kiusaja. 


XVI 


Tatjana tummas armuvaevas 
käib rohuaia radadel, 

ei tröösti teda sinitaevas, 

ei pungad lillepuhmastel. 

Näol äkiline hele puna, 

kui tulelõõsast haaratuna 

ta seisatab, ta hingus kaob, 
silm sädeleb ja kõrvus taob... 
Päev kustub, kuu ent kõnnib samas 
kui öövaht mööda taevateid 
ning ööbik oma trillereid 

on lehestikus laksutamas. 
Tatjana magada ei saa 

ja räägib vana hoidjaga. 


XVII 


«Sa lükka aken lahti, mana: 
nii kuum on! Tule istu siin.» 
«Mis on sul ometigi, Tanja?» 
«Mul pole und... ma kuulaksin 
mõnd muistejuttu...» — «Oota'nd 
vähe, 

nii labusalt need lood ei lähe. 
Mis mäletan ma, vana muld? 
Kord võisin vesta otsatult 
küll tontidest ja kollitajast 
ja piigadest ja paljust muust. 
Kõik meelest läks... Oi 

vanadust! ...» 
«Sa räägi, Hama, sellest ajast, 
kui olid noor... ja enne muud: 
kas olid sa siis armümud?» 

XVIII 


«Meil armastusest polnud aimu 
ja küllap olekski mul seest 
vist välja võtnud eluvaimu 
ämm-kadunuke armu eest.» 
«Sa läksid mehele ju, mata?» 
«Nii jumal juhatas... Mu Vanja 
see noorukesem oli meist 

ja mina olin just kolmteist... 
Kaup sobitati salamahti: 

küll kurtsin-kartsin sedap just, 
kui pärast isa õnnistust 

mul juuksed palmitseti lahti 
ja pulmaliste rodu siis 

mind lauldes kirikusse viis 


XIX 


ätsin kodupere maha... 
Kuid sa ei kuulagi ju mind...» 
«Oh, naHa»Hau, mul on paha, 
mis tusklemist on täis mu rind! 
Mul suus on juba nutumaitse .. .» 
«Sa pole terve, taevas kaitse! 
Mu lapsuke, küll rohtu saan, 
sind pühaveega piserdan 
ja tõrjun tõbe palveväega 
«Ma, nana, pole tõbine, 
vaid... armunud.» — «Oh issake!» 
Ning vana vabiseva käega 
ja püha ristimärgiga 
last vaigistas ta valvaja. 


XX 


«Jah, armunud,» siis ägedana 
ta kordas jällegi, «ei muud!» 
«Sa oled haiglane, Tatjana.» 
«Oh jäta: olen armunud!» 
Ja läbi akna vaatas hele 
täiskuu ta iluarmsusele 

ja valgustas ta kiharaid 

ja sätendavaid pisaraid 
ovaalsel kahvatanud palgel. 
Ning noore kangelanna ees 
truusüdamlikult valvates 
puupingil istus kiirte valgel 
hall eidekene raugaeas, 
nahkpihik seljas, rätik peas. 


XXI 


Ja neitsikene pilku lahti 

ei saanud kullendavalt kuult... 
Tal tärkas pähe salamahti 

üks mõte üliennatult... 

«Head ööd nüüd,» sosistab Tatjana. 
«Too mulle sulg ja paber, naHa, 
laud lähemale nihuta.., 

Nüüd mine.» — Jäädes üksinda 
kuupaistel käsipõsakile, 

ta kiresõnu kirjutab, 

ilmsüütu süda usaldab 

kõik 'mõtleraatult paberile — 

ja kirjake saab valmis, vaat!... 
Tatjana! Kes on adressaat? 


XXII 


Ma olen kogenud, kui ranged 
on õrnad armupõlgajad, 

kes külmalt nagu lumehanged 
ja jääkristallid säravad. 

Mul aga pole arusaamist 

nii kõrgi hoiakuga daamist, 
kel otsaees frisuuri all 

on silt kui põrguväraval: 

Sa jäta lootus igavesti! 

Neil kõigil ainus rõõm ja lust 
on sisendada jahmatust. 

Te võisite ju seda mesti 
moedaamisid, mu lugeja, 

vist Neevalinnas kohata. 


XXIII 


Kesk armund austajate ringi 


ma nägin veel mõnd graatsiat: 


ka nende iseteadvaid hingi 
õrn imetlus näis tüütavat. 
Suur oli nende südametus. 
Kui aga jumaldaja pettus, 
siis ometigi oskas daam 
taas olla veidi mahedam 

ja oma ohvrit kütkestada. 
Ka häälekõla võis nii hell 
tal olla neil momentidel, 

et jälle jooksis vana rada 
ta kannul kergeusklik paaž, 
meelt 'hullutamas õrn miraaž. 


XXIV 


On's meie noore kangelanna 
puhtsüdamlikkus rängem patt? 
Või tahetakse pahaks panna 
ta mõistust ja fantaasiat? 

Või seda, et nii teeskluseta 
ta lihtsalt armastab, et petta 
ei oskagi ta iseend? 

Et leekiv on ta mõttelend? 
Et süda, kuum ja tundevirge, 
nii ägedasti võtab tuld 

ja usaldab nii ennatult? 

Kas tõesti nooruslikku kirge 
ja kergemeelt ei andesta 
Tatjanale mu lugeja? 


XXV 


Koketne daam on ettevaatlik 
ja huupi midagi ei tee. 
Tatjana pole diplomaatlik, 
vaid armastab kui lapsuke. 
Ta kavalalt ei kalkuleeri; 
«Manööverdagem ääri-veeri, 
las ootaja veel ootab mind — 
nii suureneb mu armu hind. 
Siis põrmus-põlvitajat paitab 
mu pilk: ma teen ta edevaks, 
siis ajan armukadedaks 

ja piinan teda nii et aitab! — 
sest muidu lipsab minema 
Hiighellitatud austaja. » 


XXVI 


Üks täbar punkt mul tuleb meelde: 
sest õige patrioodina 

pean prantsuskeelest vene keelde 
Tatjana kirja tõlkima. 

Ta emakeelt ju valdas vähe, 

tal kunagi ei tulnud pähe 

me ajakirju lugeda... 

Ma kordan veel: mis parata, 

kui vene keeles väljendanud 
veel üldse pole senini 

me daamid armuõrnusi, — 

kui kirjades ei ole saanud 

me uhke keel veel harjuda 
profaanse posti-proosaga. 


XXVII 


Me daamidel — aeg nõuab seda 
käes olgu vene trükiteos 

Oh issand! Kuis neid kujutleda 
«Heatahtlikuga» õrnas peos?! 
Poeedid, kes te oma patte 

nüüd lüürikaga lunastate — 
eks tönganud ju vene keelt 

nii armsasti ja vigaselt 

te kaunitari punahuüled? 

Ja võõras keel — kas polnud see 
te südamele omane 

ja kas ei sisendanud luulet 

— niisamuti kui pilk ja toon — 
ka võõrapärane diktsioon? 


XXVIII 


Ma kardan peol ja trepihallis, 
et mulle viipab — mine tea! — 
seminarist oranžis sallis 

või akadeemik-tanupea. 

Nad mind ei võlu ega peata: 
me keel grammatilise veata 

— kui suuke naeruaimuta — 
mind vesteldes ei vaimusta. 
Poeet, kord õpetavad sulle 

ehk daamidki grammatikat, 

kes loevad publitsistikat. 

Kuid mina truuks j möödunulle. 
Ja pealegi — mis puutub see 
karm õigekeelsus minusse? 


XXIX 


Väärhääldamine, valerõhud, 
hell-ebaselge helikeel — 

kui linnuvidin, seefir-õhud 
mind võluvad ka praegu veel. 
Jah, gallitsismidki niisama 
mind sunnivad nüüd naeratama 
kui nooruspatt, kui õrn probleem 
või Bogdanovitši poeem... 
Kuid liialt kaugele ma eksin. 
Tatjana kirja pidin ju 

ma tõlkima. — ja paraku 
siinsamas targu taganeksin: 

me päevil tundliku Parny 

õrn sulg ei paelu kedagi. 

XXX 


Sa «Pidude» poeet, oh tule! 
Mind, nukker laulik, asenda! 
Ma laenan sulle oma sule 
ning palun sind: meloodia 

ja nõiduslikud rütmid anna 
nüüd värssides mu kangelanna 
õrn-kirglikule kirjale, 

Kuid ei! Poeedi elutee 

siit Soome kaljudele pöördus 
ning üksinduses ammu tal 
külm-karmi taevakaare all 
kurb süda tunnustusest rdus 
ja tema hing ei aima vist 

my indiskreetset palumist 


XXXI 


Ma vaatlen hingehärdusega 
Tatjana kirja, mis mu ees, 

ning ikka loen ta ridu — ega 
saa iial küllalt lugedes. 

Kust võttis ta nii hella tooni, 
nii ohtliku intonatsiooni, 

nii sõltumatu sõnaväe? 

Ei, ma ei mõista... Kuid ennäe, 
mu nõder sulg siin tõlke annab: 
originaali kõrval see 

on tuhm kopeeritud portree 

või .«Freischütz», mida ette kannab 
täis ähmi, sõrmed ärevil, 

arg algajanna klaveril. 


TATJANA KIRI ONEGINILE 


Ma teile kirjutan — mis enam? 
Tõepoolest, kas ei tundu siin 
kõik juba ülearusena, 
mis iial juurde lisaksin? 

Ma tean, te võiksite ju praegu 
mind pilgata ja põlata. 

Kuid ei — mu hingevaluga 

ei naljata te ilmaaegu. 

Ma otsustasin alguses, 

et vaikin: mitte iganes 

te poleks aimanud mu häbi, 
kui kuuleksin ja näeksin taas 
teid kas või kordki nädalas, 
et hiljem ööd ja päevad läbi 
siis mõtelda ja mõtelda 
ühtainust alalõpmata 

ja meenutada hiljukesi 
ühtsoodu, kuni kohtan teid, 
silp-silbilt kõiki sõnakesi 

ja teie häälevarjundeid... 
Kuid maal on kõik ju igav teile. 
Te hoiduvat siin seltsimast. 
Ei, särada ei antud meile — 
ja siiski...tere tulemast! 


Miks te meid külastamas? 
Miks tuli teiega see piin? 
Teid kohtamata oleksin 
ma õppinud ju kord siinsamas 
maaüksinduses viimati 
noort hingetormi talitsema, 
võib-olla leidnud sõbragi 
(kes teab?) ja olnud surmani 
truu naine; hoolitseja emä. 

Üks teine?... Mitte iganes! 
Ei ole teist maailmas mulle! 
Nii seisab taevatähtedes; 
ma kuulun sulle, ainult sulle!... 
Mu elu polnudki ju muud 
kui saatusliku kohtumise 
eelpant ja ootus — issand ise 
on sind mu kaitsjaks määranud... 
Sa olid mulle armas ammu, 
mind kiusas uneski su pilk. 


Sa seisid lävel... kuulsin sammu... 


oh ei, see polnud unepilt! 

Mu südames lõi leegitsema 

su tulles nagu tulelõõm 
üksainus äratundmisrõõm 

ja siis ma teadsin: see on tema! 
Sa kõnelesid minuga 

mu tumedamal tusatunnil, 

kui püüdsin vaeseid aidata 
või hingerahutuse sunnil 

ma palvetasin härdasti. 

See olid sina ometi, 

kes kummardas mu padja ligi 
öö läbipaistvas hämaras? 

See olid sina ometigi, 

kes troostisõnu sosistas? 

Veel pole aimugi mu hingel, 
kes oled sa: mu kaitseingel 
või kurikaval kiusaja — 
ükskõik! mu kahtlus lõpeta! 
Kõik on ehk lausa lapselikkus 
ja endapete paraku, 

mu elu teeb ehk tulevikus 
veel hoopis teise käänaku... 
Kuid ei, ma kõhelda ei malda 
ja täiesti su meelevalda 

nüüd annan oma saatuse. 

Ma nutan praegu... Kujutle: 
mind siin ei mõista mitte keegi, 
ja hääbuma kui hukkujal 
peab mõistus ja mu eluteegi 
umbüksinduse tähe all. 

Loen tundisid su tulekuni: 
mu lootus ellu ärata 

või katkesta see raske uni 
liig õige laidusõnaga! 

Kuis põletab mind äkki häbi! 
Kuis on mu süda hirmukil! 
Ma lõpetan — ja enam läbi 
ei loe neid ridu paberil. 


Ma liialt usaldasin sulge... 
Piisk veereb üle silmalau,.. 
Kuid minule, ma olen julge, 
on tagatiseks teie au... 


XXXII 


Tatjana oigab endamisi, 

tal mõttes mõlgub adressaat 

ja kuivama lööb tasapisi 

ta keelel roosakas oblaat. 

Käes kiri, kõik ta julgus hajub. 
Särk õrnalt õlalt alla vajub 

ja peake norgu langeb tal. 
Nüüd hommik ongi lähedal. 
Kuu kahvatab ja koidu valul 
joom välgub, udud voogavad. 
Ja kuuldub karjapasunat 

ja põllumees on jälle jalul. 
Kuid hommik, hääled, linnuhõik 
Tatjanale on ükstakõik. 


XXXIII 


'Ta istub koitu märkamata, 
ta pilk on»üha pimedam — 
ja kirjale jääb surumata 
Tatjana pitser-monogramm. 
Seal voogab tuppa kiirtejuga 
Teetassiga ja kandikuga 

ju tuleb hall Filipjevna. 
«Laps, tõuse! Aeg on ärgata 
Sa, minu pääsulind, ei puhka 
ja virgusidki uinakust? 

Oh seda õhtust ehmatust! 
Näe, tõbi läks kui tina tuhka, — 
ei viga-vistart kusagil, 

sa õhetad kui roosilill.» 


XXXIV 


«Ah, nama, mul on palve sulle...» 
«Laps, anna käsk ja kõnele.» 
«Oh kardan... kahtlus... Ütle 
mulle, 
sa teed, mis palun?» — «Sõbruke, 
mu südamesse issand nähku.» 
«Las viib su pojapoeg siis kähku 
näed, selle kirja siin One... 
nojah... sa tead... me naabrile 
ja keela karmilt, et mu nime 
laps kusagil ei nimetaks...» 
«Oot... naaber... taga paremaks! 
Mu nõder pea on päris pime 
ja ümberkanti elab ju 
hulk naabreid, jumal paraku.» 


XXXV 


«Kui vähe taipad, sa küll, nana!» 
«Ma olen rauk, mu lapsuke, 

tönts vanarauk... oi kallis Tanja, 
küll olin ma kord terane! 

Üks pilk mu käskijate silmast...» 


«Sa räägid, mana, maast ja ilmast — 


mis on mul sinu mõistusest?» 
«Oh ära sõitle vanakest!» 
«Oneginist on kõne, naH4, 
see sõnumik on temale...» 
«Noh, selge... issa ristike, 
sa kahvatasid jälle, Tanja! 
Mis on sul?...» — «Ole mureta 
ja saada kiri minšma.» 

XXXVI 


Ta vastust ootab õhinaga. 

Ei tule vastust... Kuidas nii? 
Päev jälle möödub, vastust aga 
ei tulnud, vist ei tulegi... 

Siis ilmub Lenski. — Majaema 
on kohe nobe nurisema: 

«Te sõber meid ei külasta...» 
«Jah,» vastab Olga austaja, 
«ma tean, ta täna tulla tahtis, 
kuid kirjapostiga on vist 

tal natuke veel tegemist.» 
"Tatjana äkki maha vahtis 

ja võpatas: kas oli see 

nüüd etteheide temale? 


XXXVII 


Lööb hämarduma. Päike loojub. 


Ju samovät keeb suminal 
ning Olga hoolitseb, et soojub 
seal hiina teekann, mille all 
käib ringi kähar auruvina. 
Nüüd nirgub tulinektarina 
teetassidesse tume tee 

ja koort serveerib poisike. 
Ning mõtlikult siinsamas saalis 
Tatjana seisis akna ees 
klaasruutudele hingates — 

ja sale sõrmekene maalis 
külm-udusele klaasile 

kaks nimetähte: O ja E. 


XXXVIII 


Kuid umbne piin tal hõõgus põues. 
Ah! keegi maanteelt ratsutab... 
Ennäe, Jevgeni ongi õues! 

Ta veri tardub... Mis küll saab? 
Ja väledamalt hirvepojast 

viuh! lipsab välja teisest kojast 
ta trepile, sealt õuele, 

poolpõiki üle puiestee 

rohtaeda, parki... selja taha 
jääb tihnik, sild ja oruveer, 

ta rabistab kui tuulekeer 

teel sirelite oksi maha — 

ja pingile siis puude all 

just lilleloimu lähedal 


ta vajub... 

«Nüüd on siin Jevgeni! 
Oh issand! mida toob see tund?» 
Ta vaatab tagasi alleeni, 
ta väriseb, ta näeb veel und 
ja kuulatab. Kuid pargirajad 
on tühjad. Üksnes ümmardajad 
ei väsi aiasoppides, 
kus mõisamarju noppides 
neid kästi kooris laulu lüüa. 
(See vigur käsk on võrratu, 
sest ega's vargavärki suu 
saa kilades neid kirsse süüa, 
mis punavad lauljanna ees. 
Maaelanik on riukamees!) 


NEIDUDE LAUL 


Sõbrakesed-sõsarad, 
naabrineiud nägusad, 
tulge murul mängima, 
kebja-kannad, keerlema! 
Lõõritame-laulame, 
ahvatame armsasti 
külapoisi kuulama, 
peiari meid piiluma. 
Ise, immed ilusad, 
lippame kõik laiali, 
ise, kullad, kamalust 

, virutame vaarikaid, 
vaarikaid ja maasikaid, 
sitikmusti sõstareid. 
Ära, kaval, kuulatle 
neiu salasalmikest, 
ära, varglik, vaatele 
meie meelimängusid! 


XL 


Tatjanal pole kärsituna 

nüüd meelt meloodiate jaoks: 
ta ootab vaid, et põlev puna 
näolt kas või vähehaaval kaoks, 
et värinad jääks rinnas vakka — 
kuid ei! see lainetus ei lakka 
ja nägu hõõgub ärevalt 

ehk enamgi kui ennemalt... 
Nii väriseb ja veikleb hele 

tiib vikervärvi liblikal 

peopesas poisijõmpsikal. 

Nii rabab rukkiorasele 

hirm jänese, kui tema ees 
surmäkki kütt on põõsastes. 


XLI 


Siis ohkas ta ja pargiteeni 
läks tagasi... On's meeltepett? 
Seal seisabki alleel Jevgeni — 
kui sünge on ta siluett! 
Kui lähedal see vaade kiirgab! 
Kuum voog Tatjanast läbi 
viirgab... 

Kuid, sõbrad, neil momentidel 
ma pole teema kõrgusel — 
seepärast jutujärg jääb katki 
romaanis enne rendez-vous'd. 
Ma vajan puhkust, mida's muud, 
ja sekka veidi saginatki: 
eks mõni tumedam akord 
või kõlada ka teinš kord. 

NELJAS PEATÜKK 


La morale est dans la nature 


des choses. 


LI. IL. HI. IV. V. VI 
VII 


Kuivõrd me armastus on jahe, 
seevõrd me võlumegi naist 

ja seda nõdremaks jääb tahe 
tal pääseda me ahelaist, 

Nii kuulutas kord minevikus 
end armukunstiks liiderlikkus — 
kuid nagu näitab ajavool 

on kirekütid igal pool 

ju esiplaanilt erru läinud. 
Need kuldse aja kunstnikud 

ja parukates pärdikud 

on just niisama maha käinud 
kui uhke punakontsa-mood 

ja Lovelace'i armulood. 


Necker 


VIII 


Mis piin on silmakirjatseda 
ja lobisedes tund või paar, 
surmtähtsalt korrutada seda, 
mis ammugi on täitsa klaar, 
poolsosinal kesk jutuvada 
eelarvamisi hajutada, 

kui plikatirtsul niikuinii 
eelarvamist ei olegi! 

Mis piin on pikad kirjalehed! 
Mis narrivõitu nuhtluseks 

on sõrmused, on keelepeks, 
lihtmeelsed sõbrad-naisemehed, 
intriigid, palved, nutupill 

ja tädikeste luurav prill! 


IX 


Just nõnda mõtles mu Jevgeni. 
Kord kiretuhin ja kapriis 

ta hukutava eksiteeni 

ja tormiradadele viis. 

Kõik veetles ainult mõne aja: 
noor hiilgav elupõletaja 
triumfidestki tüdines. 

Kurb salakõne südames, 

ta naeris priiskajate killas, 

et haigutusi varjata. 

Vaat! kuidas kireohvrina 

ta eluõilmed ära pillas 

ja raiskas tervelt kaheksa 
noorpõlve-aastat asjata. 

x 


Ei, ta ei armunud nüüd enam, 
vaid armatses apaatsena. 


Daam tõrgub — noh, nii ongi kenam! 


Daam petab — mida's leinata? 
Just nagu eilne pidukiha 

kõik iluduste arm ja viha 

tal homme juba ununes. 

Nii sõidab külla härrasmees, 
et mängida ükskõikselt whist'i 


ja võtab kaardid. Kaotus... võit... 


Mäng lõpeb... Järgneb kojusõit. 
'Ta magab väga rahulisti 

ja mängib õhtuse partii 

siin-seal või teisal nagunii, 


XI 


"Kuid hella osavõttu tajus 

ta siiski oma südames 

ja mõttessegi viimaks vajus 
Tatjana kirja lugedes. 

Ennäe — ta hing ei olnud vilu: 
Tatjana kurblik-armas ilu 

nüüd kiirgas ta fantaasias. 
Ennäe — Onegin unistas 

ning olekski vist kõhkluseta 
tuld võtnud sellest puhangust, 
kuid süütu hinge usaldust 

ta iganes ei tahtnud petta. 
Nüüd kohtumas me näeme neid. 
Nad seisavad kesk sireleid. 


XII 


Siis astudes Tatjana ligi 
Onegin sõnas: «Ütelge, 

te vist ei salga ometigi, 

et mulle kirja saatsite? 

Ma lugesin te tundelisi 
puhtsüdamlikke pihtimisi: 
nad õhutasid põues mul 

tuld, mis on täitsa unarul. 
Kuid hinnates te avameelsust 
ja süütuid armusädemeid, 
ma paraku ei kiida teid. 

Ka mina põlgan kahekeelsust: 
mu pihtimus ei ole pikk — 
te olge minu kohtunik. 


XIII 


Kui pärast pikki eksiaegu 
mind kodukolle kütkestaks, 
kui saatusjumalanna praegu 
mind abiellu ahvataks, 

kui perekonna-pildid vilguks 


mu mõttes kas või silmapilguks — 


tõepoolest, küllap kohe siin 
te kaunist kätt ma paluksin. 
Te kehastate kõike seda, 
mis oli kord mu ideaal, 

ma võiksin teie lähedal 

vist murevarjust vabaneda 
ja oleksin ka õnnelik 


niivõrd... kui mul on võimalik. 
” 


XIV 


Kuid minu elutee on vilu 

ja süda õnneandetu. 

Mis loeb te armsus ja te ilu? 
Ma neid ei vääri paraku. 

Te abielus pettuksite: 

ma võin ehk armuda (miks mitte?) 
kuid harjun — ja siis niikuinii 
ei armastaks teid põrmugi. 

Te valuline silmavesi 

mind iganes ei liigutaks, 

vaid ajaks püstipahuraks. 

Nii meile oma lillekesi 

tooks Hymenaios veel ja veel 
kes teäb kui pikal eluteel. 


XV 


Mis on veel troostitum kui maja, 
kus mehe pärast. nuuksuma 
peab naine, vaene kannataja, 
kes alati on üksinda; 

kus, morn ja mossis ühtelugu, 
maapõhja ilusamat sugu 

(täis austust abikaasa ees) 
neab tüdinenud naisemees! 
Kas ihkasite säärast rada 

te siis, kui mulle hiljuti 

nii arukalt, nii lihtsaltki 
heaks arvasite kirjutada? 

Või määraski ehk teile just 
õel saatus ainä õnnetust? 


XVI 


Ei kordu noorus-uned ega 

vist muutu paraku mu meel... 
Ma vennaliku hellusega 

teid armastan... või enam veel.. 
Mu sõnu ärge vihaks võtke. 
Noor neiuhing on väga nõtke: 
ta õhulised unelmad 

need tulevad ja lähevad 

kui lehestik, mis just niisama 
nüüd loorib noorukesi puid. 

Te armute kord jälle: kuid... 
end õppige siis taltsutama. 

Nii leebelt kõik ei mõistaks vist 
te kogemuste puudumist.» 


XVII 


Nii jutlustab Jevgeni, kuna 
Tatjana midagi ei näe: 

pilk märg, ta seisab sõnatuna. 
Siis ulatab Onegin käe. 
Tatjana toetab murelikult 
(või nõnda-öelda masinlikult) 
end sellele, mispeale nad 
poolringis aia läbivad 

ja vaikselt koju jalutavad, 
kus neid ei piidle ükski prill, 
kus kõigi näod on rõõmukil, 
sest oma vabavärki tavad 

on maksvel nii või teisiti 
maakolkas nagu Moskvaski. 


XVIII 


Mu lugeja nüüd igal juhul 
koos autoriga pooldab vist 
Tatjana-vaesekese puhul 

me kangelase käitumist. 

Kuis laimasid Jevgenit aga 

ta seltsilised seljataga! 

Head sõbrad, verivaenlased 
(kes on ehk ühesarnased) 
suurmeelsust kunagi ei säästa. 
Jah muidugi ja teadagi: 

eks kõigil ole vaenlasi — 
kuid sõpradest meid, issand, päästa! 
Oh sõbrad, sõbrad sõbremad! 
Nad “paraku nüüd meenuvad. 


XIX 


'Nonoh? Jajah. Bi haliseda 
ma mõtlegi täis kibedust. 
Ma klambrites vaid märgin seda, 
et pole säärast nurjatust, 
salongipööbli lõbuks loodud 
ja vemmalvärsis ära toodud 
paskvilli turulaulikul, 

et valevorstil pööningul 

ei ole säärast laimu, mida 
korrektse kuuljaskonna ees 
ei kordaks laialt muheldes 
ja moonutades iga rida 

te sõber,.kes teid õnnelast 
ju armastab kui sugulast! 


XX 


Hm! hm! On's teie omakseile 
ehk nohu teinud sademed? 
Nüüd lubage, ma ütlen teile, 
mis tähendavad omaksed. 

Need on me auväärt sugulased, 
kes peavad hingelähedased 

ja kallid meile olema. 
Kooskõlas rahvakombega 

on meie kohus kü 

neid jõuluti ja 

või õnnitleda posti teel, 

et uuesti siis unustada 

nad võiksid meid... Jah, olgu nad 
veel kaua-kaua kõbusad! 


XXI 


Oo, graatsiad on iseasi: 

ma usaldangi rohkem neid 

kui sõpru ja kui sugulasi 

kesk elu tormikeeriseid. 

Kuid seltskond, suhted... kombed- 
viisid... 

moemõjud ... loomuse kapriisid... 

ja daamisüda, daamisamm 

on udusulest lennukam. 

Truul naisel tuleb rõhku panna 

ka sellele, mis arvab mees — 

ning juba teisal hõljudes 

teid unustab te õrn sõbranna, 

sest armuga siin päikse all 


on mitu mängu saatanal. 
» 


XXII 


Kuid keda, keda armastada? 
Kus on siis usalduse pant? 
Kes mõõdab kõik me arssinaga 
aupaklikult kui truu trabant? 
Kes meid ei laima ega peta? 
Kes on siis hoopis vigadeta? 
Kes hellitab meid nagu last? 
Oh vaene rahutu fantast! 
Niihästi sõbrast kui ka vennast 
võib saada teie sugeja. 

Mu lugupeetud lugeja! 

'Te armastage iseennast: 

see on objekt, kus iial vist 

ei. ole karta pettumist. 


XXIII 


"Kas pärast kokkusaamist lakkas 
hull igatsus sehk' hõõgumast? 
Oh paraku, nüüd alles hakkas 
kirg põletama tütarlast! 
Hing aina nukrutseb ja ihkab, 
täis lootusetut leina kihkab 
ta põues tume tulelõõm. 

Kus on Tatjana elurõõm? 
Kus noore neitsi naeruvine? 
Kus tütarlapse terviski? 
Ennäe — neid pole ollagi! 
Nii kustub õrnajumeline 
aovalgus. tormivarjude 
ööhämarasse embusse. 


XXIV 


Näol valupitser, vaade tume, 
ühtsoodu tõsine ja tumm — 
Tatjana närbub, ja ta jume 

on päevast päeva kahvatum. 
Nii koltubki ta elukevad 

ning auväärt naabrid kõnelevad: 
«Tal aeg on minna mehele!...» 
Nüüd aga õnnepildike 

vist kütkestada võiks ja tahaks 
te kujutlust... Kuid autoril 

on süda liialt ärevil. 

Oh palun, ärge pange pahaks: 
nii armas ja nii omane 

on mu Tatjana minule! 


XXV 


Poeedi südant võimsalt valdas 
blond neiu oma iluga: 

Vladimir Lenski vaevalt maldas 
veel olla ilma Olgata. 

Päev möödub käsikäes neil kahel 
ja pimedaski omavahel 

on Olga kambris mõlemad. 
Ennäe — nad aina vestlevad. 
Kaaslanna naeratusest aga 

saab jumaldaja siiski just 
seevõrra vahel julgustust, 

et mängib Olga kiharaga 

või suudleb oma imeväärt 


XXVI 


Ta loeb ka ette. Kõige kenam 
näib talle õpetlik romaan, 

kus autor tunneb veidi enam 
ehk loodust kui Chateaubriand. 
Näol puna, hing täis häbelikkust, 
ta jätab välja sündmustikust 
kord lehekülje, vahel kaks, 

mis neiu südant ohustaks: 

Koos oma kauni partneriga 

ta istub teistest eraldi: 

nad mängivad koos maletki. 
Pilk mõtlik, äkki etturiga 

nüüd oma vankri võtab — vaat! 
noors hajameelne literaat. 


XXVII 


Ta sõidab koju... Kodus aga 
truult joonistab ta Olgale 

veel. albumisse õhinaga 

kord lüüra, millel tuvike, 

kord hauakivi, külaoja, 

kord Aphrodite sammaskoja — 
ning elustab kõik maheda 
õhkõrna vesivärviga. 

Ka värsked värsiread on valmis 
ning mälestuselehele 

jääb mõtiskleva helluse 

ja hetke põlisjälg ta salmis, 
mis endiselt on õrn ja eht 

ka siis, kui 'koltub kirjaleht. 


XXVIII 


Eks teiegi kord lõite valla 
provintsineiu albumi, 

kus ette, taha, üles, alla 
sõbrannad kaanest kaaneni 

on luulesalmikesi treinud, 

neid kümmet kanti ümber teinud 
ja koolutanud omapead. 

Eelkõige hakkavad need read 
seal esimesel lehel silma: 

Ou” öerirez-vous sur ces tablettes? 
allkiri: t. d. v. Annette; 

ning viimasel on ilmast-ilma: 
«Kes sind veel enam armastab, 
las kaugemale kirjutab.» 


XXIX 


Te leiate kui õrnad anded 

siin tõrviku ja lilledki, 

kaks loitvat südant, armuvanded 
truuks jääda haua ääreni, 

ka mõne laulikust husaari 
peadpööritava riimipaari — 

jah, minulgi on ikka lust 

siin kirjutada pühendust. 

Ma tean, mu lahkeid luiskamisi 
heaks võtab leebe lugeja 

ning urkima ei hakata 

siin mürgiselt ja muigamisi, 
kuivõrra tark või terane 

on minu naljanatuke. 


> 


XXX 


Teid aga, pahanduse toojad, 
eliidi uhked albumid, 

teid vihkavad kõik värsiloojad, 
te paik on põrguriiulid! 

Te lehti, kus on kuulsad nimed, 
kus pintsliga Tolstoi teeb imet 
ja Baratõnski — sulega, 

välk löögu väävlitulega! 

Kui mulle oma luksusvihu 
suurdaam salongis kätte toob, 
siis omapead ju okkaid loob 
mul epigramm ja kuumab ihu — 
kuid muudkui laula ilust-aust, 
oh kuratlik in guarto kaust! 


XXXI 


Ei vaimukuse virvatulest 
noor Lenski'külmalt sädele: 
arm valgub siirana ta sulest 
nüüd albumisse Olgale. 

Mis näeb või kuuleb iganeski 
ta Olgast, seda värssideski 
just kirjutab ta voolavas 
ning elutruus eleegias. 

Nii tähistad sa luuleõites, 
Jazõkov, meile tundmatuid 
ja jumal teab mis isikuid 
ning ükskord oma värsiköites 
loed mõndagi eleegiat 

kui oma elukroonikat. 


XXXII 


Oot, sõber! Kuula!... Kas ei kärgi 

seal tõre kriitik meiega? 

Eleegiate lõtvu pärgi 

ta ruttab käest meil rebima 

ja hurjutab: «Miks ikka nuttes, 

poeedid, oma salmikutes 

te krooksute kui ühest suust 

vaid minevikust? ... Laulge 
muust!» 

— Jah, paraku, see pole nali: 

sa käsid meil vist haarata 

pistoda, maski, pasuna 

ja surnud mõttekapitali 

ehk äratada? — Mis?! Tohoo! 

«Jah, laulik: oodisid' nüüd loo 


XXXIII 


just nõndamoodi nagu loodi 

neid hiilgeajal vanasti...» 

— Ühtvalu pidulikku oodi? 

Ei aita, vennas, oodidki! 

Kas tead, mis ütles kord satiirik? 
On's loonud «Laenuaru» lüürik 
su meelest mõnusamad read 

kui me poeedid-norupead? — 
«Eleegial on ebel sisu, 

kuid ood on ülev...» Küllap vist 
siin tulekski veel ütlemist, 

kuid uskuge, mul pole isu 

üht aastasada teisega 

ses tükis tülli ajada. 


XXXIV 


Meel mässul, oleks omamoodi 
ka Lenski loonud enne muud 
mõnd au- ja vabaduse-oodi, 
kuid Olga neid ei lugenud. 
Poeedid, kes te halisete, 

kas loete armsamale ette 
kõik oma nutust lüürikat? 
Ma kuulsin, et ei olevat 

ju ilusamat honorari. 

Mis õnnis autor, õnnis mees, 
kes armuvärsse õhates 

näeb ilmsi oma kaunitari! 
Jah õnnis... kuigi daamidel 
on hoopis muud ehk südamel. 


XXXV 


Mis aga unelmatest mulle 
harmoonias. jääb alale, 

loen ette, Hama, ainult sulle, 
mu lapsepõlve-kaaslane. 

Kui naaber longib ehk niisama 
mind lõunatunnil külastama, 
siis löön ta ikka esiteks 
tragöödiaga uimaseks. 

Mind kuulevad ka (pihin teile) 
— kui olen kurb ja luulehell — 
metspardid järve kallastel. 

Vist läheb südamesse neile 

mu värsi mahe muusika: 

nad lendavad kõik minema. 


XXXVI. XXVII 


Kuid mida's teeb Onegin praegu? 
nüüd küsimus on kuuldaval. 
Maal, tõustes kella kuue aegu, 
jões käia oli kombeks tal. 
Mis kord Gulnare laulik tegi, 
see polnud raske temalegi: 

ta ujus vastaskaldale. 

Siis oma Hellespontose 

ta jättis jälle, astus maale, 
läks koju, kuuma kohvi jõi, 
poolsirvimisi lahti lõi 

ja luges viletsaid žurnaale 
ning riietas end... 


XXXVIII. XXXIX 


Suur vaikus, uni, suveilmad, 
veevulin, haljad metsateed, 
rõõsk laanelaps, ta sõstrasilmad 
ja kevadvärsked suudlused, 
kapriisilegi vastav eine, 

mõnd valget veini klaas või teine, 
hea raamat, hääletu allee, 
meeltmööda ratsahobune — 
ennäe, mis häirimatus rahus 
nüüd võlus meie üksiklast! 
Ennäe, miks lõbusaginast 

ja linnasõpradestki lahus 

nii eelistas ta eraklust 

kesk põhjasuve sumedust! 


Jevgeni Onegin 


XL 


Kuid vili sahises ju salve. 
Me suveilu ja -natuur 

on ainult lõunamaise talve 
liig lennukas karikatuur. 

Ju taevas oli tuhakarva. 
Kurb sügispäike paistis harva. 
Päev polnud enam kuigi pikk. 
Veel korraks' laante lehestik 
lõi kohama ja langes maha. 
Metshaned, hüüdes kähinal, 
reas alustasid pilve all 

teed lõunasse, Täis meelepaha 
jäi tulimi tuppa igamees. 
November seisis ukse ees, 


XLI 


Külm taevas hallaudus loidab. 
Lööb kahutama künnikrunt. 
Hunt redust maantee poole roidab, 
nälg varaks, kaasas emahunt 
Ruun rakmes norskab, kabi plaksub, 
mees annab säru, vanker naksub 
ja vurab mäkke. Nurmedel 

1 ammu enam karjakell 
ja luikav sarvehääl ei kaja. 
Noor neiu trallib hurtsikus 
ja ketrab. Juba pilakus 
— ta taliööde valgustaja — 
pird põleb, särtsab sädemeid 
kolm koitu'enne vareseid. 


XLII 


Ju talvised on tuule koosid. 

Õhk hõbeleb... (Mu lugeja 

nüüd juba ootab riimi: roosid. 

Säh, võid — karnaps! — ta krabada.) 
Jääkattes jõgi laias luhas 

parketina on peegelpuhas. 

Hulk poisikesi, uisud all, 

liukaari lippab õhinal. 

Klaaslibedale jääle vantsib 

suur hani oma punastel 

veelinnu lestajalgadel, — 

kuid vaarub, kukub,., Õhus tantsib 
õrn lumetäht. Siis langevad 

kui kotist rõõmsad räitsakad. 


XLIII 


Mis teha kolkas külmal ajal? 
Kas jalutada? Lagedaks 
on jäänud puud, ning jalutajal 
tuhm küla meeltki masendaks. 
Või ratsutada steppi? Aga 
nüüd kilasjää ja konaraga 
liig nürinenud raudadel 
oht kukkuda on hobusel. 
Sa istu kodus! Raamat pihku! 
Näed, siin on Walter Seott, siin 
Pradt. 

Loe, tiimpa head ja paremat, 
kontrolli oma kontovihku 
ja vihasta — nii jätkub just 
sul kogu talveks tegevust. 

e 

XLIV 


Onegin aina omaette 
Childe Haroldina mõtiskles, 
aovalgel istus vannivette, 
kus jääkristalle kõlises. 
Päev otsa harjutas ta pikka 
ja täpset mängu, nagu ikka 
kaks palli ainult piljardil. 
Kuid õhtuti Oneginil 
käes enam pole mängukeppi. 
Nüüd laud on kaetud... 
Naabrimees, 
kolm, kimlit sarabani ees, 
teekäänult kihutabki treppi. 
Veel*kaminasse mõned puud 
ja kähku lõunale, mis muud! 


XLV 


Ning jää sees"tüuaksegi samas 
poeedi ette lauale 

ka pudel, kus on pärlendamas 
kord Veuve Cliguot ja kord Moöt. 
Oh võrgutavaid võluveine! 

Kuis on küll (nagu see-ja-teine) 
te vahumäng mind veedelnud! 
Käest andes viimsed veeringud 
ma ostsin seda imeollust. 

Kas mäletate, sõbrad, mis 

kõik oli helkjas pudelis? 

Kui palju lõbusust ja lollust 

ja salmikuid ja särtsakust 

ja vaidlusi ja vallatust! 

XLVI 


Kuid paraku teeb juba liiga 
šampanjavaht mu kõhule 

ja tujuvälkudelt Ay'ga 

ma pole tasavägine. 

Šampanja on kui noor sõbranna, 
kui kergemeelne kepslejanna — 
nüüd joon bordood sel põhjusel 
ma vahuveini asemel, 

Bordoost saab mõistlik sõber meile, 
kui raugeb rõõmuviherik: 
ühtsoodu sündsalt sobilik, 

ta trööstib homme nagu eile 

ja liigset lärmakust ei 100. 
Tõepoolest: elagu bordoo! 


XLVII 


Vein kihiseb veel klaasis... Piibud 
on süüdatud ja laias joas 

viib kaminasse suitsutriibud 
õrn õhutõmme soojas toas. 

Ju varjab kuldset sütekuma 
-hall tuhakirme. Hämarduma 
lööb taevas pärast loojakut... 
Ka minule on piibujutt 
meeltmööda enne õhtutundi 

ja sõbrapeekergi just neil 
poolhämaruse minuteil, 

mis (veidra nime järgi) hundi 
ja koera vahel olevat. 

Nüüd kuulakem kaht vestlejat. 


XLVIII 


«Kas Olga sädistab veel sulle? 
On's endine ta rõõmus meel? 

Mis teeb Tatjana?» — «Vala mulle 
pool klaasikest, Onegin, veel. 
Heas tervises on õed ja ema 

Ah, Olga lööb vast õilmitsema! 
Kui kaunis on ta kael, ta rind!... 
Nad meeleldi kõik näeksid sind 
Mis olekski sul vastu väita? 

Sest mõtle ise: kord või kaks 

sa käisid seal ja sootumaks 

nüüd ninaotsagi ei näita. 

Oi, tõsi jah!... Nad ootavad, 

et sa Xeid laupäev külastad.» 


XLIX 


«Nonoh?» — «Sa tule igal juhul, 

sest Olgake ja»emagi 

Tatjana nimepäeva puhul 

sind paluvad...» — «Seal kindlasti 

on pidurahvast nagu rägu...» 

«Ei, mitte ühtki võõrast nägu! 

Kes on seal? Oma perekond.» 

«Ma tulen.» — «Tore.» — Meeles 
blond 

naabrinna, noorukene tema, 

nüüd Lenski, nägu säramas, 

šampanjaklaasi tühjendas 

ja kukkusjälle kõnelema, 

kui võrratu on Olga sarm. 

Jah, sõbrad: selline on arm! 


102 


L 


Nii rõõmukas ei olnud seni 
veel kunagi ta elujärg. 

Kaks nädalat jäi pulmadeni — 
siis ootas teda õnnepärg 

ja pühitsetud pulmavoodi. 

Ta meel ei mõistnud, kuidamoodi 
seal olla võib ka ohakaid. 
Meid, abielu põlgajaid, 

see põli tüütab just niisama 
kui Lafontaine'i moeromaan 

ja perekondlik tagaplaan 

meid ajab ainult haigutama... 
Vaest Lenskit aga, tõsi küll, 
just veetleski see tuhm idüll. 


LI 


Kuis õnnestas küll praegu teda 
noor neiuarm ja osavõtt! 

Oh õnnis mees, kes usub seda 
ja helluses näeb elutõtt, 

kes puhkab selles arusaamas 
kui purjus rändur postijaamas, 
või leebemalt: kui liblikas 
õhkõrnas õiekarikas. 

Kuid häda sellele, kes juba 
kõik ette teab, kes vihkab just 
mistahes tunde tõlgendust 

ja kellele ta teel ei luba 

veel uskuda ja näha und 
karm kogemuste õppetund! 


VIIES PEATÜKK 


Oh, nii kohutavat und 
ära näe, Svetlana! 


Žukovski 
I 


Sel aastal talv ei tahtnud tulla. 
Küll vilistas ja vingus tuul 
täis ootust üle musta mulla. 
Lund sadas alles näärikuul 

ööl vastu kolmandat... Mis kuma? 
Tatjana, vara ärganuna, 

näeb, härmane on aknaklaas. 
Tõepoolest, lumi ongi maas! 
Õu, talivalged kõrged kased 

ja katused kõik säravad, 

nüüd hiilgavad kui hõbedased 
ja künkadki on kaugemal 
villkerge värske lume all. 


H 


Talv!... Maamees jälle sõidab 
Teega 

ja muheleb: ta ruuna samm 

nüüd esimese lumeteega 

on harilikust atsakam. 

Posthobustega möödub kärmas 

kibitka kutsar, habe härmas; 

erkpunasena helgib tal 

vöö lambanahksel kasukal, 

Kraps poisikene, kelgus muri, 

teel kihutab kui traavel-täkk 

ja naerab... Külmavõetud päkk 

küll kipitab kui vanakuri 

ja läbi akna sõitleb just 

memm sõrmeti ta vallatust... 


TI 


Kuid salmideks ei ole soodus 
te arvates mu pildistik: 

see kõik on ainult alam loodus 
ja paraku liig harilik. 

Üks teine laulik, proosast eemal, 
on esimese lume teemal 

küll kirjutanud imehead 
leeksõnalised luuleread. 

Ta maalib talvist saanirada, 
poolvargseid armuvarjundeid — 
ja kahtlemata võlub teid. 

Ei tahagi ju ületada 

siin teda minu värsijutt, 

ei sind, soomlanna *laulikut! 


IV VI 


Just nagu haljast metsavilu Täht langes taeva siniuttu. 
nii armastas ka lumist maad Pilk laotuses ta lennuteel, 
ja talikarget külmailu Tatjana püüdis ruttu-ruttu, 
Tatjana vene loomulaad; kui hajunud ei olnud veel 
puid härmaehtes, koidujume öötaeval have tulerada, 
roospunast helki üle lume mõnd salasoovi sosistada. 
ja hägust õhtuhämarat. Nüüd põikas nurmelt nagu nool 
Maal enne kolmekuningat ta teele jänes: igal pool 
uut õnne vana kombe järgi näis varitsevat võluvägi 
koos teenritega valati. Nüüd marras aimus oli tal. 
Naispere tõotas alati Nüüd hädaoht on lähedal! 
siis preilidele pulmapärgi Ja kui ta musta munka n 
ja mundrimeest, kes näha vist siis ootaski, täis ärevust, 
saab sõjavankri veeremist. ta õhtuni mõnd õnnetust. 


V VII 


»Tatjana uskus: ennustusi, Meelt paelus — jah! — ka kohkumise 
und, kaardipanekut ja kuud, sünk salapära: nõnda meid 
lihtrahva müistseid pärimusi, lõi vägev loodus, kes ka ise 
eelaimust ja veel palju muud. näib armastavat vastandeid. 
Kõik elas, häälitses ja ohkas, äreljõulu viimses voorus 
kõik loodus midagi ju kohkas uut õnne valab nobe noorus, 
ning ahistas Tatjana meelt. kel pilgu ees on pillav-pikk, 
Kes mõistaks märgu salakeelt? ilmotsatu näiv tulevik. 

Kass ahjuserval silmi pesi: Uut õnne valab vanaema, 

nüüd võõraid oli tulemas. jalg juba hauas, ninal prill, 
Kuid alati ta võpatas hing ennustades elevil, — 

täis hirmukahmu hiljukesi, sest luiskamisi lalisema 

kui noorkuu sarvi üleval nii kelmilt kenake ja kraps 

ta nägi endast vasemal. on lootus, kõigi lemmiklaps. 


VIII 


Tatjana pilk on rõõmsalt pinev: 
oh imetaolist õnne!... Mis 

küll tähendab see keerduminev 
kriim sulavahast valatis? 

Ta sõrmus ilmub veest — ja samas 
on õnnelauljad rõkatamas: 
«Aupärjaga sa istud seal 

päev läbi pärlitooli peal! 

Seal kuld on kuhilas kui heinad, 
seal hõbevihmad sajavad!» 

Kuid viisi varjul kajavad 
ürgvanad lahkumise leinad — 

ja noored neiud — küllap nad 
on Kiisukese pooldajad. 


IX 


Öö sinab selgelt. Külmaldasa 
lööb hõrenema: pilveloor 

ning üle taeva imetasa 

käib tähekeste killavoor. 

"Toast õuele nüüd astub neidis. 
See on Tatjana kerges kleidis. 
'Ta tõstab peegli, näeb... ei muud 
kui ainult võbisevat kuud. 
Oot!... Lume rudin aia taga... 
Teekäija... Lipsti! vastas tal 
noor tütarlaps on väraval 

ning armsa häälehelinaga 

ju küsib: «Mis te nimi on?» 
Mees vaatab, vastab: Agafon. 


x 


Truu mansa juhatuste najal 

ta üksi vihusauna kaoks, 

kus ennustuseks öisel ajal 
peolaud on kaetud kahe jaoks. 
Kuid korraga ta muutub araks... 
Svetlanast mõeldes hirm on varaks 
ka minul... Nõiduma ei vii 

meid armas Tanja... Olgu nii! 
Vöö siidisõlmed võetud lahti, 
Tatjana heidab sängi. — Tal 

on käsipeegel padja all, 

Silm suikudes veel salamahti 
näeb virvendavat haldjarüüd... 
Siis vaibub kõik. Ta magab nüüd. 


XI 


Ta magab ja näeb imelikku, 
nii hoopis isemoodi und: 
kesk laia, kurba lagendikku 
ta nagu läheks mööda lund. 
Kuid äkki taliõhtu kahus 
keeb, kohub, voogab valges vahus 
ta ette süngelt salalik 
must kärkaline kärestik. 
Veevirrast üle viivad õrred: 
kaks kerget kõrendit, ei muud, 
kardjääga kaetud hirrepuud 
kui õblukesed õlekõrred. 
Siin võrendiku veerel jäi 
ta seisma nõutult noruspäi. 

» 

XII 


Voog mässab-möllab, tuul on vinge. 
Kes aidates küll annaks käe? 

Ta vaatab — aga ühtki hinge 

ka teispool võrengut ei näe 

Kuid seal — oh taevas! — hange 


taga 
ju seisab salkus kasukaga 
— käpp õhus õieli kui nott — 
suur karu, müürgav metsaott!. 
Õrn käsi küüsja käpa najal, 
ees kohutavalt surmlik sild, 
ta läheb, jalus vetepild, 
ja ruttabki ju vastasrajal. 
Kuid mesikäpp on kannul tal 
ja müttab käia müdinal. 


XIII 


'Ta' püüab joostes põgeneda. 

Kas mesikäpp jääb! maha?... Ei! 

Samm-sammult muudkui saadab 
teda 

ott nagu lohmakas lakei. 

Silm seletab ju metsaseina: 

lund okstel kandes lademeina, 

umbhanges uhkelt seisavad 

karm-kaunid laanepedakad. 

Peakohal vastu pilvepiiri 

kesk latvadeni lagedaid 

ja riigus-raagus remmelgaid 

näeb tärlendavaid tähekiiri 

Teed pole. Tuisütriibud maas, 

lauslumine on põlislaas. 


XIV 


Ta jookseb metsa. Kohmus karu 
on jälle kannul sedamaid. 

Siin rebib raag, seal oksaharu 
Tatjana kuklakiharaid. 

Pikk pärnahagudik on samas 
kuldkõrvarõngaid sakutamas. 
Nüüd kaob ta vikkelrätik — ning 
nüüd ahtakene apsatking. 
Tuhklumi põlvini ju tikkus, 

märg rüü lööb vastu siidisäärt — 
kuid kergitada kleidiäärt 

ei luba hirm ja häbelikkus. 

Veel samm — ja otsas on ta jaks. 
Oh, kes Tatjanat avitaks? 


XV 


Ta oksaraost veel kinni ahmab 
ja nõrkeb,.. Aga k alt 
maast mesikäpp ta sülle kahmab 
ja kannab teda osavalt. 
Ott'uhmab joosta ummisjalu. 
Seal mustab onn kesk männisalu, 
täis tulehelki aknahärm. 

Toas kolin, kriiskav häältelärm. 
Tark takerkarva metsaline 

nüüd paneb akna valgusel 

ta maha trepi mademel 

ja urab! «Osmikusse mine! 

Siin aset on mu sõbramees. 

Sa peesita seal ahju ees.» 


XVI 


Ott kaob... Nüüd kambriukse taga 


on Tanja meelemärkusel, 
Miks kajab klaasikõlinaga 
lärm nagu suurtel matustel? 
Kas onnis otsalist ei ole? 

Ta paotab ukse... Oh sa kole! 
Toas peletised prassivad, 

ees kahjakannud-karikad. 

Mis kojused! Mis kollipere! 
Näe, seal on pärdik Päkapikk, 
seal nõiamoor, kes habemik, 
seal kõrgilt käituv kondikere, 
seal äga sarvik peninukk, 
kass:kürekael ja inimkukk, 


XVII 


"Vähk sõidab ämblikul!.., Nüüd 
veerleb 

siin kobatont, seal paharett. 

Kolp hanekaela otsas keerleb, 

peas tulipunane barett, 

Hull tujutuhin tiibadeski, 

toas tantsib-trambib tuuleveski — 

mürts, kabjaplagin, müttav jooks, 

koos inimhääl ja konnakrooks! 

Aukohal aga tonditrallis 

— oh iikast imet! — istub see, 

jah see, kes on Tatjanale 

nii kohutav ja nõnda kallis! 

Onegin siini.. Jah, tema just 

nüüd märkas ukse pilutust. 

XVII 


Mis äraspidi teod ja tavad! 3 
Ta joob — nüüd joob ka tondisumm. 
Ta naerab — kõik nüüd kõkutavad. 


Ta kulm on kortsus — kõik on tumm. 


Miks näivad sortsi-sigidikud 
nii askeldavalt alandlikud, 

nii aradki ta pilgu ees? 
Onegin on siin peremees! 
Tatjana julgemana juba 

ust paotab veelgi... Tuulispea 
kottpimedaks lööb tulerea. 
Täis ulgumist on tondituba... 
Kuis välguvad Oneginil 

nüüd silmad! Uks on irvakil. 


XIX 


'Tatjanale kõik muutub võikaks. 

Ta suhu sumbub hirmuhüüd. 

Ta põgeneks... ta peitu põikaks pa 
Ei saa... Oh koledust!... Ja nüüd 
Onegin avab ukse... Samas 

on kodukäijad kolistamas 

ja naeravad kõik mürinal: 

noor neitsi nende ulu all! 

Ta poole sirutuvad londid, 
sõõrsilmad, verkjad verisuud, 
sõrgjalad, sarved, libaluud. 

Kõik jäsemed ja kooljakondid 

on ürgvel-kargvel! Naak ja vaak! 
Kõik röögatavad: «int saak!» 

XX 


Onegin ütleb kužjalt: «Minu»! — 
ja kohe kaovad kuulekalt 

kõik tontlased kui tuulevinu, 
Siis ahvatab ta ukse alt 
Tatjana tasakesi nurka 
puupingile. Toas tuld ei turka. 
Nad vaikivad. Nüüd põsk on tal 
kaaslanna kleidivarrukal. 

Seal tuleb Olga... Ukse lappes 
on Lenski,.. Valgus heletab. 
Onegin toast neid peletab 

'Ta käsi kerkib Viha-vappes. 

Ta näitab kurjalt, kus on uks. 
Ta vaade muutub metsikuks. 


XXI 


Siis riid on vihane ja visa. 
Onegin kahmab noolja noa 
ja rabab Lenskit... Õudne kisa. 
Must vari langeb üle toa. 
Onn taarub-vaarub, täevas tärab — 
ja Tanja ärkab... 

Aknal särab 
jäälilli kirjav koidukiir. 
Aed, siniõhk ja silmapiir — 
kõik välgub valgusest ja lumest. 
Seal kajab Olga kerge samm. 
Ta nägu on veel õhkuvam 
kesktalvise Aurora jumest, 
mis roosatab nüüd laanelund. 
«Noh, ütle: kellest nägid und?» 

XXII 


Tatjana sõsarat ei kuule, 

Ta lehitseb üht köidet peos. 

On's tark romaan? Või õhkjas 
luule? 

Ei — hoopis maagilisem teos! 

Nii teretulnud pole kuski 

vist Seneca, Vergiliuski, 

ei Scott, ei Byron, ei Racine.,. 

Nii põnev kui see raamat siin 

ei ole põgus päevakaja, 

ei ole särav sõnamaal, 

ka mitte «Daami Moežurnaal»... 

Jah, sõbrad: uneseletaja, 

Martõn Zadeka sügav teos 

«Oraakel» on Tatjana peos! 


XXIII 


«Oraakli» valis ta kord ise 
rändkaubitseja kasti seest, 
kolm rubla makstes katkelise 
Malvina ja Zadeka eest. 
Kuid pealekauba pihku saadi 
veel Märmontel, kaks Petriaadi, 
grammatika ja äbarik 
värssjutukeste valimik. 
Nii sai, nii jäigi rõõmurikka 
tõenägija Zadeka töö 
Tatjana sõbraks üleöö... 
Kaldea uneprohvet ikka 
on kaasas tal ja kaenlas tal 
ja voodiski ta lähedal. 

e 

XXIV 


Mis tähendab see marras uni? 
Ennäe, ta uurib rida-realt 

ja usutleb «Oraaklit», kuni 

ta lehitsedes leiab sealt 

ka lühikese sisu-sätte 

ja tähestiku korras kätte 

saab sõnad: karu, kolin, kont, 
nõid, osmik, purre, tihnik, tont 
ja nõnda edasi... Kuid selgust 
jääb vajaka siin raamatus... 
Eelaimus, arusaamatus 

nii süvendasid salapelgust, 

et meel jäi murehämaraks 
Tatjanal terveks nädalaks. 


XXV 
Kuid ahkesti ju tõuseb üles 
öörüpest hele" koidulõõm, 
suur nimepäeva-päike süles 
ja purpurpihus pidurõõm. 
Kui palju Larinite kodus 
näeb täna võõraid! Pikas rodus 
tõldsaanisid on õueteel 
ja muudkui tuleb veel ja veel. 
"Toas vadin, südamesõbrannad, 
naer, mopsid, mammad, siidirüüd, 
eesruumis aga tere-hüüd, 
kraapjalad, kokkulöödud kannad, 
siin kihin-kahin, kilav jutt, 
seal kriiskav amm ja lapsenutt. 


XXVI 


Näe, naisega kui murumuna 

seal veereb tuppa Pustjakov, 
kus muidugi on mukituna 
provintsi keigar Petuškov; 
Gvozdin, kel voodsad viljad-rehed 
ja kiltsus-kaltsus külamehed; 
mu onupoeg, va võrukael 
Bujanov, prügi kuuekrael... 

Ka puruvanad pidulikud 
Skotininid on teiste seas, 

kõik lapsukesed ribureas, — 
muist imikud, muist habemikud; 
kelm Fljanov, kes on peale muu 
ka nõunik, narr ja lobasuu. 


XXVII 


Seal Harlikovi selja taga — 
ta laste seas — eks ole see 
kuldprilliga ja parukaga 
tamboovlane monsieur Triguet? 
"Ta tuleb ehtsa prantslasena, 
laul frakitaskus. Viis on kena 
ning ülituttav niikuinii: 
Rõveillez-vous, belle endormie. 
Ta vanast almanahhist leidis 
nii sündsa trükitud kuplee. 
Kui teravmeelne on Triguet! 
Kus varem Niina nimi seisis, 
seal seisab värske tindiga 
nüüd äkki belle Ta-ti-ana. 


XXVIII 


Kõik seegavad nüüd läbisegi: 
toas kahinat kui tuulepöör 
toob emade ja tütardegi 
rõõm, lootus — roodukomandör. 
Oh uudist, mis ta ütles meile! 
Jah, moosekandid Larineile 
polkovnik ise läkitas! 

Ah, pärisball on tulemas! 
Nüüd käsikäes ja suminaga 
kõik söögituppa ruttavad. 
Sõbrannad, sõbrad, tuttavad 
on pika pidulaua taga: 
Tatjana — tütarlaste s 
noorhärrad aga vastasre. 


XXIX 


Siis kähku risti ette lüües 

nad lauda istuvad, mis muud. 

Noad-kahvlid klõbisevad. Süües 
sõnatud kõik jutusuud. 

Kuid pits ja naps — ja laudkond 


kisab, 


lärm lärmile veel särtsu lisab, 


naer sigib naerust, hõikest hõik... 


Uks avaneb — ning äkki kõik 
Oneginit ja Lenskit näevad. 

Seal kriiskab majaprouagi! 

«Oh issand!... Viimaks ometi!» 
Kõik teevad ruumi, toole 'säevad, 
ja härradel on sedamaid 

rõõm tervitada tulijaid. 

XXX 


Nüüd istuvad kesk pidulisi 
kaks hilinenud külalist — 
Tatjanaga just vastamisi!... 
Hing hirmul, põu täis põlemist, 
ta pageks pimesilmi nuttes 

kui hirvekene padrikutes. 
Kurb, kirglik, abitu ja tumm, 
kuupaistusest veel kahvatum, 
ta ongi juba minestamas. 

Kuid meelemald veel võitjaks jäi. 
Pooloimetuna, noruspäi 

ta kuuleb tervitust ja samas 
paar sõnakestki leidub tal 
suusoojaks öelda sosinal. 


XXXI 


Onegin liigseid õhkamisi 

ei sallinud ja vihkas just 
eelkõige traagi-närvilisi 
nutjannasid ja minestust. 

Ta tundis liialt kõike seda... 
Nüüd ärritas, nüüd häiris teda 
see pidumöll, see kriiskav lärm 
ja vaese neiu meelehärm. 

Ta muutus õrjetuks ja õelaks. 
Meelt paelutamas kättemaks, 
mis Lenskit rabaks, üllataks 
ja käs või südameni nõelaks, 
ta karikeeris mõttes neid 
heatujulisi härraseid. 


XXXII 


Kuis oli küll Tatjana pale 

nii heiatanud-ärevil! 

Kuid õnneks pidupirukale 

kõik vahtisid sel minutil. 

Ju kaovad liuad linnupraega. 
Nüüd magusroani b veel aega 
ja laual ongi vahuviin. 

Need sihvakad pokaalid siin 
ühtikka meenutavad mulle 

su pihta siidikirme all, 

Zizii, mu tunnete kristall! 

Kui süütuid värsse lõin ma sulle! 
Kuis olin purjus noorusmaal 

su veetlusest, sa õrn fiaal! 


XXXIII 


"Kork lendab lakke... Kihinaga 
vein voolab 'klaäsi, — Aga seal 
Triguet kupleega laua taga 

ju niheleb kui nõelte peal. 

Ta tõuseb. Õige hetk on ligi, 
Ta laulab — veidi valestigi —, 
pilk otse Tanjal... Väike paus. 
Siis kajab mürisev aplaus. 
Tatjanagi ju igal juhul 

peab tänama... Poeet on suur, 
kuid väga sõbralik natuur: 
nüüd joob ka tervist pidu puhul 
ja kingib.oma väärt kuplee 
Tatjanale monsieur Triguet. 


XXXIV 


Siis ruttab Tanjat õnnitlema 
pikk piduliste ridagi. 

Seal on Onegin — aga tema 
ei ütle mitte midagi. 
Kaastundega ta märkab samas, 
mis piin on Tanjat ahistamas. 
'Ta kummardab. Ta pilk on hell. 
Kas peitus viivu vältusel 

nii sumesooja pilgu taga 
koketne mänglus? Osavõtt? 
Kes teadiski siin päristõtt! 
Tatjana hing ta pilgust aga 
sai kosutust kui longus lill, 
mis virgub vihma virevil, 


XXXV 


Kuid juba toolid kolisevad, 

kõik lahkub, liigub, räägib muust. 
Nii lendab kärjelt, kui on kevad, 
parv mesilasi mesipuust. 

Üks naaber ähib, teine puhib, 
truu naise kõrvaltuppa juhib, 

kus kamin köeb ja diivanil 

on tütred ootel-elevil, 

Kuid ega's aeg niisama lenda. 
Nüüd roaga rahul külalist 

on köitmas Vhombre, boston, whist: 
kolm kaardilauas tuntud venda, 
kolm igavuse pärislast 

ja kõhna kire sugulast. 


XXXVI 


Teetund on käes ja selleks ajaks 
ka vaibub whistimängu hoog. 
Maal tunniaru tähistajaks 

on lõuna, tee ja õhturoog. 
Signaalideta, kõlinata 

me laseme siin lauad katta 
just ettenähtud aegadel: 

kõht on me täpne tunnikell, 
Kuid paraku pean tähendama, 
et praadidest ja tortidest 

ja tühi teab mis korkidest 
ma kipun rääkima niisama 
kui kõigi aegade koloss 

ja ebajumal Homeros. 


XXXVII. XXXVIII. 
XXXIX 
"Teed jooma vaikselt-viisildasa 
just asub tütarlaste parv, 
kui korraga on kostmas tasa 
fagott ja flööt ja metsasarv. 
Peosaali hõljuvadki paaris 
blond Olga ja provintsi Paris, 
noor Petuškov. Tatjana ees 
on kohe Lenski. Igamees 
orkestri helisärtsu süütel 
kaob saali. Nagu tuuletiib 
toast viimse vanapiiga viib 
mu kraps Tambovi sulerüütel. 
Las jahtub-laktub tee ja rumm! 
Nüüd ball on hoos! Nüüd mürtsub 
trumm! 


XL 


Ma hellitasin ükskord plaani, 
kui kavandasin seda teost, 

et pildi — umbes kui Albani — 
loon Peterburi ballipeost. 

Siis aga (esimeses vihus) 

oh daamijalad! õrnas kihus 
teelt eksisin ma, tundehell, 

te ahtakestel jälgedel. 

Kuid noorusmaa jääb seljataha 
ja taltuma peab meel ja stiil. 
Seepärast lihvi, luuleviil, 

töö liigsed lisaharud maha 

ja puhasta, mu range pihk, 
neist vimpudest see viies vihk! 


XLI 


Üksluiselt korduv-muutuv üha 
kui meeletu ja ennatlik 

noor eluhoog ja tormimüha 
on kiire valsiviherik, 

Onegin kättemaksu eeli 

nüüd muiates ja salameeli 

on Olga kõrval... Jalamaid 
nad keerlevad kesk tantsijaid. 
Siis Olga istub. Jutuainet 
Onegin leiab siit ja sealt. 

Siis jälle poole sõna pealt 
nad keerlevad kesk valsilainet. 
Kuis üllatab see rõõm ja rutt 
nii Lenskit kui ka, publikut! 


XLII 


Masurka kõlab... Omal ajal, 
kui kärgatas masurka kõu, 
siis tantsu põrutuse kajal 
tuld lõi parkett ja mehepõu. 
Peosaali piidad, ruudud-raamid 
kõik värisesid... 

Nüüd kui daamid 
me libiseme kergelt vaid 
siin piki peegelpõrandaid. 
Seevastu maal ei ole muutnud 
end veel masurka hoog ja-raks, 
kikkvurrud, hüpped, kontsaplaks, 
neid mõjutada pole suutnud 
ei vägev mood, me õel türann, 
ei ajalaps, ta mängukann. 


XLIII XLIV 
Seal vihuti ja vembukana 
mu onupoeg, vä naljatilk, 
viib Olgakese ja Tatjana 
Jevgeni juurde. Silmapilk 
Onegin liugleb Olga saatel, 
nüüd surub kätt, nüüd õrnal vaatel 
kaaslannale on öelda tal 
paar sõnakõlksu sosinal..+ 
Kuid Olga näol on hele puna. 
Ta naeratab nii edevalt... 
Vladimir armukadedalt 
näeb kõik ja ootab õnnetuna 
masurka lõppu:... Veelaks on 
ehk vaba Olga kotiljon? 


XLV 


«Ei» — «Kuidas ei?» — «Onegin 
palus...» 

On's võimalik?... Ja Olga 
võis?... 

Ja Olga raatsis?... Oh kui valus! 

Nii petlik on see kevadõis! 

Nii reetlik elu koidukumal! 

Rõõsk lapsukene! Issand jumal! 

Kui peenelt punutud intriig! 

Ei, ära siit! Mis liig, on liig! 

Peolt koju kapates kui maru, 

noor Lenski naiste nükkeid neab, 

kuid juba tunneb, juba teab 

ka lahendust, mis annab aru — 

ja kõrvuski tal kohab tuul: 

kaks püstolit ja tinakuul! 


KUUES PEATÜKK 


La, sotto i giorni nubilosi e brevi, 
2 nasce una gente a cui Vmorir non dole 


Petrarca 


Nüüd märgates, et Lenski taga 
nii ägedasti sulgus uks, 
Onegin oli rahul aga 

ta muutus jälle mõtlikuks. 

Ka Olga vaikis. Otsas, ongi 

ta rõõm! Ju lõppes kotiljongi — 
kuid näha pole laulikut. 

Kõik väsivad. Veel vältab jutt 
peokülalistel õhturoani, 

siis teevad unised lakeid 
öömajaliste asemeid 

eeskojast kuni peretoani, 

ja koju — ligilähedal — 

me sangat-sõidab sahinal. 


II 


Siin saalis norskamas on juba 
truu kaasa kõrval Pustjakov, 
seal toolidel kesk söögituba 
Gvozdin, Bujanov, Petuškov 

ja pommis Fljanov pidufrakis. 
Monsieur Triguet on vanas jakis 
— öömütsiga ja ninal prill — 
maas ukse kõrval madratsil. 
Sõbrannad suigatavad unne 
kõik Olga ja Tatjana toas. 

Kuid miks Diana kiirtejoas 

on Tanjal nõnda kurblik tunne? 
Miks valvab akna lappes veel 
ta unetult, pilk põlluteel? 


TII 


Meel mõistatab veel ikka teda, 
kuid vastuseks on ärev äng. 
See pilk — oh kuidas mõista seda? 
Ja Olgaga nii ohtlik mäng? 
Hing heitleb nagu saatusväega. 
Just nagu külma kivikäega 
tusk südantki ju surub tal. 
Nüüd nagu tahaks tuhinal 
torm teda kuristikku kanda, 
kus neelmahauad avab maa... 
Tatjana sõnab: «Ta ei saa 

ju eluõnne mulle anda. 

Ma hukkun. Mida's kurta siin? 
Ta nimel armas on ka piin!» 


1V 


Mu jutt, nüüd jookse õhinaga! 
Viis versta piki taliteid 
poeedi Krasnogorje taga 

uus tegelane ootab meid. 
Zaretski, muistne lõõp oraator, 
lamendilööjate diktaator, 
kõikvõimur kõrtsileti ees 


ja kaardikamba ninamees, — 
nüüd filosoof, nüüd virk ja visa 
maakolka mõisnik, peale muu 
aus inimene ja ka truu 
põissmehest perekonnaisa. 

Nii parandab me päevil end 
räusk tormlane ja topsivend! 


V 


Suurilma kiidikuid kord rabas 
ta tige särts ja küllap vist 

ka see, kui taplikuna tabas 
ässkaartigi ta püstolist. 

Kuis ratsutas ta kuulirajus! 
Kui vapralt sadulast kord vajus 
ta porilompi pommispäi! 

Nii prantslastele pandiks jäi 
see vastne väärikuse jumal, 

uus Regulus, kes otsemaid 

on valmis kandma ahelaid, 

kui saaks vaid šampust koidukumal 
— kolm pudelit või neli-viis 
veel võlgu trimbata Very's. 


VI 


Mis imekometiks küll tegi 

ta tore suuvärk turakaid! 
Kuis mõistis naeruks narrilegi 
ta tögada ka targemaid! 

Kuid vahel päris rumal: 

ning omakorda hanekspüütult 
ta lõksugi läks naerusui 

kui tölplane või tukunui. 
Siin rebasena velpalt vakka, 
seal kostes targu-tobedalt, 

ta tülli ajas nobedalt 

häid noori sõpru seljatakka 
ja sekeldas neil silma ees 
duellil nagu vahemees 


VII 


või lepitas neid salameeli 

ja sõbrajoodult sedamaid 
läks tagaselja sosikeeli 

siis mustama neid. mõlemaid. 
Kuid — nagu arm ja elukevad — 
kõik peru-pillad pelenevad! 
Nüüd elades kesk õitsevaid 
akaatsiaid ja toomingaid 

me filosoof ei kemple kuski. 
Tal pardid paterdavad vees, 
ta muldab, higi otsaees, 
nüüd kapsaid kui Horatiuski 
ja veerida mõnd mudilast 
ühtaina laseb aabitsast. 

VII 


Kui taibukalt kord läbi tuulas 
ta vaieldavad head ja vead! 
Onegin huviga siis kuulas 
ning austas — jah! — ta kainet pead, 
kuid mitte südant. 
Valge valul 
on Lenski saadik juba jalul. 
Ta külastab me kangelast, 
teeb juttu iidam-aadamast, 
kuid muiates on ometigi 
tal üle anda paraku 
üks kirjake nii varaku, 
Onegin astub akna ligi 
ja vaatab: kiri pole pikk. 
Mis teatab sõbra sõnumik? 


i IX 


See oli selge,“ sõnasile, 

külm väljakutse või kartell, 
kus Lenski poolt Oneginile 
on vormlik esildus: duell. 
Onegin vastab akna najal, 

et küllap valmis igal ajal 

on temagi. Nii katkeb jutt. 
Nüüd vahemees teeb minekut, 
ei viitsi kallist aega viita. 

Ta lahkub, soovib kõike head, 
Onegin aga omapead 

ei mõtlegi end õigeks kiita, 
vaid endaga sel minutil 

ta mitmeti on sõnuksil. 

Ta küsitleb end karmilt praegu 
kui kohtunik ja tunneb nüüd, 
et omaks võtta ühteaegu 

tal sõbra ees on palju id. 
Sest esiteks: miks naeris ise 
ta eile noorustormilise 

poeedi argset armastust? 
Ning teiseks: ta on laulikust 
ju kogenum ja küllalt vana, 
et vaikselt — kila-kõlata — 
eelarvamusi põlata 

nii mehisena-mõjusana 

kui sõber, kel on taltsas eas 
au südames ning aru peas. 


XI 


Kuid siirusele siiski voli 

ei andnud vale vihavoom 

ning armsa sõbra vastu oli 

ta turris nagu lõmer loom. 

Aeg enam leppida ei luba: 

va vinge duellant on juba 
kaasteadjaks... Kuigi... kuigi vist 
ta laimukeelt ja lõõpimist 

peaks põlgama... Kuid samal ajal 
juhm sosin... lobasuude lust... 
Oh avalikku arvamust! 

Nii tiirleb tühja tuule najal 
aumõiste vinnas vedrudel 
maailmas elukarussell! 

XII 


Noor vihas lõõmav luuletaja 
nüüd ootab vastust. Aeg on pikk. 
Kuid vastuse toob nagu vaja 

ta suurelt suulas volinik. 

Oh rõõmu! Ei nüüd enam keeldu 
ei naljatades peitu peeldu 

kõrk tembutaja! Tõtta, kell! 
Kõik homme lahendab duell! 
Aovalgel sõidavad nad sinna 
jõekäärule, mis kingu all 

on vesiveski lähedal. 

Siis 'püstolite kuked vinna! 

Silm, sihib vastast! Puus või laup 
saab tabamuse. Nii on kaup. 


XIII 


Torm Lenski, tahtis tusameeli 
nüüd vihata ka tütarlast 

ja hoiduda duelli eeli 

noort edvistajat nägemast. 
Kuid aeg on pikk ja päev on 


hele... 


Ta vaatas talipäikesele, 

siis käega lõi ja nagu nool 

— kõps! — oligi naabrinnä pool. 
On's Olgal piinlik? Tühi ootus! 
Rõõsk Olga, rõõmsalt elevil, 
toast kepsab, nägu naerukil 

ja tervitab kui lõbus lootus 

— ühtikka endine ja hell — 
vaest sõpra trepiastmetel. 

XIV 


«Miks lahkusite nõnda vara 
meilt eile?» pärib õrn blondiin. 
Kus korraga on armuara 
poeedi põlev hingepiin? 

Ta kogeleb... Mis on tal viga? 
Kuis muutub ainsa minutiga 
nii õnnekohtlaseks ta meel! 

Ta Olgale on armas veel! 

Ah, Olgake on lapseohtu 

ja sädelev kui kastetilk,.. 
Süütundlikuna silmapilk 

saab Lenski nagu imerohtu. 

Ta hing on ilu võluväes! 

Tal kena terviski on käes... 


XV. XVI. XVII 


Meel jälle mõtlik, murekarge, 
kurb-õnnelik ja ärevil, 

st rääkida ei targe, 
vaid mõlgutab sel minutil: 
«Sa rüve röövik, meelas madu! 
Su mürgiastel kootab kadu, 
õit noolides ju puhmastest. 
Ma ise kaitsen lillekest, 
et kuulmekroon ei kuivaks ära, 
et äsjaloonud lehe all 
noor. pungatärge liilial 
ei närtsiks enne õiesära. 
Jah, võrgutaja: sul ja mul 
relv räägib homme hommikul.» 


XVIII 


Kui aimu oleks luuletajal, 
mis haavu põeb Tatjana põu! 
Kui teaks Tatjana samal ajal 
Onegini ja Lenski nõu — 
maateralt minna vastastikku 
nüüd põrmuhaua pimedikku — 
siis tagasi neid hüüaks vast 
arm surmavalla väravast. 

Nii tumma kire tulekeeli 

ei seleta ka selgem prill! 

Suu lukku jäi Oneginil. 
Tatjana põles tasameeli. 

Truu mana nüüd ka näärikuul 
ei taibanud, kust puhub tuul. 


XIX 


Poeet jäi vait... Siis vestes juttu 
ta on kuiüne-unarul. 

Kuid meeleolu muutub ruttu 

ju luulemuusa lemmikul. 

Kulm kortsus, klavikordil mõttes 
mõnd hajali akordi võttes 

ta ohkab. Käes on videvik. 

Jah, Olga? Olen õnnelik! 

Eks hüvasti! Nüüd vaja minna! 
Kui pikne pimedamast ööst 

käib äkiline valusööst 

tal rebestades läbi rinna. 

«Mis “on teil?» küsib Olga veel. 
«Niisama.» — Kõik. Ta ongi teel. 


XX 


Ta kodus vaatab nobedasti 
kaht püstolit ning mõlemad 
koos jällegi siis paneb kasti. 
Kõik puhkab. Küünlad põlevad. 
Öömantel seljas, lööb ta lahti 
nüüd Schilleri. Kuid isemahti 
sõrm võtab sule paberilt. 
Kuis kiirgab äkki Olga' pilt 
ta kurvas hingetumedikus! 
Read voolavad: kõik tühised 
poeedi tundepudemed! 

Neid lüürilises palavikus 
nüüd loeb ta nagu luulehell 
ja purjus Delwig pidudel. 


XXI 


Siin on ta read — nii nukrutsevad 
kui sügisvaikne vetevool. 

«Kus on, kus on mu kuldne kevad, 
mu elu kiirgav päevapool? 

Mis homne päev mu osaks kootab? 
Öö on veel pime. Saatus ootab. 
Kui lähedal või kaugeleks? 
Ükskõik. Ta käik jääb õiglaseks. 
Kas, taplik nool, mu rinda satud? 
Või lendad mööda vihinal? 

Kõik omal ajal! Väsijal 

silm vajub kinni. Õnnistatud 

on ohupäev, ta tõttav töö 

ja puhkajale pime 


XXII 


Päev rõõmurõõsalt puhkeb valla 
kesk helkjat kiirte kallatust — 
kuid mina, mina astun alla 
võib-olla kalmu kallakust. 

Mu hääl maailma tuultes hajub. 
Noor laulik unustusse vajub. 
Kuid sina... Sina, õrn ja hell, 
kas tuled, pisar laugudel, 

mu nõmmehaua nõlvakule? 

Kas mõtled-ütled sosinal: 

see mullapõrm siin muru all 
mind armastas!... Oh tule, tule, 
kui majule saab mustas maas 
su» kalmupeig, su abikaas!» 


XXIII 


See luulelaad, kus ikka pime 

ja pingeta .on' iga pilt, 

meil kannab romantismi nime. 
Mu meelest romantismi silt 

ei sobi siia (kuigi katki 
seepärast pole vähematki). 

Koit kumab varsti metsal-maal. 
Nüüd moodsal sõnal ideaal 

sulg toppama jääb kirjalehel 

ja Lenski uinub... Teispool ust 
ju kuuldub kiiret koputust 

ning tuppa jooksval tunnismehel 
on jälus kihk ja sõnum suus: 
«Onegin ootab! Kell on kuus!» 


XXIV 


Siin eksis mees, Onegin lamas 
veel unevoodis. — Koidukukk 
ju Vesperit on tervitamas 

ja sinama lööb metsatukk. 

Ju levib kõrgel puhte-puna. 
Onegin magab muretuna. 

Ju tuuletriibuti on maas 
lendlumi läikimas kui klaas. 
Onegin magab. Viimaks ärkab 
ta ometi — ning otsemaid 
eest nihutades kardinaid 
kuldkiirte mängusärast märkab, 
et hilinema kipub tal 

retk talivalgel tanumal. 


XXV 


Mis muud kui riidesse nüüd panna! 
'Ta helistab. Ennäe, eks too 

ju tuhvleid, pesu kätte anna 

ta teener, prantslane Guillot. 

Nii! Kõik on korras! Relvad kasti! 
Nüüd sõiduk treppi nobedasti! 

Las käia! Kähku! — Juba viib 
kiirsõidusaan kui tormitiib 

nad veski juurde metsa kaudu. 

Ju astub tammi lähedal 

Onegin lumme. Tagamal 

ta teener kannab taparaudu. 

Saan, hobused — nüüd sõitku need 
ja oodaku seal teispool teed. 


XXVI 


Näe, Lenski seisab tammil. Samas 
on ka Zaretski — praegu just 
kui maamehhaanik arvustamas 
liig vana veski mannetust. 
Onegin vabandab kuis vaja. 

Seal hüüab Lenski tunnistaja: 
«Kus on siis teie sekundant?» 
Duelliklassik ja -pedant 

ei luba, kartes vormiviga, 
kaasinimest ju — riks ja raks! — 
teistviisi teha vagusaks 

kui ainult range meetodiga, 

et püsima jääks takt ja toon 

just nagu nõuab traditsioon. 


XXVII 


Onegin vastab: «Esitleda 
võin oma sõpra. Vist ei too 
te vastuväiteid, loodan seda. 
Mu sekundant monsieur Guillot 
ei sädele küll mingil puhul, 
kuid aumees on ta igal juhul.» 
Zaretski maigutas vaid suud. 
«Kas alustada nüüd?» — «Mis 
muud!» 
Jah, mida's muud? — Zaretskil aga 
aumehega on siiski vist 
veel mõnes punktis rääkimist. 
Neid öötavad nüüd veski taga 
— paar põikisammu taliteest — 
kaks võõralt-vaikset vihameest. 

XXVIII 


Kaks vihameest! Kas tõesti praegu 
ei mäleta siis kumbki neist 

nii hiljutisi armsaid aegu, 

kus mõisteti veel teineteist? 

Nüüd külmas kurjuses ja tummalt 
on elu võtmas kumbki kummalt. 
Nüüd mõrvamas on murdjameel!.,. 
Pihk ometi ei ole veel 

neil verine! Jah, veel on mahti, 

et kargel hommikul need kaks 
kätt andes naerma pahvataks!... 
Kuid suurmaailm ei lase lahti 
kaht vaenulikku inimlast 

väärhäbi kütkest-kammitsast. 


XXIX 


Laeng välkuvasse püstolisse! 
Raudvasar topitsat ju taob. 

Ju lihvitud silindri sisse 

kuul kuuli järel muudkui kaob. 
Ju püssirohtu pannilohus 

on küllalt! Nagu kord ja kohus, 
nüüd kohe, kui veel naksub kukk, 
tuld räksima peab ränilukk! 

Ju mõõdab naaber laskeliini: 
kolmkümmend sammu ja veel kaks, 
mis tulistajaid lahutaks. 

Ju heitsid maha peleriini 

ja püstoli said kohapeal 

Onegin siin ja Lenski seal. 


XXX 


«Võib alata!» 

Nüüd ühel ajal 
nad astusid — ja kumbki neist 
läks neli sammu... Surmarajal 
nad mõõtsid alles teineteist. 
Samm ühtlane ja süda kale, 
Onegin käes ju kõrgemale 
on tõstmas relva. Nõnda siis 
veel mindi sammu neli-viis. 

Ju tuleandmist alustamas 
on Lenski: juba pilukil 
silm sihibki, Sel minutil 
Onegin tulistas. Ning samas 
lõ Lenskile ta kalmukell. 
Kätt hoides äkki südamel, 


XXXI 


ta vaarub, kukub... Kajaldasa 
veel helehääli hüüab nurm. 
Kuid pilgus, mis ju kustub tasa, 
ei ole valu. 

See on surm. 
Mäelatvadelt nii laugleb valla * 
ning aegamööda kukub alla 
suur õhus hiilgav lumesahm. 
Onegin, kehas külmakahm, 
veel uskuda ei suuda seda, 
vaid hüüab, jookseb... hüüab taas 
noort laulikut, kes lamab maas. 
Kõik-asjata! Ei ole teda! 

Torm lõõtsus. Raksus rajupuhk. 
Õis koltus. Altaril on tuhk. 

XXXII 


Näol kummaline surma kalgus 

ja ilmes rauge rahumeel — 

nii lamas ta ja veri valgus 

ta rinnahaavast Äsja veel 

see süda eluhäältest kajas. 

Nüüd nagu mahajäetud majas 

ei helgata seal ükski hõik. 
Vöörkoda, kambrid — pime kõik. 
Ei vooga tuppa valgusläine. 
Ühtalati on kinni uks. 

Ühtikka jäävad suletuks 
kriitvalged aknad... Perenaine, 
kes elukorda kodus peab, 

on läinud... Kuhu?... Jumal teab. 


XXXIII 


On kena, kui te vaenlast suskab 
nõelterav naaskel-epigramm, 

kui marusõnn, kes peeglit puskab, 
seetõttu näib veel sõgedam. 

On kena, kui ta kohal tammub, 
end piilub areldi ning ammub. 
Veel kenam, kui ta röögib sealt: 
«See olen mina! Täpipealt!» 

Mis kena kihk on relvarauda 

ta rinna suunas rihtida, 

kesk laupagi ehk sihtida! 

Kuid saata mees duellilt hauda? 
Mu kenad kaaslased! See samm 
näiks teile täpe täbaram. 


XXXIV 


Kui teie vastaseks on aga 
noor sõber, kelle kihav lust 
teid häiris viinaklaasi taga 
ja riivas teie väärikust, 

või kes ehk ennatlikus valus 
duellile teid uhkelt palus — 
mis ütleks inimsüda teil 
neil meeleheite minuteil, 

kui korraga see sõber lamaks 
maalappes, rinnas teie kuul, 
kui surmapitser tema suul 
te nähes läheb kaledamaks, 
kui temale te hirmuhõik 

on igavesti ükstakõik? 


XXXV 


Kui rängas kahetsuse kihus, 
kui löödult seisab Lenski ees 
ta mestaja nüüd, püstol pihus! 
«Noh? surnud!» hõikab 
naabrimees. 
Jah, surnud! Surnud! Külm ja 
kange! 


Onegin astub hangest hange 
ja viipab teenreid. Naaber seab 
d saanile ja koju veab 
siit võika võõra... Kooljat haistes 
ju kargamas on aiste alt 
paar hobust perult-pirmakalt. 
Ju valjail päevatera paistes 
lööb kobrutama valge vaht 
ja kaugusse kaob jooksujaht. 

XXXVI 


Te leinate poeedi kadu: 

nii rõõmsalt pakatanud puul 
kõik õied rapsas rahesadu, 

latv murdus maha meiukuul. 
Mu sõbrad, kus on hingehelgus, 
kus tundepuhtus, pahepelgus, 
kus aatelised alged-eod, 

kus vilipäeva tööd ja teod? 
Kus armutorm, kus õnnekaotus, 
kus rõõmu sirav lättesilm? 

Kus mõtteihade maailm, 

kus kujutluse kõuelaotus, 

kus püha luule pikselend, 

kus unistus, ta ulguvend? 


XXXVI 


Ta oleks võinud inimsoole 

tõtt näidata ehk lähemalt, 
eelkäijaks olla õnne poole 

või saada kuulsaks vähemalt. 
Kgrd oleksid ehk olnud ajad, 
ühtjärge uued aastasajad 

kui laineharjad kergakil 

ta helitormis elevil. 

Kuid ei! Ta kustus muremeeli 
— ehk teades püha saladust — 
ja põrmule kesk pimedust 

ei tuiska järel tuhatkeeli 
üldinimlikul ilul-aul 

maailma hümn ja tänulaul. 


XXXVIIIL XXXIX 


Kuid samahästi võis ta saatus 
kord olla päris harilik. 
Võib-olla panetas ja paatus 
ta süda. Nooruspalavik 

ehk möödus nagu luulehellus. 
Ta lahkus muusast. Abiellus 
ja — seljas lahe laabervatt — 
sõi, kosus, võttis kärakat. 
Silm vidukil ja vimmas turi, 
ta muutus elutargemaks. 
Keskeas jäi põlvist põduraks. 
Sulgvoodis vireles ja suri 
kesk plaastripotte kõrges eas 
nutjannade ja laste seas. 


XL 


Kas ootas teda tormikaja, 
keskpärasušs või kurnatud 

pikk põdu — mõtlik unistaja 
on sõbra käega sürmatud! 
Kesk põldusid on kena põlmas, 
kus nagu teineteise hõlmas 
kaks vana mändi kohavad. 
Seal vilus väädid vohavad, 
seal nirisevad vete nevad. 

Seal puhkamas käib künnimees 
ja kruusid-kannud külmas vees 
käes heinalistel helisevad. 

Seal pühmastes on puude all 
raidkivi lätte lähedal. 


XLI 


Kui viljapõld joob vihmapiisku 
ja leivakõrs ju läigib neist — 
seal karjane koob viker-viisku 
ja laulab Volga kalureist. 

Või rajuruttu ratsa sõites 

(kui ojaluht on lilleõites 

ja tolmleb lauge põllulaam) 
noor suvitaja linnadaam 

ehk peatab hobuse seal kingul, 
siidloori silvib kübaralt 

ja kivisamba konaralt 


loeb lihtsat kirja, ratsmed pingul, 


õrn vaade äkki valuhell, 
piisk uduhärmet laugudel. 


XLII 


Ja sõites piki põllurada 

ei suuda kaugel koduteel 

ta Lenski saatust unustada, 
vaid mõlgutab: «Eks kaua veel 
vist Olga leinas hiljukesi. 
Või tahenes ehk silmavesi 
ta punapõsel üsna pea? 

Kus on ta õde nüüd, ei tea? 
Ja kus on ülbelt üksildane 
moedaami moodne vihkaja, 
kus on see tappa-tihkaja 
suurilma rehke redulane?» 


Jah, kus? Küll vestan täpselt vist 


üks teine kord Oneginist. 


ovgeni Onegin g 


XLIII 


Ei, sõbrad, ärge kartke seda, 

et salaja me sangar kaoks. 

Ma ise armastan ju teda, 

kuid — aeg ei sobi tema jaoks. 
Oh aastad, aastad! Nad ei salli 
koketset riimi-naksutralli — 

ja teda saates on mu samm 

nii mitmeti ju mõõdukam. 
Lendlibled! Puhtad poognapooled! 
Nüüd vana sulg ei ennata 

teil tantsida ja lennata, 

nüüd «hoopis teised karmid hooled 
ja karged ihad iga tund 

on häirimas mu hingeund. 


XLIV 


Uut õnnekutset kuulsin kaugelt, 
uut leinagi sai“tunda meel, 
kuid südamel nüüd suveraugelt 
on kevadleinast kahju veel. 

Sa õrn, sa õhkuv õnneootus! 
Su igavene riim on lootus! 
Miks aga näib mu nooruspärg 
nii raagus nüüd, nii rahemärg? 
Kas oli ohkel tõsi taga 
eleegilistes ridades, 

kus (tõtt veel naljaks pidades) 
noorpõlve jätsin jumalaga? 
Kas tõesti -— naljad naljadeks! — 
saan kolmekümne-aastaseks? 


XLV 


Jah, põuavinasse ju loorus 

mu ümber haljas murupind. 

Keskpäev on käes. Jää terveks, 
noorus! 

Jää terveks, noorus! Tänan sind. 

Kõik pillad, küllad, kallatused, 

kõik armsad piinad, vallatused, 

kõik hellad hingevärinad, 

kõik mürtsud, särtsud, särinad — 

kõik sain ma sinult! Kummutasin 

su kruusid, huulil õnnehõik. 

Sa kinkisid. Ma võtsin... kõik! 

Nüüd aitab!... Teele! Aeg on 
kasin. 

Tõld, rutta siit, et rändajal 

torm unuks uue ulu all, 


Mu majake, jää jumalaga! 
Las kohavad su põlispuud. 
Seal veetsin hella unelmaga 
ma laisapidu mesikuud. 
Noor luulevaim, nüüd lennul tule, 
too tõusmepäevi laulikule, 
uut virgust, värskeid vihureid! 
Kesk priiskamist ja pilgareid 
suurtsohki seltsis ära luba 
poeedi südant jahtuda 
ja kivikalgiks pahtuda 
siin laukas, kus ka meie juba, 
mu armsad sõbrad, sumpame 
ja üksteist üle trunzpame! 

e 

«SEITSMES PEATÜKK 


Moskva, sa Venemaa armsam tütar, 
kust leida sinu sarnast? 

DmitrijeW 
Kuidas mitte armastada kodust Moskvat? 


Baratõnski 


See on Moskva solvamine! Vaat, mis 
tähendab maailma näha! 
Kus on siis parem? 

Seal, kus pole meid. 


GribojedoV 
I 


Mäenõlvadelt' ju kiirgav kevad 
on kihutanud kohinal 

kõik lobjakased vete nevad 
jõemadalikku kingu all, 

Veel talihallid väljad-voored 
on jälle naeratavad-noored: 
neid aastahommik teretab. 
Õhk helgib. Taevas eretab. 
Loor-õrnalt lehtimas on kased. 
AH aasal kõlksub karjakell. 
Mee uudsekakrit nurmedel 

ju otsimas on mesilased. 
Öösumeduses metsateel 

lööb laksu ööbik-sadakeel. 

TI 


Kuis ahistab mind algav kevad! 
Mis umbsed' virved veres mul 
siis virdamisi värisevad! 

Kuis, armuaeg, su tulekul 

mu hing on härdalt leinaline! 
Miks näkku puhuv tuulevine 

— nii liigutav ja lehviv-leeb — 
veel kurvemaks mu meele teeb? 
Kas mulle kõik, mis helgib-uhkab 
ja puhkeb esmaõilmeteks, 

teeb haiget nüüd, on tüütuseks? 
Kas nõnda tumenedes tuhkab 
seepärast nüüd mu elunurm, 

et südames on ainult surm? 


TII 


Võib-olla keset laanelaotust 
uut lehestikku nähes puul 

me mäletame kallist kaotust? 
Või masendab meid kevadkuul 
kurb teadmine kesk õiesära, 
et aeg, mis lennuli viib ära 
me nooruse ja eluhoo — 

neid enam tagasi ei too? 

Kuid hetketi veel helisevad 
kõik tundekeeledki ehk taas: 
me unelmas on teine aas, 

üks kadunud ja kauge kevad, 
üks lehtiv aed, üks luhtav tee, 
kuu värivirved üle vee... 


IV 


Mu laisad, lahked, prisked, peened, 
ükskõiksed äravalitud, 

mu Priamosed, õnneseened — 
nüüd selga sõidupalitud! 

Mu epikuurlased ja frandid, 
tarkpead ja Levšini trabandid — 
nüüd kohe kokku reisukraam! 

Ka teid, mu tundlik linnadaam, 
maal ootamas on aasad-põllud, 
uus haljus, unelmad ja tööd, 
mäed-metsad, võrgutavad ööd, 

soe tuuluke ja sinihõllud. 

Kõik maale, kui on kompsud koos 
postvankris, troskas või landoos! 


V 


Aus lugeja, teil teatavasti 

on välismaine 'uüs kaless. 
Nüüd jätke linn, kus lõbusasti 
talv kadus teil kui lennates. 
Mu isemeelse muusa kannul 
koos läki kuulma järve lannul 
ja laanes tuulehelinaid. 

Eks vaadakem seal puid ja maid, 
Jevgeni mõisatki j 

kus tusatujus mi 

talv armsa Tanja lähedal, 

kus ammugi ta samm ei kaja, 
kus aga kustuvat ei näi 

jälg, mis ta teele maha jäi. 


VI 


Mäeveerult alla mingem jala, 
siis aasatee viib sinna meid, 
kus ojakene-helepala 

käib keereldi kesk lõhmuseid, 
kus ööbik laulab võsa vilus, 
kus punetavas õieilus 

nüüd kibuvitsad vohavad. 
Seal kõrgemal, kus kohavad 
kaks pedakat ja läte uhkab, 
on hauasammas nähtaval, 

mis teatab: Selle kivi all 
poeet Vladimir Lenski puhkab. 
Auvaprus lauliku meilt viis 
liig vara. Surnud siis ja siis. 


VII 


Aovalgel haljast kastemärga 
puilt mahapuistav koidutuul 
kord kiigutas üht lillepärga 

siin männioksal. Kevadkuul, 

kui täiskuu paistis üle haua, 

siin kaelastikku nutsid kaua 
kaks tütarlast... Kuid pärja 
tuul pikapeale ära viis 

ja nukker paik siin puude varjus 
jäi unarule. Kalmuteel 


nüüd kasvab hein... Kuid ikka veel 


siin vana väeti külakarjus 
(kui suvepäev ehk sadu toob) 
vaest kuderkinga lauldes koob. * 

VIIL 1X. X 


Mu vaene Lenski! Unustatud 
on mõrsjal mõrud nutukuud! 
Kuis on ta piinad püsimatud 
ja tundmused nii ebatruud! 
Nüüd lohutas üks teine teda, 
kes oskas hellalt ahvatleda: 
ulaan, ulaan on armas nüüd 
ta südamele! Leinarüüd 

ei sobigi nii õitsva eaga. 
Käekõrval mukkis mundrimees, 
ju seisab altarigi ees 

ta häbelikult longus peaga, 
pilk, hõõguv, põsil põgus-pelk 
õrn õhetus ja naeruhelk. 


XI 


Mu vaene Lenski! Kas ta pettus? 
Kas haavas“teispool haua ust 
ta varju nüüd veel truudusetus 
kesk surmariigi suletust? 

Kuid inimleinadest ju lahus, 
ilmlõpmatuse rauges rahus 

ei üllatanud enam vist 

nüüd miski mulla-majulist... 
Suur unula on surma süli: 

õrn sosin, vanded, vihahõik — 
ühtäkki kaob ja kustub kõik. 
Kõik! Ainult näotut saamatüli 
on alustamas otsemaid 

parv peielisi-pärijaid. 


XII 


Vait jääb ka Larinite maja: 
nüüd Olgagi ju läheb sealt. 
Ulaanil vaesel oli vaja 
väepolku sõita päevapealt. 

Nii tulebki neil teele minna, 
sest käsk on käsk ja siia-sinna 
mees naisegi viib sõjaväes. 
Kurb lahkumise tund on käes. 
Hall ema seisis vaevalt jalul, 
kui* nuuksudes ta kallist last 
kõik saatsid välja väravast. 
Tatjana teiste hulgas alul 

ei nutnud, kuigi nägu tal 

näis kahvatu kui surijal. 


XIII 


Tõld kadus... Kaugus vinab ainult. 
Teel tolmupilv ei värele. 

Kuid ikkagi veel vaatas vainult 
ta õele nukralt järele. 

Nüüd on ta üksi! Alatine 

truu sõnahelde seltsiline 

läks teisale ta lähedalt. 

Nad lahuksis on jäädavalt! 

Ta põikab aiast puiesteele, 

käib kurvalt üle heinamaa, 

kuid kuskil kergendust ei saa 

ta summutatud silmaveele. 

Kõik tundub tühi, kõik on tumm 
ja päevast-päeva troostitum. 


XIV 


Nii jääb ta jälle armu hooleks. 
Nüüd pääseb säde suluksist. 

'Ta süda murdub nagu pooleks 

ja kõneleb Oneginist. 

"Tatjana vihkama peaks teda 

kui mõrtsukat — ja teab ka seda: 
neil pole jällenägemist... 

Kes kahetseb veel kalmulist? 
Poeedi mälestuski hajus 

kui sinitaeval suitsuviir. 
Taas*pilvitu on silmapiir. 

Noor mõrsja teise hõlma vajus. 
Võib-olla rusub muremeel 

kaht leinajat... Kuid milleks veel? 


XV 


Päev rauges. Kõrgel kasevõras 
koivalgus kustus. Vetevool 

jäi soiku. Põrnikas veel põras. 
Rõõsk vina voogas igal pool. 
Ei külavainul enam kaja 
ringmängu laulud. Kalastaja 
ju lõkkega on tulusel. 
"Tatjana eksleb nurmedel 
kuupaiste hõbedases kumas. 
Teerada kaldakingul kaob. 
Kuis korraga ta süda taob! 
Jões pildina on peegeldumas 
mõis, majasambad, pargiteed, 
aed, lehtlad, astangud-alleed. 


e 


XVI 


Tatjana mõttes mõne aja 

mäel areldi veel aru peab. 

«Ta pole siin... Ma vaatan maja... 
Kes mind seal tunnebki või teab?» 
Ta hingab vaevu, astub tasa. 

Kuis tunduvad küll kaunildasa 
need kohad kõik nii tavatud! 
Jalgvärav ongi avatud... 

Kuid kareldes ju klähvib samas 
õel koerakari. Jalamaid 

on parvkond poisipõngerjaid 

nii kurjalt krantse kantseldamas, 

et kaklejate kaitse all 3 
tee ohutu on tulijal. 


XVII 


Ta küsib lastelt, kas on luba 
seest maja näha. Kõigest väest 
need jooksevadki tooma juba 
suurt võtit nüüd Anisja käest. 
Aus jutukas Anisja ise 

viib sisse kauni külalise. 
Tatjana vaatab: koda, trepp. 
Kesk saali piljard. Mängukepp 
siin servili ja laua taga 

suur lohklik diivan. Diivanil 
nahk-ratsapiits veel ripakil. 
«See kamber seal on kaminaga. 
Teid sinnagi ma kohe viin. 

Me härra istus ikkg siin. 


XVIII XX 


Siin aeti juttu lõunalauas, Siin viibides kui võluvallas 
kui külmaga käis külas tal Tatjanal ununeb kõik muu. 
noor Lenski, jah, kes nüüd on hauas. Kottpimedaks lööb orukallas. 
Vaat, kabinett on vasemal. Tuul mühab metsas. Kumav kuu 
Siin jõi ta kohvi akna ligi, kaob tuhiseval taevarannal 
siin kuulas kupja rehnuttigi , ja noorel palverändajannal 

ja luges vahel raamatut. on viimne aeg ja kibe rutt 
Kõik jäi siin seda olekut kord juba teha minekut. 

kui vana pärishärra ajal Ta jätab nukralt jumalaga 
'Ta kadunu siin sõi ja nüüd moodsa üksiklase toa, 
viitlehtegi mu seltsis lõi kuid lahkelt virtinalt saab loa 
ja kõmpis ringi kepi najal. siin mahajäetud laua taga 
Las» mullas puhata, mis muud, neid raamatuid ka üksi veel 
nüüd rahuga ta kondid-luud!» siis lugeda, kui lustib meel. 


XIX XXI 


Pilk heldinud 'ja märkav-mõtlik, Ta soovis teispool õuetara 

"Tatjana seisab kiirtejoas. hallpeale kähku kõike head 

Kuis on ta süda valuvõtlik ja tõttas koju. 

ja elevil siin elutoas! Üsna vara 

Kõik tundub armsalt ainuline: päev hiljem päris omapead 

see lühterlamp, mis nüüd on pime, siin tühjas kabinetis tasa 

see laokil raamatute riit, ta nuttis kaua leinaldasa 

see säng, see särav aknapiit, nii üksinda, nii unarul 

kuukiirte uduvõrkjas uju, kesksuve kaunil hommikul. 

see laud, lord Byroni portree Siis tulid meelde tasapisi 

ja raudsel postamendil see t ka raamatud — ning juba käis 

kolmnurkse kübaraga kuju, pilk üle neist. See valik näis 

kel tormifõte näol on julm, liig isevärki... Aplamisi 

käed ristati ja kortsus kulm. teost ahmibki juslugev silm 
ning — avatud on uus maailm. 

XXII 


'Te tunnete ju teda ise 

ja mäletate põhjust, miks 
Onegin hülgas lugemise. 
Kuid siiski pidas erandiks 
ta laulikut, kes lõi Juani, 
üht-kaht või kolmegi romaani, 
kus ehtsalt antud ajastus 
uus inimene kajastus, 

ja nihutati nähtavale k 

ta tusk, ta vaimne vihaving, 
ta külm ja egoistlik hing, 
mis aplalt andus unelmale, 
ta dodevus, ta loomulaad 

ja tühismõtte tallermaad. 


XXIIL 


Kus lehekülje serval aga 

on mõned küünekriipsud — seal 
pilk otsib mõtet õhinaga. 

Mis tähendus on igal real! 

Kuis võpatab nüüd lugejanna! 
Eks mitmeti ehk märku anna 
see kriipseldus Oneginist. 

Siin pliiatsiga tehtud rist, 

seal kahtlev küsimärk — ja samas 
ju avaldub ta osavõtt. 

Siin ohkab ta, siin aimab tõtt. 
Jah, «tundmusi on tunnistamas 
koos mõttega siin igal pool 
napp sõna, täpike või nool. 


XXIV 


Ning juba — tänu jumalale — 
saab sedamööda selgemaks 
Tatjanale ka selle pale, 

kes on ta hinge-isandaks. 

Kuid kelle nukrust, kelle nõrkust 
see vaim täis kuratlikku kõrkust, 
see ingelgi siin väljendab? 

Kas kedagi ehk jäljendab 

see ohtlik veidrik oma spliinis? 
Kes on ta? Siira silma ees 

tont, vari? Moskva härrasmees 
childe-haroldlikus peleriinis? 
Moesõnakeste leksikon? 
Paroodia?... Jah, see'p see on! 


XXV 


Kas mõistatus lööb lahenema? 
Nüüd sõnagi on leitud vist? 

Kell tõttab... Kodus ootab ema. 
Ta kostitab kaht külalist 

ja kurdab: «Küll on murekoorem! 
Näe, nopitud on juba noorem. 
Nüüd järjele peaks vanema 
Tatjanagi ma panema. 

Ta raiub vastu nagu raudu, 

kui soovitan mõnd kosilast. 

Ei lähe!... Küsi tütarlast! 
Käib-luusib muudkui metsi kaudu, 
meel murelik ja longus pea...» 
«Ta on ehk armunud, ei tea?» 

XXVI 


«Oh kellesse? Bujanov mullu 

käis kosjas. Tanja tedagi 

ei võtnud vastu. Küsi hullu! 

Ei kuula kehi-kedagi. 

Küll austati! Küll anti lilli! 

Sa lootus! Kõik said ninaprilli! 

Kõikpuha!... Petuškov! Husaar 

kui võluvälk ja vikerka: 

Ei lähe!...» — «Selge. Siin ei lähe. 

Mis muud kui Moskvasse nüüd! 
Vaat 

kus on see päris pruudilaat!» 

«Meil, naaber, varuda on vähe. 

Kui pole kukru kosumist...» 

«Võin laenata. Siis jätkub vist.» 


XXVII 


Mis arukad, mis armsad kavad! 
Tark sõna pole tühi tuul. 

Lesk rehkendab. Nad alustavad 
suurt Moskva-reisi talvekuul! 
Tatjana kohkub... Kuidas? Tema 
peab suurmaailmas esitlema 
moelõvidele naeruks vist 
maalapse-ohtu olemist, 

liig vanavärki kõne kõla, 
moest läinud ehteid-ebemeid, 
et Moskva ballihaldjad neid 
siis uudistaksid üleõla?... 

[ Oh, omasem ning armsam tal 
on asu metsapuude all! 


XXVIII 


Nüüd liikvel koidukiire saatel 

ta tõttabki ju saludes, 

näeb avarusi härdal vaatel 

ja ütleb andeks paludes: 
«Mäeladvad lahke laane taga, 
jõeluhad, jääge jumalaga! 

Jää terveks, armas asupõlv, 

sa selge taeva sinivõlv! 

Jää terveks, lõbus loodus!... Kuski 
mind juba ootamas on eel 

torm toredus ja tühimeel. 

Jää terveks nüüd, mu vabaduski! 
Mis toob mu saatus? Kuhu viib 
mind heitlik-tõtlik õnnetiib?» 


XXIX 


Kuis paelub kütkestavas ilus 
ta pilkusid nüüd põlluää 
pilvkaharate puude vilus 
mäekuplike ja ojakäär. 

Siin on ta sõbrad! Jooksujalu 
ta kõnetaks veel iga salu, 
mõnd allikat ja põlispuud. 
Liig lennukad on suvekuud. 
Ka sügis kahvatab ja kulub. 
Kui surmalaps nüüd seisab laas, 
kuldkirju litterlinik.maas... 
Tuul pilvi pillutades ulub 

ja põhjalast on koidu eel 
talv-ilulooja ise teel. 

XXX 


Ta tuli. Heitis helmeräitsa 

ja tupsutas kõik tammeraod 
täis valgeid utleid. Kattis täitsa 
villvattidega nõod ja vaod. 
Mäel rullis karusvaibad valla. 
Jõed mattis helbeloori alla. 
Külm kiirgab. Vaadata on lust 
meil armsa talve vallatust. 
Kas Tanja veel ei tõtta õue? 
Kas ta ei võta pärast und 
nüüd sauna alt uudselund, 
et pesta nägu, pihta-põue? 
Kas külmatolm ja kahukirm 
ei võlu teda?... Tal on hirm. 


XXXI 


Reis hilineb kalendri järgi. 

Ju tuiskamas on tuher põld 
Kuid uhiuue voodrivärgi 

saab tudiseja talitõld. 

'Täis laotud kõike vajalikku 

on kolm kibitkat: ülestikku 
sulgpadjad, pambud, mügarad, 
käekorvid, kuked, kübarad, 
vaskpannid, moosipurgid, pajad, 
praevaagnad, madratsid ja muud 
nõud-nõsarad ja riistapuud. 
Toas nutavad kõik ümmardajad: 
näe, tallimees tõi praegu just 
kakskümmend hobust ladermust! 


XXXII 


Veel ratsud rakmeid täristavad. 
Veel teenrid pakke lisavad. 
Veel kokad sööki säristavad. 
Veel killasaatjad kisavad. 

Kuid rakkes ruunakeste pitsis 
on ratsakutsar, habe itsis, 

ja kinni plaksab tõllauks. 

Õu korraga b hääletuks. 
Kätt viipab teenijate rodu. 
Tõld nõksatab — ja rudinal 
voor otsaga on tanumal, 

«Jää jumalaga, kallis kodu! 
Kas näen sind veel?» Ja sedamaid 
on Tanjal pilk täis pisaraid. 


XXXIII 


Kui avaramalt seisma seame 
kord hariduse tähiseid, 

siis (filosoofidelt me teame: 
pooltuhat aastat pärast meid) 
on hoopis hõlpsam teha reise. 
Siis igast paigast ikka teise 
viib Vene riigis kivitee. 
Raudhiiglastena üle vee 
kaarjalgu sirutavad sillad. 
Mäe kaljupõues, vete all 
hulljulges võlvis kõminal 

on kihutamas tõllad-killad 

ja igas jaamas kogu maal 
on ristirahval kõrts-lokaal. 


XXXIV 


"Teed on meil halvad. Sillad katki. 


Mis pinn on poris plagada! 
Postjaamas kirbud-lutikadki 
ei lase üldse magada. 
'Toaseinal tore hinnakiri. 


vaid silmakirjaks ripub seal. 
'Tõld sepikotta vahepeal! 
Ennäe! Kükloop on ääsi taga. 
'Ta turgutab veel vastu ööd 
liig haprakest euroopa tööd 
,mas vene vasaraga 

ning õnnistab me teid ja maid 
»ja kodukraave-konaraid. 


KRXXV 


Seevastu talvel kihutage! 
Külm 'sillutab siis maa ja vee. 
Laudsile nagu mõttelage 
moelaulu tekst on talitee. 

Siis troikal nagu puudub raskus, 
me postipoisil torm on taskus 
ja verstadki — eks vilksa need 
kui aiaroikad piki teed. 

Kuid kahjuks pidas Tanja ema 
posthobuseid liig kulukaks. 
Teereisile jäid nädalaks 

ta oma kronud kohmitsema 

ja Tanjale see sörkiv samm 
näis päevast-päeva igavam. 


XXXVI 


Kuid vaateväljal valevaina 
ju Moskva müürid viirgavad. 
Kuldristid, kellatornid aina 
kui tuleokkad kiirgavad. 
Küll, vennikesed, oli kena 
mäelt vaadata kord uudisena 
kesk aedasid neid otsatuid 
paleesid, kupleid-kirikuid! 
Kuis leinasin ma teises linnas! 
Kuis igal elukäänakul 

sa, Moskva, olid meeles mul! 
Mis li-keeli vene rinnas 
see nimi koondab-kajatab! 
Kui paljustki see pajatab! 


XXXVII 


Park. Peetriloss... Mis uhket 
rangust 

veel praegugi ta rühis on! 

Siin õnnetipul enne langust 

jäi ootama Napoleon 

maas põlvitavat Moskva linna. 

Ei läinud minu Moskva sinna! 

Ei pakkunud ka oma pead, 

ei Kremli võtmeid, meelehead. 

Ei pannud pihku kärsitule 

autahtjale ta toredaid 

kuldpeekreid, pidukarikaid. 

Ta pani tubrutama tule! 

Siit vahtis peru sangar neid 

laustules linnakatuseid. 

XXXVIII 


Jää meenutama järelsoole 
suurt kuulsustähe kustumist, 
sa sünge loss!.,. Nüüd linna 

poole! 
Teevaldas paistab... Sõidukist 
ju mööda vilguvad kui pildid 
Tverskajal majad, putkad, sildid, 
teekäijad, rätikandjad, reed, 
puud, poisijõnglased, paleed, 
laod, kasakad, portaalid, sarad, 
veovoorid, kloostrid, rohupoed, 
vitriinid, peeglid, riidemoed, 
lõukoerad väravatel, tarad, 
siin torn, seal kuldakuppu-kell 
ja hakiparved ristidel 


XXXIX. XL 


"Tund-kaks »veel sörki ja galoppi — 
siis Haritoni tänaval 

tõld käänaku teeb kõrvalsoppi 

ja peatub trepi lähedal. 

Siin ongi haige sugulase, 

hea tädikese eluase... 

Näe, satter lõhki, laubal tukk, 
peos vardakott ja vikkelsukk, 
kalmõkk neid võtab vastu... Samas 
ju tädigi on elevil: 

ta nutab-naerab diivanil — 

ja teineteist on teretamas 

nii rõõmukalt, et rõkkab saal, 

kaks rauka nagu noorusmaal. 

XLI 


«Aline!» — «Pachette! Cousine! 
Sõbranna! 

Kui ammu! Keda näha saan! 

Kas jääte kauaks? Mahti anna! 

See on kui uni! Kui romaan!» 

«Siin on mu tütar...» — «Tule siia, 

Tatjana!... Nutan üleliia... 

Oot las ma pühin silmist vett...» 

«Mu ingel! Kullake!» — «Pachette, 

kas mäletad veel?» — «Mida? Keda?» 

«Tead, Grandisoni?» — 
«Grandison?,.. 

Oh Grandison!... Jah, kus ta on?» 

«Ma jõulureedel nägin teda. 

Siin istus ta mu sohva ees. 

Poeg on tal juba naisemees... 


XLII 


No küll on lust ja kena lugu, 
kui homme juba varaku 

näeb, Tanjat kõik me selts ja sugu! 
Ma puuduma pean paraku. 

Ka rõõm on mulle juba raske. 
Kuid läki puhkama! Eks laske 
nüüd unesõba silmale. 

Mis olen veel maailmale 

ma kulutükk ja vana krõbi? 
Ei elamist, ei olemist... 

Mis jõledus ja viimne rist 

on raugapõli, kopsutõbi, 

hull köhapiin ja õhupõud... 
Oh sõbrad, otsas on mu jõud!» 

XLIII 


Kui liigutav on põdejanna! 
Kui südamlik ta sõnavool! 
Uus ümbrus aga und ei anna 
'Tatjanale veel tädi pool. 

Kõik ahistab siin isemoodi. 
Kõik võõrastab. Ta vürstlik voodi 
on atlasskardinate all. 

Ei, kodus oli parem tal. 

Öö kulub... Kellakuminaga 
ju virgub linn ja rühmab taas. 
Ka Tanja tõuseb. Kus on aas, 
kus avarused akna taga? 

Neid polegi. Ta ees on hall 
ptanktara, tõllakuur ja tall. 


XLIV 


Nüüd käes on külaskäigu-päevad. 
Nüüd langud lausa priiskavad. 
Kõik lelledki Tatjanat näevad 

ja vanatädid kriiskavad: 

«Oh vader! Vaadake ka teie, 
kui pikk on Tanja! Sa mu meie! 
Ma jootsin teda lusikast! 

Ma tantsitasin mudilast! 

Ma tutistasin piripilli! 

Kui ammuke ta patsi lõi! 

Mu pihust piparkooki 

Ja tädid nihutavad prilli, 
kurb-masenduse-muie suul! 
«Küll aastad lendavad kui tuul!» 


XLV 


Kuid nende näod ja nende tavad 
on endised ka vanas eas. 

Veel hõljuvad ja hillerdavad 
neil samad pitsitanud peas. 

Veel võõpab end Lukerja Lvovna, 
veel valetab Ljubov Petrovna, 
juhm lell on sama vanatoi, 

ja ihnuskoi on ihnuskoi. 

Veel tädi Pelagejal ikka 

on sama sõber, sama prees 

ja sama mops ja sama mees, 
kes ikka nagu ajapikka 

veel ahmib, nii et pingul vest, 
head klubirooga, -märjukest. 


XLVI 


Kuid nende tütred on veel tasa. 
Need Moskva noored graatsiad 
Tatjanat kasvult-kaunildasa 
kõik silmadega sirvivad. 
Ei-nende kahvatu kaaslanna 
täit ilumõõtu välja anna: 

ta on provintslik nii ja naa, 
kuid kena, salata ei saa... 
Noordaamidel on oma tavad. 
Nad suudlevadki sedamaid 

kõik Tanjat, koos ta kiharaid 
uutmoedi üles kehitavad — 

ja juba kõik need lapsesuud 

on vestmas armust, mida's muud. 


XLVII 


Neil hääled helisevad hergelt, 
õrn tunne sulab sõnadeks. 
Ilmsüütut juttu vürtsib kergelt 
ka kenakene keelepeks. 

Neil südamel on ballid, sõidud, 
sõbrannade ja enda võidud, 
kraps vallatus ja kräbe lust 
nüüd kuulda Tanja saladust. 
Tatjana — ta ei saa neist aru 
ja vaikib. Üksiäranis 

ta südames on suluksis 


hell pisar, tume tundemaru, 
ta õnn, ta vaikne unemaa... 
Ta sellest kõnelda ei saa. 


XLVIII 


Nüüd saalis tahaks kuulatada 
ta üldist, vestlust üheskoos. 
Kuid heldeke, mis ebel vada 
seal teistelgi on täies hoos! 
Kõik nende jutt on maotult mage, 
tömp, ladvata ja mõttelage — 
nad laimavadki mannetult. 
Ka huupi, üleannetult 

ei särtsa sõnasädet kustki. 
Neid midagi ei eruta, 

nad naermagi ei peruta — 

ja päris prisket rumalustki 
ei leia sinust otsiv silm, 

sa tühimeelne suurmaailm! 


XLIX 


Arhiivi-noorukid kõik mestis 
peent naerumuiet varjavad 
ja miskipärast isekeskis 
Tatjanatki nüüd sarjavad. 
Kuid keegi hale-haruldane 
poolnarr või pärisnarrilane, 
kes teda ideaalseks peab, 
eleegiat ju kokku seab. 

Ka Vjazemski sai tädi majas 
Tatjanaga kord tuttavaks. 
Nad siiralt vestlesid, need kaks — 
ja kõrvad kohe kikki ajas 
neid vahtides üks vana pents 
võltslokkidega ekstsellents. 


L 


Kus ulub-kõmab kõuekeeli 
Melpomene ja silmavees 
kuldmantlit vehib hullumeeli 
ükskõikse vaatesaali ees, — 
kus tukkuma jääb üleliia 
talts-tasakaalukas Thalia, — 
kus (nagu muiste teil ja mul) 
ka tänapäeva publikul 

lööb süda takti tantsuloole, 
kui kepsuhoos on ikka noor 
Terpsichore ja haldjakoor — 
seal pöördumas Tatjana poole 
ei olnud kade daamiprill, 

ei kiiker-klaasid keigaril. 


LI 


Kuid juba mürtsub, kihab, kärab 
ta ümber Aadliklubi ball. 

Siin kumab kuld, siin võidu särab 
õrn siid ja lühtrite kristall. 

Siin alati võib näha õiget 
salongilõvi vestilõiget. 

Siin kõik on lihvitud: parkett, 
samm, sõna, jultumus, lornjett. 
Siin keerlemas on kerged paarid 
ja daamihinges tõuseb torm, 

kui — seljas uhke univorm — 
siin sisse sajavad husaarid, 

et, naerda, võita, jaurata 

ja* jälle ära aurata. 


LII 


Ööl tähti täis on taevakallas 
ja Moskvalvon ta graatsiad. 
Kuu aga kõrgel õhuvallas 
näib kaunim kui ta sõsarad. 
Nii käib ka oma helkjat rada 
see, keda lauldes ülistada 

ei tohi-tihkagi mu suu. 
Maaterale kui kumav kuu 

ta võluvaade välkab kiiri. 
Mis tundelõõska varjab tal 
rind udendava loori all! 

Kuid vaiki! Üle põrmupiiri 
ju lendab värss — miks algad uut? 
On makstud hulluse tribuut! 


LIII 


Lärm. Tantsijate tormav ahel — 
galopp, masurka... Valsiring... 
Tatjanat kahe i vahel 

ei märkagi siin ükski hing. 
Kuis rusub teda naerulagin, 

see suurmaailma sigin-sagin, 
torm ilumöll ja tore saal! 

Ta unelmad on j 

kesk vaeseid külainimesi, 

kus õõtsub õhu elevil 

maas kastehein ja kesalill, 

kus oja voolab hiljukesi 

ja pimehaljad on alleed, 

kus ristusid kaks eluteed. 


LIV 


Ning järjest kaugem, järjest kenam 
näib unelmas ta noorusmaa. 
Sel ajal aga silmi enam 
Tatjanalt pöörata ei saa 
üks uhke kindral. id kähku 
neist pilkudest said juba sähku 
ja müksavadki kavalalt 
Tatjanat pakki-palavalt: 
«Sa vaata vasemale ruttu!» 
«Mis on seal?» — «Vaata, ole kraps! 
muudkui vaata, kulla laps! 
Näe, seisab... läks... nüüd ajab 
juttu 
ja vaatas — vilksti! — vahepeal...» 
«Kes nii? See tüse kindral seal?» 
e 

LV 


Mu armas Tanja! Igal juhul 
ma soovin õnne — kuigi vist 
pean sekka punuma sel puhul 
paar sõnakest Oneginist: 

Suur eepiline muusa! Lase 
mind laulda noore kangelase 
lahktujudest ja lauluhoos 

teel püsida nii pikas loos. 

Oh õnnista mu vaimuwvilja, 
kepp mulle rännuks pühenda, 
mu jalatäisi lühenda! 

Kanäe, mis kandamit nii hilja 
veel: klassitsismile ma viin — 
kuid vana võlg — proloog — on siin! 


KAHEKSAS PEATÜKK 


Fare thee well, and it for ever 
still for ever jare thee well. 


Byron 


Sel ajal, kui Lütseumi aias 

ma õilmitsesin puude all 

ja lugesin, lektüürimaias, 

küll Apuleiust õhinal, 

kuid mitte Cicerot — sel ajal, 
kui sahiseval pargirajal 

lind luikas, viras vetepind — 
ma tundsin: muusa otsib mind. 
Mu vaikne koolipoisituba 
nüüd säras lauluvalguses. 
Noor muusa lõõris alguses 

kui laps, ent varsti helkis juba 
ta lauludes ka õnneaim 

ja vanapõlve vapper vaim. 


II 


Nii lõime luuletiivad valla. 
Maailm tõi lahkelt loorbereid 
ja kuulas. Minnes kalmu alla, 
hallpea Deržavin märkas meid 
ning õnnistas 


III 


Ja mina, kes ma isemahti 
vaid kirekäšku kuulasin, 
hing-süda hulkadele lahti, 
neil trallamitel tuulasin, 
kus kõnekõued kärgatasid, 
öist korravalvet ärgatasid. 
Mu lõbus muusa laulis neil 
ilmohjamata lõkkareil 


kui noor bakhant kesk pidukära. 


'Ta ümber tiivaripsu lõid, 
koskvahutavast peekrist jõid 
kõik nooremad kui arust ära. 
Kui uhkelt olin elevil 

sel sõbräseltsi pilgaril! 


IV 


Ma kuulusin küll nende mesti, 
kuid mitte nende liitu... Mul 
tee lahkugi läks kaugelesti. 
Kui tihti raskel rännakul 

siis kuulsin muusa haldjajuttu! 
Ta Kaukasuses kappas ruttu 
Lenorena mu hobusel, 

viis kuulatama, helihell, 

mind Krimmi kaldal marumüha, 
kus merevood on metsik-priid, 
kus ikka ohkab nereiid 

ja kus maailma loojat üha 

on ülistamas ürgsel aul 

suur, sügav laine hümnilaul. 


V 


Moldäavias läks muusal meelest 
pealinna pillav elulaad. 

Ta võõrdus jumalate keelest. 
Kesk laia kurba lagemaad 

ta kuulas telgis kodutute 
umbvõõraid hääli, keeli, jutte — 
ja stepilaul sai aastateks 

ta südamele omaseks. 

Kõik muutus äkki. Pärast kõue 
nüüd muusalgi on teine samm, 
pilk mõtlikum ja valusam. 

Ta ilmus hiljuti mu õue 

kui nooruke provintsidaam, 

käes raamat — prantsuse romaan. 


Jevgeni Onegin 


VI 


Neilt aasadelt nüüd uudisena 
ta suurmaailma seltsi viin 

ja kogen kiivana, kui kena 
ta tulemine tundub siin, 

kui armsalt kesk aristokraate, 
aukandjaid, frante, diplomaate 
ta seisatab ja vaatab sealt, 
kuis külaline kõigepealt 

siin tõttab majaproua poole, 
kuis läbisegi liikvel nüüd 

on õhkjad-helkjad siidirüüd, 
kuis tumedana tugitoole 

seal ,piiramas, kus istub daam, 


on meesteparv kui pildiraam. 
> 


VI 


, Siin võlub muusat värvirikkus 
ja sujuv ühtlus: igal pool 
külm uhkus,»ränge rahulikkus 
ja kokkusobiv kõnevool. 

Siin harmoneerib noor ja vana. 
Kuid kes nii tusa-tumedana 
seal seisab valitute seas? 
Mis muremõtted on tal peas? 
Miks jääb ta jälle silmitsema 
täis hämmeldust neid härraseid 
kui tonte?... Ta ei tunne neid. 
On see Onegin?... Tõesti?... 
Tema! 
Mis on-ta ilmes? Valu? Spliin? 
«Kanäe, Onegin jälle siin! 

VIII 


Kas vigurdab ta nagu varem? 

Kes on ta nüüd? Kas eremiit? 

Kas variser või — veelgi parem — 
ehk patrioot? Kosmopoliit? 

Mis rolliga nüüd pärast reisi 

ta edvistab ja narrib teisi? 

Mis teeskleb ta maailma ees? 

Või on ta lihtsalt muhe mees 

just nagu teiegi ja mina? 

Ma ütlen, kõik see peru laad 

on vanavärki maskeraad 

ja kveekeri või Haroldina 

nüüd silmi lummata ei saa...» 

— Ta on te tuttav? — «Ei ning jaa.» 


IX 


— Kuid miks te olete ta puhul 
nii sallimatu? Küllap vist 
seepärast, et meil igal juhul 
on kõige kallal norimist? 

Et ikka naeru alla sattus 
noor kirglik ettevaatamatus? 
Et avar mõistus häirib meid 
ja tigedaks teeb juhmardeid? 
Et ikka selle ilma suuri 

nii paelub nigel keelepeks? 
Et peame sõnu tegudeks? 

Et kartes. narrust ja natuuri 
meist igaüks on õige mees 
keskpärasuse sõiduvees? 


x 


Õnn sellele, kes noorust maitseb, 
kes õitsema lööb õiekuul, 

kes elukülma eest end kaitseb 
ja küpseb nagu vili puul, 

kes veidrast aatest vähe küsib, 
salongipööbli hulgas püsib, 

kes noorena on frant ja keks, 
kuid saades kolmekümneseks 
kõik vanad vembud jätab maha, 
kes teeb karjääri ja partii, 

kes viimaks võlgadest on prii, 
kel raugana on au ning raha 
ja” kellest öeldakse: «Kui viks 
küll hällist hauani on X.» 


XI 


Kuis aga kürvastab see pime 
ja salvav. mõte südameid, 

et noorust ise narrisime, 

et paraku ta pettis meid, 

et kõik see tärkav hea ja hele, 
mis armas oli aimusele, 

on lennanud kui lehed puult 
oktoobrisajus allatuult. 

Mis piin on pidudel vaid süüa 
moepruuki pühaks pidades 

ja targu tagaridades 
ükskõiksena seal kaasa lüüa, 
kus teile võõras igal pool 

on kirekihk ja mõttevool. 


XII 


Kui suure lärmi lööjad seavad 
vaekausile te head ja vead — 

on hull, kui teesklejaks teid peavad 
ka taibukamad kavalpead. 

Nad kuulutavad eluajaks 

teid lihtsalt huupi-hullerdajaks 

või koguni mu deemoniks... 

Miks tusatses Onegin? Miks 

ei teadnud midagi ta hoolest? 

Ei olnud halli taeva all 

tööd, elusihti, naistki tal. 

Ta polnud aastategi poolest 

ju pärisnoor või haljas-uus. 

Kui vana siis? Kakskümmend kuus. 


XIII 


Duelli järel polnud kuski 

tal enam paigalpüsimist. 

Mis aitas rännurahutuski, 
priitahtlik reisivaev ja rist! 
Jäid maha metsad, künkahari, 
kus verine ja võigas vari 
meelt ahistas tal iga hetk. 

See tundlik, aga tüütu retk 
(mil sihtigi vist oli vaevalt) 
näis just niisama tuhm ja hall 
kui kõik maailmakamaral. 

Ta pöördus koju, lahkus laevalt 
ja oli samal õhtul veel 

kui Tšatski ballil ja dineel. 


XIV 


Ühtaegu pöörduv publik aga 

teed andes uudistama jäi 

noort ilmadaami, kelle taga 

käis uhke kindral püstipäi... 

Ei selles daamis olnud ühti 

liigteadlikku ja tehtud rühti, 

i rahutust, ei rutukust, 

i ülearust jutukust, 

i menukihku kibelemas, 

i kiirdi-kõõrdi käänapeid, 

ei võluvõtteid-vigureid... 

Kõik oli ühtne-lihtne temas 

ja comme il jaut,.. (Šiskov, mu 
4 pea 

siin tõrgub — tõlget ma ei tea.) 


XV 


Ta juurde*tülid suurel arvul 
moedaamid uhkelt elevil, 

õrn-arad neiud kikivarvul 

ja vanad mullad naerukil. 
Aupaklikuna oli samas 

end kas või kooldu kummardamas 
ta pilku püüdev meestering. 

Ja kuigi teda ükski hing 

ei pidanud vist iluimeks — 

ei leidnud temas terav silm 

ja ülinõudlik moemaailm 

ka kübet seda, mille nimeks 
aristokraatlik Inglismaa 

on andnud: vulgar..: (Ma ei saa... 

XVI 


Ei tõlkimine võta vedu! 

See teritatud sõnanool, 

mil epigrammis oleks edu, 

ei leiakski vist meie pool 

suurt usaldust või arusaamist...) 
Kuid kõnelgem nüüd meie daamist. 
Ennäe, ta istub lühtri all 

ja kuigi kaaslaseks on tal 

nii kuulus Niina Voronskaja, 

ei varjuta see nõtkelt-pikk 

noor Neevalinna nõiduslik 
piltilus pilgupimestaja 

me daami meeldiv-muretut 
üldilmet, üleolekut. 


XVII 


Onegin mõtleb: «Kuidas?... 
Tema? 

On's võimalik? Või silmapett?» — 

ja tundmatut jääb usutlema 

ta kiinduv-kipukas lornjett. 

Mis uurib ta seal ilmaaegu? 

See pole kolkalaps, kel praegu 

nii vilgas vestlus, nagu näib, 

Madriidi saadikuga käib... 

«Vürst, ütle mulle nüüd veel seda, 

kes on see daam seal, see brünett, 

kel peas on purpurne barett?» 

Vürst imestab. «Võin esitleda: 

see daam, see meie visavii 

on...» — «Kes?» — «Mu naine.» 
» «Kuidas nii? 

XVIII 


Sa oled siis... kas ammu juba?» 

«Jah, abielus. Aastat kaks.» 

«Kes on ta?» — «Larina. Kuid 

luba...» 

«Tatjana! ... Maal sain tuttavaks.» 

«Kuid luba nüüd...» — «Mul 
polnud aimu!» 

Taasleitud omakse ja kaimu 

vürst kauni kaasa juurde tõi. 

Vürstinna vaatab... Mis ehk lõi 

ta südames ka kihvatama, 

kui.heitunud, kui ärevil 

võis olla ta sel minutil — 

ta fmesse jäi siiski sama 

ilmhäirimatu mahe joon 

ja hääldegi seesama toon. 


XIX 


Ei surunudki*hambaid risti, 
ei kibrutanud kulmuäärt, 

ei punastanud kogunis 

ei kahvatanud karvaväärt... 
Küll tunnistas Onegin teda, 
ei tihanud ent küsitleda. 
Vürstinna päris kord või kaks, 
kas ta on tulnud kauemaks 
ja kodukandiski veel käinud. 
Vilks! vaatas poole sõna pealt 
siis vürstile ja oli sealt 

kui lennul inimvoogu läinud 
või tõllaga ju koduteel... 
Onegin seisis. Ikka veel. 

XX 


See daam — Tatjana? Tõesti? Sama? 
See, kellele ta ise just 

nii julge oli jutlustama 

maakolkas meeleparandust? 

See, kelle vastu oli kohe 

ta kord nii targutav ja tohe 

seal kaugel sirelite all? 

See, kelle käest on kiri tal, 

kus tundmusel on vaba voli? 

See halvakspandud, kurblik-tumm, 
see habras, hirvest arglikum 
Tatjana — kas ta tõesti oli 
Oneginiga praegu nii 

ükskõikne, pelgusestki prii? 


XXI 


Ta sõidab koju. Peagi unub 

ööpimeduses pidulärm; 

õhkõrna unekoelmut punub 

poolvirge, kerge hingehärm. 

On hommik. Vaevu virgunule 

toob teener kutse olengule. 

Vürst palub vastust kirja teel. 

«Tatjana juurde?... Täna veel? 

Oh taevas! Jah!» — Kuis on ta 
ärkvel! 

Kuis kribinal ja krabinal 

sulg paberil on lennus tal! 

Mis korraga nii tõtvel-tärkvel 

on külmas hinges? Trots? Või hell 

arm nagu elukevadel? 

XXII 


'Ta kogeb jälle päeva pikkust 

ja jällegi loeb tunde... Kell 

lööb kümme... Meel täis 
ennatlikkust, 

liig elevil ja eruksel, 

ta istub tõlda, sõidab, ongi 

ju päral... üksi kesk salongi 

Tatjana kõrval, sünk ja tumm, 

pilk rajupilvest rahutum. 

'Ta südames on pahur pelgus. 

Ta kogeleb. Ta vaatab veel 

ja näeb — vürstinna jahemeel 

on: lahe nagu taevaselgus: 

ei 'udupilvi ujuvil, 

ei kõuekõppu kusagil! 


XXIII 


Nad vaikivad: Kuid pole viga: 

mees tulebki sel viivul just. 

Ta meenutab Oneginiga 

mõnd vana vempu-vallatust. 

Naer. Võõraid saabub. Vestlust 
samas 

on vihavürtsid pipardamas 

ja sõna kargab kammitsaist. 

Siin pelgamata perenaist 

erk vaidluski käib mõnda puhku. 

Need polnud lääged jutujõed, 

ei tuhandeti kuuldud tõed 

ja tüütused — kuid muremuhku 

ei põrutanud pähe veel 

siin kellelegi särtsuv keel. 


e 

XXIV 


Siin olid vürstid ja vürstinnad, 
siin olid kindralite seas 

ka vanad vihased lõvinnad, 
näod kipras, tanuroosid peas. 
Siin olid kõikjal vajalikud 
puupead ja näod ja nägudikud. 
Siin oli tütarlapsi, kes 

ei naeratanud iganes. 

Siin oli vestlejate killas 

ka riigist rääkiv diplomaat, 
siin oli rauk aristokraat, 

kes naljapärleid nõnda pillas 
kui polekski neil otsa-äärt, 
mis nüüd on veidi naeruväärt. 


XXV 


Käes epigramm, siin oli kuri 

ja kõike sarjav See-ja-see, 

kel rikkus tuju Peterburi 
suurilmkond, suhkurmagus tee, 
uus udujutt, romaaniaine, 

tuisk, teiste aumärk, oma naine, 
eliidi labasus ja lust, 

pealinna petis trükimust 


XXVI 


See meelemadal mehikegi 

siin oli platsis niikuinii, 

kes albumites tölbiks tegi 

su peened pliiatsid, Saint-Priest. 
Nii lihvituna-lakituna 

kui roosa lihavõttemuna, 
pappinglike või -baleriin 

üks moediktaator seisab siin. 

Ja seal on teised, reisimehel, 

t tärklist iga sikk ja sakk, 
näolapp ja poos, kravatt ja frakk 
kui moežurnaali kaanelehel 

nii pips ja peps, et igaüks, 

kes vaatas — muigas: kehkenpüks. 


XXVI 


Kuid mu Oneginil on ainult 

üks nägemus nüüd köitmas meelt — 
ei vaikne Tanja kolkavainult, 

ei nukker neiu nurmeteelt, 

vaid keiserliku Neevalinna 

uus jumalanna, täht, vürstinna... 
Oh tänamatu, kergelt kraps 
ürgema Eeva lapselaps! 

Nii kuulad sa täis kiustekihku 
küü sosinat, ei mõtle muust 

kui salasohki õunapuust. 

Ei kuku keelukaup su pihku — 
noh teadagi: ei ole siis 

su paradiiski paradiis. 


XXVIII 


Kui majesteetlikuks on muutnud 
Tatjanat range-kõrge kraad! 
Kuis juba harjuda on suutnud 
peenlihviga ta loomulaad! 
Kuis kõik on teda imetlemas! 
Kes tihkaks otsida veel temas 
vaest, armunud ja üksildast 
Tatjanat!... Seda tütarlast, 
kes valvas tumeneval vaatel 
öötaeval kõrgelennulist 
kuud... unistas Oneginist 

ja ihkas käia tema saatel 

ka oma teed siin alamal 
maateral, mullakamaral. 


XXIX 


Arm alati on armas meile, 
kuid nooruses ta maruhood 
on sama soodsad südameile 
kui väljadele vihmavood. 

Neis valingutes, kui on kevad, 
nad uuenevad, haljenevad — 
ja elu and on esmauus 

me kiirtevihmjas viljapuus. 
Kuis aga kurnavad meid kired 
liig ahtrais hilisaastates! 

Nii vintsutavad laastates 

puid sügisvinged vihmavired. 
Nii vetelaukasse viib tuul 
poolsurnud lehti porikuul. 


XXX 


Jah, siiralt kuni silmaveeni 

hing igatsemas, hõõgvel pea, 

kui laps on armunud Jevgeni 
Tatjanasse ja muud ei tea. 

Ta sõidab jälle, tõttab suurde 
klaaskotta, sealt vürstinna juurde 
ja varjuna käib kannul tal. 

Mis õnnelikul õhinal 

Tatjana õlgadele laotab 

Onegin udupehme boa, 

ta kõrval kõnnib läbi toa, 

kätt riivab kuumalt, ukse paotab 
ja trüginas, mis kihab-keeb, 

eest nihutab lakeid-livreed. 


XXXI 


Kuid kõrge daam kesk ballikära 
ei märka»teda... Mis ka teeb 
Onegin — sure kas või ära! — 
daam koduski on sama leeb: 
kord poetab sõna, vahel kakski, 
kord vist ei märka sootumakski 
ta tulekut see mõtlik silm. 
Koketsust põlgab suurmaailm. 
Onegin koltub. Kuid ei .kustki 
veel ilmne daami osavõtt. 

Ju aimatakse halba tõtt. 

Ju kardab tohter tiisikustki. 

Ju sõovitavad sedamaid 

kõik tervisvett ja 'ravilaid. 


XXXII 


Kuid ei, ta reisida ei malda 
kuurorti — tal on pigem lust 
eelteadet saata varjuvalda 

ka enda sinnatulekust. 
'Tatjanat kõik see täbar lugu 
ei häiri. (Nii on õrnem sugu!) 
Miks põdeja ei taltu veel? 
Miks pihtima peab kirja: teel 
nüüd just Onegin armukirge, 
kui temale näis ikka pents 
nii asjatu korrespondents? 
Vist oli kannatus liig virge 
ta südames nüüd... Rida-realt 
siin on ta kiri täpipealt. 


ONEGINI KIRI TATJANALE 


Võin aimata, kuis haavab teid 
kurb saladus, mu kirjasaade, 
kuis teie põlglik-uhke vaade 
nüüd viskab vihasädemeid! 
Miks räägin siiski hingevalust? 
Mis ootan ma veel omapead, 
kui ainult kahjurõõmuks alust 
ehk annavad need kirjaread? 


Kord riivates te elurada 
ei tihanud ma usaldada 
te tunnet. Armast amelust 
mul polnud mõtteski te puhul: 
ei tahtnud ma ju mingil juhul 
käest anda vana väbadust. 

Veel midagi: meid lahku paiskas 
julm ohver, Lenski eluots... 
Kõik hellad alged rebis-raiskas 
mu südamest siis tuskav trots. 
Liig võõras kõikjal, kütketeta, 
ma õnnest mõtlesin ka nii: 

õnn — see on rahu. Olla prii! — 


Oh jumal! Kuidas küll sain petta... 


Ei! Vaikselt nagu varjupilt 
te kannul püsida ja samas 
ehk näha minut-minutilt 
te huulenurki naeratamas, — 
te pilgu paistel tajuda 
te hääleilmet, ilurikkust, 
kui Šurma sülle vajuda 
ja kustuda... oh õndsalikkust! 


Kuid võimatu! Nii otsin teid 

ma huupi kõikjal, pillan praegu 
, üksluise päeva pudemeid, 

kui pärast pikki ooteaegu 

te juurde juhus mind ei vii. 

Mu lõpp on raske niikuinii. 

Jah, selleks, et mu elupäevad 
veel vältaksid, on vaja mul 
eelteadmist ikka hommikul, 

et täna teid mu silmad näevad... 


'Te pilk on karm... Nii kardan 
just, 
et nüüd mu alandlikku malbust 
te vihkate kui viimast 'halbust 
ja ülekõlvu. kavalust. 
Oh kas te tunnete, kui kole 
on armuhellust ihata, 

kui janu jahutust ei ole! 

Siis teeselda veel tihata, 

kui tahaks pea te hõlma peita, 

ja kibedasti nuttes maas 

käed ümber põlvede teil heita, 
üht öelda teile taas ja taas... 
Seevastu häirimatul vaatel 

teid kõnetada, käidelda 

ja naerunäoga näidelda 
korrektset külmustki te saatel!... 


Ei! Otsas on mu elumald. 
Ma enam ei saa endast jagu. 
Kõik on ju selge. Otsustagu 
nüüd saatus — teie meelevald. 


XXXIII 


Ei tule vastust ega tule. 

Uus kiri. Süda valuhell, 

ta ootab, sõidab olengule 

ja kohtab kohe künnisel 
vürstinnat... Uh, kui jäiselt kale 
on korraga see pilk, see pale, 

kui halvustav see huulepaar! 

Nii uhkab külma põhjakaar! 

Nii hangetab kõik talihari! 

Kas tõesti näeb Onegin tõtt? 

Kus ärevus? Kus osavõtt? 

Kus nutuvine? Valuvari? 

Ta vahib-vaatab... Tühi vaev! 
Sel rangel näol on ainult raev... 

XXXIV 


Võib-olla väljendas ka pelgust 
see vihavägev daamisilm, 

et üsna ülearust selgust 

võib saada mees või suurmaäilm 
ta vembust, mida vaikselt varjab 
kaasteadja... Kuidas aga sarjab 
Onegin oma hullust, mis 

nüüd sumbuma peab suluksis!... 
Uks jälle pandud riiviketti, 

ta irdub ilmast nagu ; 

kui teda tüdimus kord viis 
kraedpidi koju kabinetti, 

kus oli samuti kui siin 

ta nurgaseltsiks pime spliin. 


XXXV 


"Ta luges jälle ühtejooni 

ja valikuta, käes Rousseau, 
Chamfort ja Gibbon ja Manzoni, 
Madame de Stašl, Bichat, Tissot. 
'Ta luges Herderit ja Bayle'i, 

ta luges läbi Fontenelle'i 

ja mõningaid me autoreid. 

'Ta muudkui luges — jah, ka neid 
me almanahhe žurnaale, 

mis aina õppust jagavad, 

mis praegu nõnda pragavad 

kõik minuga, kuid siiamaale 
mind ülistasid vahel nii... 

Hea küll, mü härrased, merci. 


XXVI 


Jah, ilmaelust eraldujal 

on käes küll draamad, küll esseed, 
kuid süda leinab, meel on mujal 
ja igatsus käib iseteed. 

Pilk raamatus, ta toolil tuges 

ja vaimusilmadega luges 

muid ridu nüüd... üht muinasteost, 
mil polnud seletust, ei seost: 

seal astus aja sügavustest 

hall, hellameelne minevik, 

seal undas unepimedik 

küll ennetest, küll ähvardustest, 
seal tuhisesid tuulispead 

ja noore neitsi kirjaread. 


XXXVII 


Nii une unarule hoopis 

nüüd suisutas ta süda end 

ja vikervärvi lehti loopis 

ta ette mängur-mõttelend. 

Näe,. noormees lamab lumelohal. 

— Noh? surnud! — hüütakse ta 
kohal 

ja pildipale kustub-kaob. 

Torm kujutlus ta ette laob 

lipp-lapiti ju teised lehed: 

kord on seal võltsid-veetlikud 

moegraatsiad, kord reetlikud 


>. väärsõbrad, arad seltsimehed, 


kord kauge aed, kord aknakaar 
ja tema... tema silmapaar... 

XXXVIII 


'Ta muud ei kuulnud, muud ei 
näinud 

ja olekski sel ummikteel 

vist unistades hulluks läinud 

või muutunud poeediks veel. 

Nii tunduski nüüd esialgu, 

et erivärki värsijalgu 

on eraldama üsna kraps 

mu taipamatu koolilaps... 

Või viibis värsireegliteta 

ta viimati siis luulemaal, 

kui kamina ees, käes žŽurnaal, 

ta ümises kord Benedetta, 

kord*Idol mio nii tasa — ning 

tal tulle kukkus tuhvelking? 


XXXIX 


Karm pakane'kaob ajapikka, 
lõotalv on juba tulekul — 

ja tema, tema polnud ikka 
veel surnud, veel poeet või hull. 
Ei tuhmis kambris olla taha 
ta kevadel! Nüüd lõpuks maha 
jääb tuhkav kamin, tugitool. 
Nii otsehooga nagu nool 

saan lendab piki Neeva kallast. 
Õrnsinist prigu-pragulist 

jääd enne vetelagumist 

on helgitamas õhuvallast 

erk päike. Porisena maast 
kaob lumelopp ja talisaast. 


š 

XL 


Ent kuhu marutab ta minna? 

Kas vana igatsus ei vii 

mu veidrikku ehk jälle sinna?... 

Jah, teil on õigus. Täpselt nii. 

Saan peatubki... Ei kippu-kõppu. 

Klaaskoda. Saal... Nüüd käigu 
lõppu! 

Ei ühtki hinge... Paokil uks... 

Miks kohkub ta nii kahvatuks? 

Toas istub üsna hiljukesi 

vürstinna, ehtimata veel, 

näol väsimus ja muremeel, 

käes kiri, põsil nutuvesi 

nii nõrgumas ja nähtaval 

kui haljad nired allikal. 


XLI 


Mis valu varjavad need seinad! 
Mis kannatab vürstinna!... Need 
on endise Tatjana leinad, 
on' vaese Tanja silmaveed! 
Kaaskahetsuse viimses valus 
maas juba põlvitas ta jalus 
Onegin — tumm ja tõsine, 
nii tuhm, nii põdu-põsine 
kui varjuvalda varisemas. 
Vürstinna vaatab... väratab, 
kuid juba silmi säratab 
tal teine helk. Ju virgub temas 
kõik tuttav-armas tundepiin. 
Hell tütarlaps on jälle siin! 

a 

XLII 


Ei, ta ei sõitle, toast ei tõtta, 
ei märka — meeles mahajätt — 
neilt ahneilt huultelt ära võtta 
veel kaua oma rauget kätt... 
Hing unemaal, ja samal ajal 
pilk pimesilmi-põlvitajal, 

ta sõnas lõpuks longuspäi 

ja tasa: «Tõuske nüüd. Mul jäi 
üht ainult öelda avameeli, 
Onegin, on teil meeles veel 
see tund, kui kuulasin alleel 
te õpetust kord õhtu eeli 

nii vaikselt, nägu nutumärg? 
Nüüd minu käes on kõnejärg. 


XLIIL 


' Eks olnud ma ehk sellal kenam, 
kui salasund mind sinna viis? 
Eks veidi nooremgi? Veel enam: 
ma armastasin teid, Kuid siis 

te pöördusite külmalt ära. 

Mis elevust või elusära 

võis andagi mu lihtne arm? 

Kui kalk te olite! Kui karm! 
Mul otsaees on hirmuhigi, 

kui meelde turgatab veel nüüd 
see targutus... Kuid mingit süüd 
mu ees teil pole ometigi. 

Te põlgasite püüniseid 

»ja ebatõtt... Ma tänan teid... 


XLIV 


Onegin, kolkas hiljaaegu 

ei meeldinud ma teile... Miks 

te kiusate mind nüüd?... Et 
praegu 

te silmis olen erandiks? 

Et mul on mõju nüüd ja rikkust? 

Et kohtama pean avalikkust? 

Et sõjasandiks tehtud mees 

on armualuseks palees? 

Et käime kõrgustega läbi? 

Et väe ja võimu tippudel 

nii helekuri kõmukell 

nüüd kohe kuulutaks mu häbi, 

ja suurmaailma keelepeks 

teid seda enam imetleks? 


XLV 


Oh, kui teil hingepõ! 
on aimu oma Tanjast veel — 
siis teadke: teie teravuski, 
te külmus, karmus, pahameel 
ei osataks mind eluilmas 

ji ee pisar teie silmas, 
te kirjad, nüüdne teguv A 
Ma olin seekord laps. Kuid siis 
jäi kübe austustki te rindu... 
Miks aga põlvitate maas 
mu jalus nüüd?... Miks taas ja 

s taas 

mind kütite kui metsalindu? 
Kas tõesti aruohjad viis 
teil käest nii alandav kapriis? 

XLVI XLVIII 


Mul pöörast uhkust pole vaja. Ta lä . Mis tormikahju tegi 
Mis aitab hiilgav elulaad, E see pihtimus kui piksenool 

mu mühav ball, mu moodne maja? me sõbra südames! Kui segi 
Onegin, kõik see maskeraad kõik pillas kõu! — Kuid ukse pool 
on endapett või veelgi vähem. ju kõnnib kõrakannustega 

Ma tean, mis oleks mulle lähem "Tatjana mees. Me siin ei sega 
kui kõrge seltskond, kõrged laed: mu kangelast, kes lugejal 

kimp raamatuid, mu metsik aed, nii tuhiseva taeva all 

me vana madal eluase, kaob silmist kauaks... igavesti. 
kus esmakordselt nägin teid, Eks elupäevi teil ja mul 

ja surnuaed kesk sireleid, ju kulunud sel rännakul 

kus 'vagusam on varjuldase ta seltsis küllalt kenakesti. 
raeremmelga ja risti all Nüüd ometi kord paistab maa. 
mu vaese mang ligidal... Me laev on sadamas, Hurraa! 


XLVII 


Õnn... oh kui lähedal see oli!... Jah, lugeja, jumalaga 
Kuid läksin mehele ja mul kui sõber siiski! Mida just 
nüüd valikuks ei ole voli. e jaksid sa taga 

Mis jäi mul üle, õnnetul, ja otsiksid mu raamatust — 
kui nuttes keelitas mind ema... kas paeluvad sind pildikujud, 
'Te peate, palun, taganema noorpõlve tundmused ja tujud, 
nüüd jäädavalt mu eluteelt. lendsõnad, okkad, leebed read 
Te süda on täis isemeelt, või puhtgrammatilised vead — 
kuid aus ja uhke... Jumalaga! säh, soovin lahket leiulõbu, 

Ei saa ju otsast alata. et meeles-mõttes kandmiseks, 
Mis olekski mul salata? artiklis päheandmiseks 

Ma armastan teid. Omaks aga võiks pakkuda paar viljakõbu 
mind "juba: hoiab keegi muu 4 ehk sullegi mu suleti 


ja temale ma olen truu.» Nüüd aga lõplikult adjöö! 

Jää terveks, veider seltsiline! 
Ja sinagi, mu ideaal! 

Ja sinagi, mu alatine 

nii erkvel töö! Kui luulemaal 
te seltsis jäin ma unarule — 
mis õnn see oli laulikule! 
Onegin ja mu imehell 
"Tatjana... Kaugel kevadel 
said mulle läbi sumehalli 
ööudu korraga need kaks 
poolaimamisi nähtavak: 

kui keset maagilist kristalli 
end ilmutas kui hele viir 
romäani vaba vaatepiir. 


LI 


Need kaaslased, need sõbrad aga, 


kes kuulasid»kord õhinal 
algstroofe pidulaua taga, 


on kaugel nüüd või kalmu all.. 


Onegin sai veel uusi jooni. 
See kaunis, kelle tundetooni 
on mu Tatjanas tabatud... 
Ka tema! Põrmu rabatud! 
Õnn sellele, kes peole kappab, 
kuid peekrit põhjani ei j00, 
kes elu pika proosaloo 

veel enne lõppu kinni lappab 
ja lahkub. Äkki. Nõnda vist 
kui mina siin Oneginist. 


KOMMENTAARID 


Selle värssromaani mustandile märkis Puškin 1830. aasta sügi- 
sel daatumid: 9. mai 1823, Kišinjov — 25.—26. sept. 1830, Boldino. 
Viimane kuupäev aga ei tähista teose lõplikku valmimist. Nii on 
Onegini kiri Tatjanale kirjutatud Tsarskoje Selos 5. oktoobril 
1831. Algselt sisaldas «Jevgeni Onegin» 9, avaldamiseks mõeldud 
peatükki. X peatüki, milles oli antud dekabristliku liikumise kroo- 
nika, põletas Puškin Boldinos 19. oktoobril 1830. a. ära, kirjuta- 
des selle eelnevalt salakirjas ümber üksikuile lehtedele; neist on 
meie päevini säilinud vaid üks leheke ja mõned katkendlikud 
mustandid. 

Romaan ilmus üksikute peatükkide kaupa ammu enne lõplikku 
valmimist. Esimene peatükk pääses trükki 15. veebruaril 1825, 
teine — oktoobris 1826, kolmas — oktoobris 1827. Neljas ja viies 
peatükk avaldati ühiste kaante vahel 1828. aasta veebruaris, Kuues 
peatükk jõudis lugejateni sama aasta märtsis, seitsmes — 1830. 
hasta märtsis ja viimane — 1832. aasta jaanuaris. Eri raamatuna 
ilmus romaan 1833. aasta märtsis. «Jevgeni Onegini» II trükk 
(1837. aasta jaanuaris) oli ühtlasi Puškini viimaseks teoseks, mis 
ilmus autori eluajal. 


spigraafi tõlge: Peale valdava tühimeele oli temas ka veel seda 
iselaadi uhkust, mis võib-olla petliku üleolekutunde õhutusel sun- 
nib sama ükskõikse avameelsusega kõnelema nii oma headest kui 
ka halbadest tegudest. Erakirjast. (Pr. Kk.) 


ESIMENE PEATÜKK 


Epieraat on võetud Puškini sõbra, vene kirjaniku vvürst 
A. Vjazemski (1792—1878) luuletusest «Esimene lumi» (1819). 
stroof 

Zeus — peajumal kreeka mütoloogias. 

«teeb liiga kare põhjamaa. — Puškin on siia lisa- 
nud märkuse: kirjutatud Bessaraabias. — Teatavasti saadeti 
poeet poliitiliste luuletuste pärast 1820. aasta mais Peterburist 
välja, algul Jekaterinoslavi (praegune Dnepropetrovsk), hiljem 
Kišinjovi ja Odessasse. 


TII stroof 
Madame (pr. k.) — proua. 
Monsieur (pr. k.) — härra. 
Monsieur VAbbe (pr. k,) — härra preester. 
IV stroof 
dandy (ingl. k,) — keigar, moenerr, frant. 
VI stroof 
vale (lad. k.) — «jumalagal», «hüvasti!» 
«Aeneis» — rooma luuletaja Publius Vergilius Maro (7055 


19 e.m.a.) eepos. 
Juvenalis (umb. 50—125) — rooma poeet-satiirik. 


VIL stroof 
Homeros — muinas-kreeka vanim luuletaja, eeposte «Tliasä 
ja «Odüsseia» autor. 
'Thebkritos — kreeka poeet (umb. III saj. e. m. a.), idüllide 
autor. % 
Adam Smith (1723—1790) x — inglise majandusteadlane) 
kodanliku poliitökohoomia loojaid. 

«VIIL stroof 
Publius Ovidius Naso (43. e. m. a. — 17. m. a, j,) — roomä 
luuletaja, elas väljasaadetuna Musta mere ääres, kus ka suri: 
Puškin vihjab siin tema teosele «Ars amandi» («Armukunst»)4 

XII stroof 
Faublas -r- prantsuse kirjaniku L. de Couvray (1760—1799) 
romaani nimikangelane. 

XV stroof 
bolivar —. XIX sajandi algupoolel moes olnud järeline: 
kübar (Lõuna-Ameerika riigitegelase S. Bolivari järgi). 
bregee — prantsuse kellassepa A. L. Breguet' (1741—1823) 
poolt konstrueeritud erilise signaalmehhanismiga taskukella 
nimetus. 

XVI stroof 
P. P. Kaverin (1794—1855) — kaardiväeohvitser, Puškini 
sõber. 

XVII stroof 
entrechat (pr. k.) — teat. balletisamm. 
Kleopatra, Moina, Phaedra — tragöödiate kangelan= 
nad; missugusest lavateosest Kleopatra puhul juttu, pole 
teada; Moina — vene'kirjaniku V. A. Ozerovi (1769—1816) trä= 
göödia «Fingal» (1805) naispeategelane; Phaedra — D. Stei= 
belti (1765—1823) poolt J. B. Racine'i (1639—1699) ainetel loodud 
ooperi naiskangelane; ooper lavastati Peterburis 1819. aastal, 

XVIII stroof 
D. 1. Fonvizin (1745—1792) — vene kirjanik, komöödia 
«Äbarik» autor. 

J. B. Knjažnin (1742—1191) — vene luuletaja ja näite- 
kirjanik. Š 
J. S. Semjonova (1786—1849) — vene näitlejanna, kuulus 
traagiliste osade kehastaja. 
P. A. Katenin (1792—1853) — luuletaja, draamade tõlkija 
ing kriitik, Puškini sõber. 
P. Corneille (1606—1684) — prantsuse klassikalise tragöö- 
raj 
A. Šahhovskoi (1777—1846) — vene näitekirjanik ja 
. Puškin iseloomustas teda järgmiselt; üsna nuti- 
2, kes seltskonnas viibides > naljakat ja komp- 
litseeritut tähele paneb, kodus üles kirjutab ja hiljem — kui- 
das aga juhtub — oma komöödiatesse sisse poetab. 
Ch, L. Didelot (1767—1837) — kuulus ballettmeister Peterburis. 

XIX oof 
Terpsichore — üks üheksast muusast kreeka mütoloogias, 
tantsukunsti kaits 

XX stroof 

1. Istomina (1799—1848) — kuulus baleriin Peterburis. 
s — tuultejumalus muinas-kreeka mütoloogias. 


Rousseau (1712—1778) — prantsuse kirjanik ja filosoof. 
- Grimm (1723—1807) — prantsuse diplomaat ja filo- 


7 stroof 
J. Tšaadajev (1794—1856) vene kirjanik ja filosoof, 
ni sõber; -Puškini-aegse dändismi silmapaistvaim esindaja, 
kes ühe kaasaegse sõnade järgi «oskas riietumiskunstile pea- 
egu ajaloolise tähenduse anda». 
XKVI stroof 
antaloonid (pr. pantalons) — pikad meestepüksid. 
lee (pr. gilet) — vest. 
aeg-ajalt Akadeemia' suurt Sõnastikku 
vida» — Puškin vihjab 1789. a. ilmunud «Vene Akadee- 
mia Sõnastikule», mille eessõnas märgitakse, et sellest on välja 
jäetud ?kõik võõrsõnad, mis sisse toodud ilma vajaduseta». 
XXVIII stfoof % 
Kavalegardideks nimetati Vene tsaari ihukaitsjaid ja 
auvahtkonda. A. 1800 kujundati »kavalegardidest üks ratsa- 


kaardiväepolk. 0, 


XXXII stroof 
Terpsichore — vt. märkus XIX stroofi juurde. 
XXXIII stroof 
Armiida — Puškini-aegses kirjanduses sagedasti tar itatud 
poeetiline nimi, pärit itaalia luuletaja Torguato Tasso (1544 
1595) poeemist «Vabastatud Jeruusalemm». 
XXXV stroof 
Ohta — Peterburi eeslinn. 
wasisdas (pr. vasistas) — õhuaken. 
XXXVIII stroof 
spleen (ingl. k.) — raskemeelsus, elutüdimus. 
Childe Harold inglise luuletaja G. N. G. Byroni (1788 
1824) poeemi «Childe Haroldi palveränd» (1812—1818) kanges 
lane. 
XLIIL stroof 
J. B» Say (1767—1832) — prantsuse majandusteadlane. 
J. Bentham (1746—1832) inglise jurist ja filosoof. 
XLVIII stroof 
nii kuis peeet on... end kirjeldanud värssi 
, des.» — vihje M. N. Muravjovi (1757—1807) luuletusele, 
XLIX stroof 
Brenta jõgi Põhja-Itaalias. 
«...mu südamesse laulnud on sind kõrgil kand-= 
lel Albion» — Albion — Suurbritannia arhailine kelti= 
keelne nimi; Albioni kõrk kannel — Byron. Puškin vih= 
jab Byroni 'poeemile «Childe' Haroldi palveränd», mille IV. lau= 
lus kirjeldatakse Veneetsiat. 
Fr. Petrarca (1304—1374) — itaalia luuletaja. 
roof 
«— Mu Aafrikas...» — Puškini emapoolsed esivanemad 
olid pärit Aafrikast. 
LV stroof 
[Dotce] far niente (it) — mõnus jõudeolek, mittemidagi-tege=, 
mine. 
LVII stroof 
Salgir — jõgi Krimmis. 
«.. nii luulesse läks mägismaal noor tütar= 
laps, mu ideaal» — Puškin vihjab siin oma poeemidele 
«Bahtšissarai purskkaev» ja «Kaukasuse vang». 


'TEINE PEATÜKK 


0 rus (lad. k) — Oh provints! Tsitaat rooma luuletaja Guin- 
tus Horatius Flaccuse (65—8 e. m. a.) «Satiiridest», O Pycb 
(vene k.) — Oh Venemaa! 

I stroof 
drüaad — metsanümf muinas-kreeka mütoloogias, 

V stroof 
farmasoon — vabamüürlane, moonutatud kuju prantsus- 
keelsest sõnast franc-magon. 

XXVII stroof 
maia (Vene. k,) — njanja, lapsehoidja. 

XXIX stroof 
Jean Jacgues Rousseau — vt. märkus 1 peatüki XXIV 
stroofi juurde. 

S. Richardson (1689—1761) — inglise kirjanik, omal a 
paljuloetud romaanide «Pamela» (2 köidet, 1740), «Clari 

(7 köidet, 1747—1748) ja «Sir Charles Grandison» (6 köidet, 
1753—1754) autor. 

XXX stroof 
Grandison — $. Richardsoni romaani «Sir Charles Grandi- 
son» (vt. eelm. märkus) peategelane, kõigi vooruste kehastu 
Lovelace — tegelaskuju sama autori romaanist «Cla 


cousine (pr. k.) — kusiin, nõbu, onu-, lelle- või täditütar. 
gardist (pr) - ardiväelane. 

XXXII stroof 

raseeris laupu...» — seda tehti pärisorjadel nekru- 

tiksandmise puhul. 

XXXVI stroof 
brigadir — polkovniku ja kindrali vaheline sõjaväeline auaste 
Venemaal XVIII sajandil. 

XXXVII stroof 
«Poor Yorick!» (ingl. k) — Vaene Yorick! (Hamleti sõnad 
W. Shakespeare'i «Hamleti» V vaatuses kalmistul kojanarri 
pealuud vaadeldes.) 
<... haljast Otšakovi küldmedalit» — Otšakov oli 
tähtsaim Türgi kindlus Musta mere põhjakaldal, vallutati Vene 
vägede poolt a. 1788. 

XL strogi 
Lethe — allmaailma jõgi kreeka mütoloogias. 
Käsikirjas leidub veel Puškinile väga iseloomulik lõppstroof, 
mille ta aga trükis avaldamta jättis: 

s 

Kuid mõtlen teisestki finaalist, 
sest esikusse paraku 

vist pühib kammerneitsi saalist 
mu kägardatud raamatu, 

mil kaaneräbala ja randid 

on ära ind obskurandid, 
salongilõvid ja lakeid. 

Mu hindajad, ma tunnen teid! 
Hi ole mina esimene 

ja viimane siin päikse all, 

kes kuuleb, kuidas kõminal 

ta puhul mõni mehikene 
serveerib oma sõgedat 

ja nürimeelset kriitikat. 


, KOLMAS PEATÜKK 


Epigraat on võetud 't unustatud prantsuse luuletaja! 
J. Ch. L. de Malfilätre'i (1732—1767) poeemist «Narcissus Venust: 
saarel» (1767). 

Tõlge: Ta oli tütarlaps, ta oli armunud. 


stroof 
Phyllis (kr.) — XVIII sajandi karja telauludes sagedasti esi= 
nev (õnnetult) armunud tütarlapse nimi 
et cetera (ind, k) — ja nõnda edasi 
stroof 
Svetlana — vene kirjaniku V. A. Žukovski (1783—1852) 
samanimelise ballaadi (1812) peategelane. 
«. -madonnaga van Dycki maalil...» — vihje hol- 
landi kunstniku Anthonis van'*Dyck'i (1599—1641) maalile 
«Madonna põldpüüdega» Peterburi Ermita 

IX stroof 
«... Julie Wolmari arma atu...» — Julie Wols 
mar on peategelane J. J. Rousseau (vt. märkus I peatüki 
XXIV stroofi juurde) romaanis «Uus' Helois (1761); tema 
armastatu — Saint-Preux. 
«... noor de Linar. — balti-saksa päritoluga naiskir= 
janiku B. J. v. Krüdeneri (1764—1824) prantsuskeelse romaani 
«Valerie» (1803) peategelane. 
Malek-Adhel — tegelane prantsuse naiskirjaniku S. Cot= 
tin'i (1773—1807) romaanis"«Mathilde». 
Grandison — vt. märkused II peatüki XXIX ja XXX stroofi 
juurde. 

Werther — peategelane Joh. W. Goethe (1749—1832) romaa- 
nis «Noore Wertheri kannatused» (1774). 
X stroof 
Ju — vt. märkus eelm. stroofi juurde. 
Clarissa — vt. märkus II peatüki XXIX stroofi juurde. 
Delphine — prantsuse naiskirjaniku G. de Staöli (1766— 
1817) samanimelise romaani (1802) peategelane. 
XII stroof 
«...meil unes kummitab Korsaar, neid... Vai- 
mustab Sbogar, ...võlub Melmoth... Vampiir 
ja Igavene juut» — vihjed Puškini kaasajal menukaile 
ljuloetud teostele ning nende peategelastele: Byroni «Kor- 
(1814); Ch. Nodier” (1783—1844) '«Jean Sbogar» (1818); 
h. R. Maturin'i (1782—1824) «Melmoth» (1820); J. W. Polidor'i 
(1775 —1825) Vampiir» (1819); M. Gr. Lewis'i (1775—1818) 
Ambrosio ehk Munk» (1795). 
XXII stroof 
«Sa jäta lootus i Pb — vihje ü ireale itaalta lu 
(1265—1321) «Jumaliku komöödia» I osas 
ogni speranza [voi ehentratel»] — «Jätke 
siit sisse lähetel»] 
Puškin on siinkohal lisanud märkuse: meie tagasihoidlik autor 
tõlkis sellest suurepärasest värsist ainult esimese poole. 
VII stroof 
« «Meatahtlikuga» õrnas peos...» — mõeldud on 
A. J. Izmailovi (1779—1831) ajakirja «Blagonamerennõi» (ilm, 
1818—1826). Naturalisiliku stiili tõttu ei pidanud Izmailov oma 
teoseid daamidele sobivaks lektüüriks. 
XXIX stroof 
seefir-õhud (<krk. Zephyros — leebe edelatuule personi- 
fikatsioon Muinas-Kreekas) — õrnad läänetuuled. 
.--Bogdanovitši poeem...» — mõeldud vene kirjaniku 
I. F. Bogdanovitši (1743—1803) poeemi «Dušenka» (1775—1778). 
«tundliku Parny õrn sulg...» — vihje prantsuse 
poeedi E. D. D. Parny (1753 —1814) loomingule. 
XXX stroof 
«Sa «Pidude» poeet, oh tule!» — Puškin mõtleb siin 
oma sõpra, luuletaja J. A. Baratõnskit (1800—1844) ja tema 
poeemi «Peod» (1826). Baratõnski viibis tollal pagenduses, cla- 
des sõjaväelasena Soomes. 
XXXI stroof 
Freisthütz» — saksa helilooja K. M. v. Weberi (1786— 
1826) romantiline ooper «Nõidkütt» (1821). 

XXXII stroof 
oblaat — paberilipik kirjade kinnikleepimiseks ja pitseeris 
miseks. Kirjaümbrikke tollal veel ei tuntud. 


NELJAS PEATÜKK 


Epigraafiks on võetud Prantsuse rahandusministri J. Necker'i 
(1732—1804) sõnad tema tütre G. de Stašli (1766—1817) teosest 
Mõtteid Prantsuse revolutsioonist» (1818). 
Tõlge: Moraal on juba asjade loomuses, 

VII stroof 
Lovelace — vt. märkus II peatüki XXX stroofi juurde 

XIV stroof 
Hymenaios — kreeka pulmajumalus, keda kujutati kauni 
noormehena, käes tõrvik ja lillepärg. 

XIX stroof 
«...et valevorstil pööningul ei ole säärast 
laimu...» — Puškin nimetab valevorstiks arvatavasti 
krahv F, 1, Tolstoki (1782—1846), hüüdnimega «Ameeriklane», 
kes levitas Skini kohta laimavaid väljamõeldisi vürst Šah= 
hovskoi (vt. märkus I peatüki XVIII stroofi juurde) «pöönin= 
gul», mis oli teatrisõprade kogunemiskohaks. 

XXVI stroof 
Fr. R. de Chateaubriand (1768—1848) — prantsuse riigi= 


«Aw'eerirez-vous sur ces tabtetles?» (pr. k.) — «Mida kirjutate 
küll neile lehtedele?» 
t[oute] ä v[ous] Annette (pr. k).— täiesti teie Annette. 
KX stroof 
F. P. Tolstoi (1783—1873) — kuulus vene kunstnik. Puškin 
oleks tal meeleldi oma teoseid illustreerida lasknud, kuid kar= 
tis «imepintsli» ülikõrget honorari. 
Baratõnski — vt. märkus III peatüki XXX stroofi juurde. 
in guarto kaust — neljandikkaust. 

XXXI strool 
N. M. Jazõkov (1803—1846) — vene luuletaja, sel ajal Tartu 
üliõpilane. 
«meile tundmatuid ja jumal teab mis isi- 
kuid...» — antud juhul! tartlasi. 

XKXII stroof 
«..4õre kriitik...» — Puškini lütseumikaaslane, dekab- 

rist ja luuletaja W. Küchelbecker (1797—1846), kes ajakirjas 
«Mnemosyne» 1824. aastal ründas Puškini, Žukovski, Baratõnski 
jt. eleegiaid ning soovitas kirjutada vägevaid oodisid, 

XXXIII stroof 
«On's loonud «Laenuaru» lüürik...» — «Laenuaru» 
lüürik on andetu oodilauliku väljanaerdud tüüp 1. 1. Dmitri- 
jevi (1760—1837) satiiris «Laenatud aru» (1794). 

XXXV stroof 
«tragöödiaga uimaseks» — Puškin mõtleb siin 
«Boris Godunovi», mille käsikirja ta 1826. aasta suvel Mihhai- 
lovskojes oma naabrile, Tartu üliõpilasele A, Wulffile, ette 
luges. 

XXXVII stroof 
Gulnare laulik — Byron; Gulnare — naispeategelane 
tema poeemis «Korsaar» (vt. märkus III peatüki XII stroofi 
juurde). 
Hellespontus — Dardanellide muistne nimetus. Byron ole- 
vat sellest väinast mail 1810. aastal 1 tunni ja 10 minutiga 
üle ujunud. 

XLIII stroof 
W. Scott (1771—1832) — kuulus Šoti kirjanik, ajalooliste 
romaanide autor. 
D. D. de Pradt (1759—1837) — Prantsuse riigimees ja diplo- 
maat, kirjutanud terve rea teoseid kaasaegsete poliitiliste sünd- 
muste — Viini kongressi, Hispaania ja Ameerika revolutsiooni 
jt. kohta 

XLIV stroof 
Childe Harold — vt. märkus I peatüki XXXVIII stroofi 
juurde. 

XLV stroof 
Veuve Cliguot, Moöt — tuntud šampanjasordid. 

XLVI stroof 
Ay — tuntud šampanjasort. 
bordoo — veinisort. 

XLVII stroof 

hundi ja koera:vahel...» — 5. 0. videvikus* (pr. 

entre chien et loup). Taolisi gallitsisme esineb Puškini ja tema 
kaasaegsete teostes sageli. 

> stroof 
A. H. J. Lafontäine (1758—1831) — omal ajal paljuloetud 
saksa kirjanik, perekonnaromaanide autor. 


VIIES PEATÜKK 


Epigraaf on pärit V. A. Žukovski (1783—1852) ballaadist «Svet= 
lana» (1812). 


TII stroof 
«Üks teine laulik...» — P. A. Vjazemski (1792—1878), 
Juttu on tema luuletusest «Esimene lumi» (1819). 
oomlanna laulikut» — Puškin mõtleb siin 
J.A. Baratõnskit (vt. märkus III peatüki XXX stroofi juurde), 
kes kirjutas soomeainelise poeemi «Eda» (1826). 


VIIL stroof 
Kiisuk - pulmasid ennustav laul, 


X stroof 
Svetlanast mõeldes hirm on varaks..» = 
wski ballaadis «Svetlana» jutustatakse nimitegelase kohu= 
st unenäost, mida ta tulevikku ennustades näeb. 
XXII stroof > 
Lucius Annaeus Seneca (umb. 4 e. m. a. — 65 m. a. j) = 
« rooma filosoof ja kirjanik 
Vergilius — vt. märkus I peatüki VI stroofi juurde. 
Scott — vt. märkus IV peatüki XLIII stroofi juurde. 
B on — vt. märkused I peatüki XXXVIII stroofi, III pea= 
i XII stroofi ja IV peatüki XXXVII stroofi juurde. 
J. B. Racine — vt. märkus I peatüki XVII stroofi juurde. 
«.. Martõn Zadeka sügav teos «Oraakel»...» == 
1821. aastal III trükis ilmunud, arutu pika pealkirjaga teos: 
«Vana ja uus alaline ennustaja oraakel, leitud pärast 106-aas= 
tase rauga M. Zadeka surma jne jnie.». 


XXIII stroof 
Malvina — 8. Cottin'i (vt. märkus III peatüki IX stroofi juurde) 
kuueosaline romaan. 
Marmonte! antsuse kirjaniku J. Fr. Marmontel'i 
(1723—1799) teoseid tõlgiti omal ajal rohkesti vene keelde. 
«.. kaks Petriaadi...» — petriaadideks nimetati tsaar 
Peeter I-st ülistavaid kangelaspoeeme. 


XXVI stroof 
«Mu onupoeg, va võrukael , Bujanov...» 
Bujanov on Puškini onu V. L. Puškini (1767—1830) koomilise 
poeemi «Hädaohtlik naäber» (1810—1811) peategelane. 
Skotininid — tegelased D. I. Fonvizini (1745—1792) komi 
dias «Äbarik». 


XXVII stroof 
«Rõveillez-vous, beile endormie» (pr. k,) — ärka, uinuv kau- 
nitar. 
be Ta-ti-ana (pr. k) — kaunis Tatjana. 
XXXV stroof 
Vhombre, boston, whist — kaardimängud. 
XXXVI stroof 
Homeros — vt. märkus I peatüki VII stroofi juurde. 
XL stroof 
Fr. Albani (1578—1660) — itaalia maalikunstnik, 


KUUES PEATÜKK 


Epigraaf on võetud Fr. Petrarca (1304—1374) kantsoonist «Gia 
como Colonne 
Tõlge: Seal, kus päevad on pilvised ja lühikesed, sünnib rahva- 
sugu, kel ei ole valus surra. 

V stroof 
«uus Regulus. Marcus Atilius Regulus (III sai. 
e. m a.) oli kartaagol te vangi sattunud rooma väejuht, 
kes läbirääkimisteks Rooma adeti, antud sõna pidades vaen- 

te laagrisse tagasi tuli ja seal surnuks piinati. 

Very — restoran Pariisis. 

VIL stroof 
«..muldab... kapsaid kui Horatiuski...» — vihje 
rooma luuletaja Guintus Horatius Flaccuse (65—8 e. m. a.) 
loomingule, mida iseloomustab kaine, heatahtlikult ironiseeriv 
ja rahulikult nautiv ellusuhtumine. 

XX stroof 
«.luulehell... Delwig...» — parun A. Delwig (1798— 
1831), luulefaja ning Puškini lütseumikaaslane, oli Puškini lähe- 
maid sõpru. 
XIV stroof 
Vesper — planeet Veenuse (Koidutähe) poeetiline nimetus. 


SEITSMES PEATÜKK 


ösimene epigraaf on võetud 1. 1. Dmitrijevi (1760—1837) luule- 
tusest «Moskva vabastamine» (1795). 
Teine epigraaf — J. A. Baratõnski (1800—1844) poeemist «Peod» 
(1826). 
Kolmas epigraaf — A. S. Gribojedovi (1795—1829) komöödia 
«Häda mõistuse pärast» I vaatusest.» 

IV stroof 
epikuurlased — kreeka filosoofi Epikurose  (342—210 
e. m. a.) materialistliku ja ateistliku õpetuse pooldajad, elunau= 
tijad. 

«..Levšini trabandid — ...» — Levšin oli paljude 
majapidamisraamatute autor. 

XIX stroof 
«kolmnurkse kübaraga kuju...» — Prantsusmaä 
keisri Napoleon 1 kuju. 

XXII stroof 
«»laulikut, kes lõi Juani...» — mõeldud Byronit ja 
tema teost «Don Juan» (1819—1824). 

XLIX stroof 
arhiivi-noorukid — Puškin mõtleb Moskvas välisminis= 
teeriumi arhiivis 1820-ndail aastail töötavaid noori luuletajaid= 
literaate. 

L stroof ; 

Melpomene, Thalia, Terpsichore — tragöödia, 
komöödia ja tantsukunsti muusad muinaskreeka mütoloogias 


KAHEKSAS PEATÜKK 


Epigraaliks on võetud algusread Byroni (1788—1824) luuletusest 
«Jää hüvasti!» 
Tõlge: Jää hüvasti — ja kui ehk igaveseks, siis igavesti 
hüvasti! 

I stroof 
Lütseum — Msarskoje Selo lütseum, mille Puškin lõpetas 
1817. aastal. 
Apuleius — II saj. rooma kirjanik, nn, «Kuldeesli» autor 
Marcus Tullius Cicero (108—43 e. m. a,) — rooma riigitege- 
lane, kõnemees ja kirjanik, kelle teosed olid omal ajal kooli- 
lektüüriks. 

IL stroof 
«.».ballpea Deržavin märkas meid ning õnnis- 
tas» — vihje lütseumi eksamile, a. 1815, kus viibis ka tuntud 
poeet G. R. Deržavin (1743—1816). Sel eksamil luges Puškin oma 
luuletust «Mälestusi Tsarskoje Selost», mille lõppedes Deržavin 
teda embas ja vaimustatult hüüdis: «Tema asendab Deržavini!» 

IV stroof * 
Lenore — saksa kirjaniku G. A. Bürgeri (1747—1794) sama- 
nimelise ballaadi (1773) peategelane. 

V stroof 
«Moldaavias läks muusal meelest...» — selles ja 
eelmises stroofis vihjab Puškin oma pagendusaastatele. 

«Kõik muutus äkki. Pärast kõue...» — vihje 
dekabristide ülestõusule 1825. aastal. 

VIIL stroof 
Harold — Childe Harold (vt. märkus 1 peatüki XXXVIII 
stroofi juurde). 

XIII stroof 
Tšatski — A. S. Gribojedovi (1795—1829) näidendi «Häda 
mõistuse pärast» peategelane. 

XIV stroof 
A. S. Šiškov (1754—1841) — Vene admiral, reaktsiooniline 
poliitikategelane ja kirjanik, vanameelse vene keelelise purismi 
esindaja. 

XXVI stroof 
E. C. Saint-Priest (1806—1828) tuntud karikaturist. 

XXXV stroof 
Rousseau — vt. märkus I peatüki XXIV stroofi juurde, 

S. R. N. Chamfort (1741—1794) — prantsuse kirjanik. 

Ed. Gibbon (1737—1794) — inglise ajaloolane. 

A. Manzoni (1785—1873) — itaalia ki janik, 

Madame de Staöl — prantsuse naiskirjanik G. de Staöl 
(vt. märkus III peätüki X stroofi juurde). 

M. Fr. X. Bichat (1771—1802) — prantsuse arstiteadlane, 
histoloogia rajajaid. 

Ti ot— $S. A. Tissot (1728—1797) ja C. J. Tissot (1750 —1826) 
on šveitsi arstiteadlased, isa ja poeg. 

J. G. v. Herder (1744—1803) — saksa kirjanik ja filosoof, 

P. Bayle (1647—1706) — prantsuse kirjanik ja filosoof, 
entsüklopedistide eelkäija. 

B. Le*Bovier de Fontenelle (1657—1757) — prantsuse 
kirjanik. 

merci (pr. k.) — tänan. 

XXKXVIII stroof 
Benedetta, Idol mio — itaalia laulukesed. 

LI stroof 
«...on kaugel nüüd või kalmu all...» — vihje sõp- 
radele-dekabristidele. 

